text:
ပၢင်တႅမ်ႈတွပ်ႇ/ ဢူမ်ဢၢၼ်ႇလိၵ်ႈ ပရိယတ်ႉတိသတ်ႉထမ်မပႃႇလၵႅၼ်ႇၸဝ်ႈၸိုင်ႈတႆး ဝဵင်းပၢင်လူင်၊ ယိူင်းဢၢၼ်းပိူဝ်ႈတႃႇ ၵႂၢမ်းသွၼ်ပုတ်ႉထ/ ၽြႃးပဵၼ်ၸဝ်ႈ ၽႄႈတိူၼ်းၶိုၼ်ႈယႂ်ႇ။
ၸုမ်းသိုၵ်းမၢၵ်ႇၵႅင်းၸတ်းပွႆး မႁႃႇၵုသူလ်ႇ ၵူၼ်းၶဝ်ႈႁူမ်ႈၵိုၼ်းၶွၼ်ႈ
ပၢင်ပွႆးမႁႃႇၵုသူလ်ႇ ဝၼ်းလိူၼ်ႁူၵ်းမူၼ်း ထုင်ႉပၢင်ႇလႅင်းသႂ် ၼႃႈလိၼ်ၸုမ်းသိုၵ်းၵူၼ်းမိူင်း မၢၵ်ႇၵႅင်း၊ ၼႂ်းၸႄႈဝဵင်းၼမ်ႉၸၢင် မီးၸဝ်ႈသင်ႇၶ လႄႈ ၵူၼ်းလၢႆၸၢဝ်းၶိူဝ်း၊ လၢႆမူႇလၢႆၸုမ်း ၵူႈပွတ်းတွၼ်ႈ ၼႂ်းၸိုင်ႈတႆး ၶဝ်ႈႁူမ်ႈၵိုၼ်းၶွၼ်ႈ။
ၸဝ်ႈၶူးထမ်မသီရိ တွပ်ႇလၢတ်ႈလွင်ႈၼမ်ႉၶမ်း ပိုတ်ႇႁူင်းႁဵၼ်းထမ်းမ
ဢိင်ၼိူဝ် ၸုမ်းၶၢဝ်ႇၽူႈတွႆႇႁွၵ်ႈ လႆႈႁူပ်ႉထူပ်းတွင်ႈထၢမ် လွင်ႈပိုတ်ႇႁူင်းႁဵၼ်းထမ်းမ တီႈဝဵင်းၼမ်ႉၶမ်းသေ ၸဝ်ႈၶူး ထမ်မသီရိ၊ ၽူႈၶတ်းၸႂ်ဢွၼ်ႁူဝ်ပိုတ်ႇႁူင်းႁဵၼ်းတွပ်ႇလၢတ်ႈ ဝႆႉၼင်ႇၼႆ။
ထုင်ႉပၢင်ႇလႅင်း ႁဵတ်းပွႆးမႁႃႇမဵတ်ႉတႃႇ တၢင်ႇယွတ်ႈၸေႇတီႇလူင် ပိုတ်ႇႁူင်းႁဵၼ်းတႆး
ထုင်ႉပၢင်ႇလႅင်းသႂ် ၼႃႈတီႈၵုမ်းၵမ်ၸုမ်းသိုၵ်းၵူၼ်းမိူင်း (MTA) မၢၵ်ႇၵႅင်း၊ ႁၢင်ႈႁႅၼ်းၸတ်းႁဵတ်း ပၢင်ပွႆး မႁႃႇမဵတ်ႉတႃႇ ၽိတ်ႈပၢင်းသင်ၶႁပ်ႉတၢင်းလူႇ တၢင်းတၢၼ်း 1528 တူၼ်၊ တၢင်ႇယွတ်ႈထၢတ်ႈ ၸေႇတီႇလူင် လႄႈ ပွႆးပိုတ်ႇႁူင်းႁဵၼ်းၸိူဝ်ႉၸၢတ်ႈ။
ၼွင်ၵွၵ်ႇၶမ်း ၸတ်းပၢင်ပွႆးသၢင်းၵဵဝ်ႇ ၸဝ်ႈသြႃႇၼၼ်ႇတႃႇ
သင်ၶတင်းတၵ်ႉၵႃႇသတ်ႉထႃး ဝတ်ႉၼွင်ၵွၵ်ႇၶမ်း ဢိူင်ႇပဵင်းလူင် ၸတ်းပၢင်ပွႆးသႂၢင်းၵဵဝ်ႇ ၸဝ်ႈသြႃႇၼၼ်ႇတႃႇ ၽူႈယၢမ်ႈႁၢပ်ႇၵၢၼ်ၸိူဝ်ႉၸၢတ်ႈ ၼႂ်းၼုမ်ႇသိုၵ်းႁၢၼ် ပၢၼ်ၸဝ်ႈၼွႆႉ၊ ဢၼ်သဵင်ႈၵမ် သုတ်းမုၼ်လွၼ်ႇၵႂႃႇ ၽွင်းဢႃႇယု 87 ပီ။
More Articles...
Page 1 of 13


c: text/html

text:
ဝဵင်းၼမ်ႉၶမ်း ၸိုင်ႈတႆးပွတ်းႁွင်ႇ ဝဵင်းဢၼ်တိတ်းၸပ်း လႅၼ်လိၼ်မိူင်းၶႄႇၼၼ်ႉ ယႃႈၾိၼ်ႇ ယႃႈမႃႉၼမ် ၵူၼ်းသူႇၵိၼ်သမ်းလိူင်ႇ ၼပ်ႉႁူဝ်ပၢၵ်ႇၵူႈဝၼ်း ဢွင်ႈၶၢႆပေႃးတိတ်းၸိုဝ်ႈဝႃႈ ယွမ်ႇယႃႈမဝ်းၵမ် - ၵူၼ်းယူႇၼမ်ႉၶမ်းလၢတ်ႈ။
ဢွင်ႈၶၢႆယႃႈ တီႈဝဵင်းၼမ်ႉၶမ်း ၵူႈပွၵ်ႈ ပဵၼ်ပွတ်းႁူဝ်ၼမ်ႉသေတႃႉ တေႃႈလဵဝ် ၶၢႆႉမႃး ႁိမ်းပွၵ်ႉ ၵုင်းၵလႃး။ ၶႄႇ၊ တႆး၊ မၢၼ်ႈ၊ တဢၢင်း(ပလွင်ႈ) ၸိူဝ်းပဵၼ် ၵူၼ်းယူႇ ပိုၼ်ႉတီႈ တင်ႈတႄႇ သႅၼ်း သိၵ်းႁိၵ်း တေႃႇ ဢႃယုႁိမ်းၸဵတ်းသိပ်း လႆၵၼ်ၵႂႃႇၵိၼ် ဢမ်ႇယွမ်း 200 ၵူႈဝၼ်း။
“ၵူၼ်းၵႂႃႇၵိၼ်ယႃႈၾိၼ်ႇယႃႈမႃႉ ၸိူဝ်းၼၼ်ႉ ၶဝ်ဢမ်ႇၵႂႃႇတူဝ်လၢႆတူဝ်ပဝ်ႇ ၶဝ်ၵႂႃႇမိူၼ်ၵူၼ်းႁဵတ်း သူၼ်ႁဵတ်းၼႃး သမ်ႉပႃးလၢပ်ႇ ပႃးလႅဝ်း သေ ၽႂ်ၵေႃႈ ဢမ်ႇႁတ်းတူၺ်း ဢမ်ႇႁတ်းၶဝ်ႈၸမ်ၶဝ်” - ၵူၼ်း ဝၢၼ်ႈ ပွၵ်ႉၵုင်းၵလႃးလၢတ်ႈ။
ၵဵဝ်ႇၵပ်းလွင်ႈၼႆႉသေ ၽူႈယႂ်ႇၵူၼ်းလူင် ၾၢႆႇပွၵ်ႉ ၵုင်းၵလႃး လၢတ်ႈဝႃႈ- “ ၵူၼ်းၵႂႃႇသိုဝ်ႉၵိၼ်ၵေႃႈ ႁႅင်းယႂ်ႇ၊ ပေႃးလတ်းမႃး ၼႂ်းပွၵ်ႉၵုင်းၵလႃးသမ်ႉ ပေႃးႁၼ်ၸဝ်ႈႁိူၼ်း သမ်ႉယွၼ်းၵိၼ်ၼမ်ႉ၊ ပေႃး ဢမ်ႇႁၼ်သမ်ႉမေႃဢဝ်ၶူဝ်းၶွင်ၼႂ်းႁိူၼ်းၼႂ်းယေးၵႂႃႇ၊ လွင်ႈၼႆႉ လၢတ်ႈၽူႈမီးဢႃႇၼႃႇ ၶဝ်ၵေႃႈ ဢမ်ႇၸၢင်ႈႁဵတ်းသင် ႁဝ်းၶႃႈၵူၼ်းပွၵ်ႉၵူၼ်းၾၢႆႇ တေႁဵတ်းႁိုဝ်ၶတ်းၶႂၢင်၊ ပိူင်လူင် ၵူဝ်ၶဝ်ႁဵတ်းၽေးတေႃႇ ၵူၼ်းပွၵ်ႉ” - ဝႃႈၼႆ။
ၵွပ်ႈၼၼ်လႄႈ ၸၢႆးလိူၼ်မျၢတ်ႈ ႁူဝ်ပဝ်ႈပႃႇတီႇႁူဝ်သိူဝ်လၢတ်ႈဝႃႈ - “လႆႈငိၼ်းဝႃႈ ၽူႈယႂ်ႇၵူၼ်းလူင် ပွၵ်ႉၵုင်းၵလႃးၵေႃႈ တၢင်ႇထိုင်ၾၢႆႇဢုပ်ႉပိူင်ႇဝဵင်းၼမ်ႉၶမ်းယူႇ၊ ယူႇတီႇႁဝ်းၶႃႈပႃႇတီႇႁူဝ်သိူဝ် တေဢုပ်ႇဢူဝ်း ပႃႇတီႇသိူဝ်ၽိူၵ်ႇ၊ ပျီႇတုၸိတ်ႉမဵဝ်ႉမ လႄႈၽူႈမီးပုၼ်ႈၽွၼ်းၼႂ်းဝဵင်းၼမ်ႉၶမ်းသေ ႁႃတၢင်း ဢွၵ်ႇလၢႆး ၵႄႈလိတ်ႈလွင်ႈၼႆႉယူႇ” - ဝႃႈၼႆ။
လွင်ႈယႃႈမဝ်းၵမ်လိူင်ၼမ် တၢင်းဝဵင်းၼမ်ႉၶမ်းၼႆႉ ၾၢႆႇပၵ်းတႃတူၺ်းယႃႈမဝ်းၵမ်ၸိုင်ႈတႆး Shan Drug Watch လၢတ်ႈဝႃႈ - (1) ဝဵင်းၼမ်ႉၶမ်းပဵၼ် ဝဵင်းလႅၼ်လိၼ်၊ (2) လႆႈယူႇၼႂ်းၵႄႈပၢင်တိုၵ်းသိုၵ်းသိူဝ်၊ (3) ၸုမ်းမႅၵ်ႇၵွင်ႈ ၼႂ်းပိုၼ်ႉတီႈ မိူၼ်ႇၼင်ႇ ႁူဝ်ၼႃႈပျီႇတုၸိတ်ႉပၢၼ်းသေး ၽွင်းတႅၼ်း ပႃႇတီႇသၢင်ႇသီႈ ဢၼ်တၢင်းၼမ်ႁူႉဝႃႈ ပၢၼ်းသေးၵျေႃႇမိၼ်ႉ ပဵၼ်ၵူၼ်းၵဵဝ်ႇ ၵပ်းယႃႈမဝ်းၵမ်၊ (4) တူဝ်လူင်ပွင်ၸိုင်ႈ တင်ႈၸႂ်ပၼ်ႁႅင်း ႁႂ်ႈယႃႈမဝ်းၵမ်လိူင်ႇ - ဝႃႈၼႆ။
ၵႃႈၶၼ်ယႃႈမႃႉထုင်ႉၼၼ်ႉ WY သီၶွင်ႇ 1500 ပျႃး၊ WY ထိ ၼိုင်ႈ 2500 ပျႃး၊ X ထိၼိုင်ႈ 2500 ပျႃး၊ 881 သမ်ႉ 2000 ပျႃးၵူၼ်းၼုမ်ႇဢမ်ႇၶႂ်ႈဢွၵ်ႇၸိုဝ်ႈၵေႃႉၼိုင်ႈလၢတ်ႈ။

robotstxt: allowed

filter: keep


text:
ဢွၼ်ႇယိင်းဢွၼ်ႇ ၼႂ်းၸႄႈဝဵင်းသီႇပေႃႉ၊ ၵေႃႉဢၼ်ၵိူတ်ႇမႃး မီးတူဝ်ၶိင်းသွင်တူဝ်ၶိင်း ႁွတ်ႈထိုင်ၵဵင်းမႆႇသေ တေၶဝ်ႈၽႃႇတတ်း ယူတ်းယႃ တီႈႁူင်းယႃလူင် ဝဵင်းၵဵင်းမႆႇ ၸိုင်ႈထႆး။
ဢွၼ်ႇယိင်းဢွၼ်ႇ ၼႂ်းၸႄႈဝဵင်းသီႇပေႃႉ ၸိုင်ႈတႆးပွတ်းႁွင်ႇ ၵေႃႉၼႆႉ မိူဝ်ႈလဵဝ် ဢႃႇယုမီး 6 လိူၼ်ပၢႆ 21 ဝၼ်း။ ၵိူတ်ႇဢွၵ်ႇ တွင်ႉမႄႈလႃၽႄးမႃး လူၺ်ႈမီးႁူဝ်ဢၼ်လဵဝ်၊ တူဝ်ၶိင်းသမ်ႉမီးသွင်တူဝ်။ တႃႇတူဝ်ၼိုင်ႈ ၵွပ်ႈတီႈၼႃႈဢိုၵ်းတူဝ်ၼိုင်ႈ၊ မီးၶႅၼ် သွင်ၶႅၼ်၊ ၶႃသွင်ၶႃ မိူၼ်ၵူၼ်းၵူႈၵေႃႉ။ မၢၵ်ႇႁူဝ်ၸႂ်ၵေႃႈ မီးလုၵ်ႈလဵဝ်ၵူၺ်း၊ သမ်ႉမီးၾၢႆႇၶႂႃ၊ ဢမ်ႇမီးၾၢႆႇသၢႆႉမိူၼ်ၼင်ႇ ၵူၼ်းၵူႈၵေႃႉ။ ၵွပ်ႈၼၼ် ပိူဝ်ႈတႃႇၽႃႇတတ်းဢွၵ်ႇတူဝ်ၶိင်း ဢၼ်မႃးၵွပ်ႈဝႆႉၼၼ်ႉ ၵေႃႉပဵၼ်မႄႈဢွၼ်မႃး ႁွတ်ႈဝႆႉတီႈႁူင်းယႃ လူင် ၼႂ်းၵဵင်းမႆႇ ပိူဝ်ႈတႃႇ ၶဝ်ႈႁပ်ႉၵၢၼ်ၽႃႇတတ်း/ ယူတ်းယႃ။
ၵဵဝ်ႇၵပ်းလွင်ႈၸိူဝ်းၼႆႉ မေႃၵေႃႉ ဢၼ်တူၵ်းပုၼ်ႈၽွၼ်းတီႈႁူင်းယႃၼၼ်ႉ လၢတ်ႈဝႃႈ- ဢွၼ်ႇယိင်းဢွၼ်ႇ ၵေႃႉၼႆႉ တူဝ်ၶိင်း ၵေႃႉဢၼ်မႃးၵွပ်ႈဝႆႉၼႆႉ မၼ်းဢမ်ႇမီးမၢၵ်ႇႁူဝ်ၸႂ်ႁင်းၵူၺ်း၊ မၼ်းလႆႈမႃးပိုင်ႈမၢၵ်ႇႁူဝ်ၸႂ် ၵေႃႉယႂ်ႇၼႆႉသေ ယူႇၵႂႃႇလႆႈ၊ ၶႅၼ် မိုဝ်း ၸိူဝ်းၼႆႉဢမ်ႇတူင်ႉလႆႈ၊ ၵူၺ်းၵႃႈပေႃးၽၢႆႈၼွႆႉသမ်ႉၽၢႆႈတီႈ တူဝ်ၶိင်းဢွၼ်ႇၼႆႉယူႇ။ ၾၢႆႇၼိုင်ႈၵေႃႈ ယိင်းဢွၼ်ႇၼႆႉ ထူင်မၢၵ်ႇႁူဝ်ၸႂ်ႁူဝ်ႈ၊ (ထူင်ဢၼ်ႁေႃႇမၢၵ်ႇႁူဝ်ၸႂ် မီးႁူးပွင်ႇ)။ ၵွပ်ႈၼၼ် ၼႂ်းၶၢဝ်းတၢင်းဢမ်ႇလၢႆဝၼ်းၼႆႉ တေလႆႈၽႃႇတတ်းသေ လွင်ႈထူင်မၢၵ်ႇႁူဝ်ၸႂ်ႁူဝ်ၼၼ်ႉၵေႃႈ တေလႆႈဢိုတ်းၶိုၼ်းသေ တေယူတ်းယႃၸွမ်းၵမ်းလဵဝ်။ ပိူဝ်ႈတႃႇတေႁူႉလွင်ႈတၢင်းၼႂ်း တူဝ်ၶိင်း ဢွၼ်ႇယိင်းဝႃႈ လိူတ်ႈလူမ်းပၼ်ႇယူႇၸိူင်ႉႁိုဝ်ၼၼ်ႉ တေႁပ်ႉဝႆႉၸဵတ်းဝၼ်းယဝ်ႉ ၸင်ႇၵွႆႈၽႃႇတတ်း၊ ၵွပ်ႈႁွတ်ႈဝႆႉ တီႈႁူင်းယႃလၢႆဝၼ်းယဝ်ႉလႄႈ ဢမ်ႇႁိုင်ၼႆႉ တေၽႃႇတတ်းယဝ်ႉ။
ဢွၼ်ႇယိင်းဢွၼ်ႇၼႆႉ ၵိူတ်ႇမိူဝ်ႈဝၼ်းတီႈ 09/12/2013 ။ ၵေႃႉပဵၼ်မႄႈယိင်းဢွၼ်ႇ ၼၢင်းၶမ်းငူၺ်ႇ ၵေႃႈလၢတ်ႈဝႃႈ- ႁဝ်းၶႃႈ တႄႉ ပဵၼ်လုၵ်ႈႁဝ်းလႄႈ ႁဝ်းၶႃႈတိုၼ်းႁၵ်ႉယဝ်ႉ။ ၵူၺ်းၵႃႈ ဢေးလူမၼ်း၊ ယွၼ်ႉဝႃႈၵူၼ်းၵေႃႉလဵဝ် သမ်ႉမီးၶၼ်ႇထႃႇတူဝ်ၶိင်း သွင်တူဝ်ၼႆႉ လုၵ်ႈဢွၼ်ႇမေႃၶႂမ်ႈယဝ်ႉသေတႃႉၵေႃႈ မၼ်းဢမ်ႇၸၢင်ႈၵၢၼ်း၊ ၵွပ်ႈဝႃႈ ပေႃးမၼ်းၵၢၼ်းၵေႃႈ မိူၼ်ၵူၼ်းသွင်ၵေႃႉ ငူပ်ႉၶီႇၵၼ်ဝႆႉ၊ လီဢီးလူတႄႉတႄႉ။ ၵူၺ်းၵႃႈ တေလႆႈဝႃႈၵုသူလ်ၵမ်လီယူႇ၊ ယူႇတီႈၽူႈမီးပုၼ်ႈၽွၼ်း SSPP/SSA ၵေႃႈ ၸွႆႈထႅမ် ႄလႈ ႁဝ်းၶႃႈၵေႃႈလႆႈမႃးထိုင်တၢင်းမိူင်းထႆး။ မႃးႁွတ်ႈတၢင်းမိူင်းထႆးၵေႃႈ ၸုမ်းၼၢင်းယိင်းတႆးၶဝ်သမ်ႉႁပ်ႉတူၺ်းလူလွမ်ပၼ်၊ ၵွပ်ႈၼၼ် ႁဝ်းၶႃႈယိၼ်းၸူမ်းၶွပ်ႈၸႂ်ယႂ်ႇၼမ်ၼိူဝ်ၸဝ်ႈၽူႈ ဢၼ်ၸွႆႈထႅမ်ႁဝ်းၶႃႈတႄႉတႄႉၶႃႈ- ဝႃႈၼႆ။
ၵပ်းၵၢႆႇလွင်ႈၼႆႉ ၽူႈယႂ်ႇၵူၼ်းလူင် ၼႂ်းၸုမ်းၼၢင်းယိင်းတႆး (SWAN) ၼၢင်းသႅင်မူၼ်း ၵေႃႈလၢတ်ႈဝႃႈ- ႁဝ်းၶႃႈၸုမ်းၼၢင်းယိင်း တႆးၼႆႉ ၵွပ်ႈပိူဝ်ႈတႃႇၸွႆႈထႅမ်ၵူၼ်းၸိူဝ်းၺႃးပူၼ်ႉပႅၼ်သုၼ်ႇလႆႈၵူၼ်း၊ ပိူဝ်ႈတႃႇ ၸွႆႈထႅမ်ၼႂ်းၵၢၼ်သုၼ်ႇလႆႈၵူၼ်း၊ ပိူဝ်ႈတႃႇ ၸွႆႈထႅမ် မႄႈလႄႈလုၵ်ႈဢွၼ်ႇ၊ ပၢႆးယူႇလီ၊ ပၢႆးပၺ်ၺႃ ၸိူဝ်းၼႆႉလႄႈ တိုၼ်းပဵၼ်ပုၼ်ႈၽွၼ်းႁဝ်းၶႃႈ။ ၵွပ်ႈၼၼ် လုၵ်ႈဢွၼ်ႇၼႆႉ ဢၼ်ႁဝ်းၶႃႈႁပ်ႉမႃးသေ ပိူဝ်ႈတႃႇတေမႃးသူင်ႇႁူင်းယႃၼႆႉ ၾၢႆႇၼိုင်ႈၵေႃႈ လွင်ႈၸိူင်ႉၼႆ မၼ်းဢမ်ႇသူႈမီး။ ၾၢႆႇႁူင်းယႃၶဝ်ၵေႃႈ ႁပ်ႉယူတ်းယႃပၼ်၊ ၵွပ်ႈၼၼ်လႄႈ လွင်ႈၵႃႈၸႂ်ႉၸၢႆႇၼႆႉ ၾၢႆႇႁူင်းယႃႁပ်ႉယူတ်းယႃပၼ်။ လွင်ႈၼႆႉ ႁဝ်းၶႃႈ ဢမ်ႇၶႂ်ႈႁၼ်ထိုင်ဝႃႈ ဢဝ်ႁၢင်ႈလုၵ်ႈဢွၼ်ႇႁဵတ်းၼႃႈတိူဝ်ႈသေ (လူႇၶၢမ်ႇ)ယွၼ်းငိုၼ်းၼႆႉ ႁဝ်းၶႃႈဢမ်ႇၶႂ်ႈႁႂ်ႈမၼ်းပဵၼ်။
ၾၢႆႇၼိုင်ႈၵေႃႈ ပၢၼ်မိူင်းမိူဝ်ႈလဵဝ်ၼႆႉ မၼ်းပဵၼ်သိုဝ်ႇတူင်ႇဝူင်းၵူၼ်း (Social Media) ၊ ၵေႃႉလႂ်မႃးၵေႃႈ ထၢႆႇႁၢင်ႈလုၵ်ႈဢွၼ်ႇ ၼႆႉ တၢင်ႇၼိူဝ်ၾဵတ်ႉၿုၵ်ႉၶ် (Facebook) ၊ သမ်ႉလႆႈဝူတ်ႈသိူဝ်ႈဝူတ်ႈၶူဝ်းလုၵ်ႈဢွၼ်ႇၼႄယူႇတိၵ်းတိၵ်း၊ လွင်ႈၸိူဝ်းၼႆႉ ဢမ်ႇၵိုင်ႇလီႁဵတ်း။ ထုၵ်ႇလႆႈၵႅတ်ႇၵင်ႈပၼ် သုၼ်ႇလႆႈသုၼ်ႇပဵၼ်ၵူၼ်း ၵေႃႉၼိုင်ႈ ဢၼ်လႆႈၵိူတ်ႇပႃးမႃး- ဝႃႈၼႆ။


text:
ပလိၵ်ႈမၢၼ်ႈ ၾၢႆႇၵဵပ်းၶွၼ်ႇမၢၵ်ႇလေႃႉၵဵပ်းၶွၼ်ႇလူတ်ႉၶိူင်ႈ ၵႂႃႇမႃးၼႂ်းဝဵင်းတႃႈၶီႈလဵၵ်းႁၢဝ်ႈႁႅင်း။ ၵိုင်ႉၵၢင်ႉႁႄႉၵိုတ်း လူတ်ႉၶိူင်ႈၵူၼ်းမိူင်း၊ ပေႃးဢမ်ႇၵိုတ်း ပွင်ႉလႃႇၸွမ်းတၢင်းလင်။
မၢႆမီႈၵမ်ႁႅတ်ႉၵူၼ်းၶၢႆၼမ်ႉမၼ်း တီႈဝဵင်းတူၼ်ႈတီးလႄႈ ၵူၼ်းၸႂ်ႉလူတ်ႉၶိူင်ႈ ထူပ်းတၢင်းယၢပ်ႇၾိုတ်ႇ
တီႈဝဵင်းတူၼ်ႈတီးဢွၵ်ႇမၢႆမီႈ တေဢမ်ႇလႆႈၶၢႆၼမ်ႉမၼ်း ၼႆလႄႈ ၵူၼ်းၶၢႆၼမ်ႉမၼ်းၸိူဝ်ႉၾႆး ဢိၵ်ႇတင်းၵူၼ်းၸႂ်ႉ ၼမ်ႉမၼ်းၸိူဝ်ႉၾႆးၶဝ် ထူပ်းတၢင်းယၢပ်ႇၾိုတ်ႇ။
ၵူၼ်းဝၢၼ်ႈပွတ်းတူင်ႇလၢဝ်း ၼႄၵၢင်ၸႂ် တီႈမိူင်းၵိုင် လွင်ႈၾၢႆႇပႃႇမႆႉ မၢႆဢဝ်တီႈလိၼ်
ၵူၼ်းဝၢၼ်ႈပွတ်းတူင်ႇလၢဝ်း ၸႄႈဝဵင်းမိူင်းၵိုင် ႁူမ်ႈၵၼ် ႁဵၵ်ႈႁွင်ႉ / ၼႄၵၢင်ၸႂ်တေႃႇၼႃႈ လုမ်းသိူဝ်ၽိူၵ်ႇ တင်း ႁူဝ်သိူဝ်၊ ၵဵဝ်ႇၵပ်းလွင်ႈၾၢႆႇပႃႇမႆႉ မၢႆယိုတ်းဢဝ်တီႈလိၼ် သူၼ် ႁႆႈ ၼႃး ပွတ်းတူင်ႇလၢဝ်း၊ မိူင်းၵိုင်။
ၶၢဝ်းတၢင်း 28 လၵ်း လၢၼ်ႇၵဵပ်းငိုၼ်း မီး 22 တီႈ ၸဝ်ႈၵႃး၊ ၵူၼ်းၵႃႉၶၢင်း
ၸဝ်ႈလူတ်ႉၸဝ်ႈၵႃး ဢၼ်လႅၼ်ႈသၢႆဢိူင်ႇမိူင်းဝီး - ၼမ်ႉၶမ်း လႆႈၸၢႆႇၵႃႈလၢၼ်ႇ (ၷဵတ်ႉ) ၼမ်လူၼ်ႉပူၼ်ႉလိူဝ်၊ လူင်ပွင်ၸိုင်ႈတႆး ၽွင်းတႅၼ်း၊ ပႃႊတီႊၵၢၼ်မိူင်း ဢမ်ႇမီးၽႂ်သႂ်ႇၸႂ်ၵႄႈလိတ်ႈပၼ်ႁႃ။
ပၢၼ်လူင်ပွင်ၸိုင်ႈတဵင်းၸဵင်ႇ ယင်းထုၵ်ႇသိုၵ်းမၢၼ်ႈ ၵၼ်ႉၸၼ်လူလၢႆၼၢင်းယိင်းတႆးယူႇ
ၸုမ်းၼၢင်းယိင်းမိူင်းမၢၼ်ႈ WLB ပိုၼ်ၽၢဝ်ႇၸုပ်ႈပၢၼ် လူင်ပွင်ၸိုင်ႈတဵင်းၸဵင်ႇၵေႃႈ ၼၢင်းယိင်းတႆး ၼႂ်းၸိုင်ႈတႆး ယင်းတိုၵ်ႉထုၵ်ႇသိုၵ်းမၢၼ်ႈၵၼ်ႉၸၼ်လူလၢႆ ဢမ်ႇယွမ်း 35 ၵေႃႉ။
More Articles...
- ၽူႈသိုဝ်ႇၶၢဝ်ႇယိင်းထုၵ်ႇပွင်ႁၢႆႉ ၽူႈၸတ်းၵၢၼ်ၸုမ်းၶၢဝ်ႇၽူႈတွႆႇႁွၵ်ႈ ႁဵၵ်ႈႁွင်ႉႁႂ်ႈႁိပ်ႈတတ်းသိၼ်တဵင်ႈထမ်း
- ယွၼ်ႉပွႆႇၵႅတ်ႉသ်သူင်ႇၶဝ်ႈမိူင်းၶႄႇ ၼင်လိၼ်မိူင်းတႆးပွတ်းႁွင်ႇ ၶွၼ်းသၼ်ႇဝႆ
- ပေႃးဢမ်ႇၶိုၼ်းၵူတ်ႇထတ်းပၼ် တီႈလိၼ်ၵူၼ်းဝၢၼ်ႈ ဢၼ်ထုၵ်ႇသိုၵ်းႁုပ်ႈယိုၼ်း တေၼႄၵၢင်ၸႂ်
- တႆးလႅင် တုၵ်းယွၼ်းလူင်ပွင်ၸိုင်ႈ ယႃႇႁႂ်ႈသိုၵ်းၶၢင် ပူၼ်ႉပႅၼ်သုၼ်ႇလႆႈၵူၼ်း
Page 9 of 70


text:
ဢွၼ်ႇယိင်းဢွၼ်ႇၸၢဝ်းတႆး ဢၼ်မီးတူဝ်ၶိင်း ၽႃၽႄ၊ ႁူဝ်လဵဝ်၊ တူဝ်ၶိင်းဢၼ်ၼိုင်ႈငွၵ်ႈဢွၵ်ႇမႃး တီႈႁူဝ်ဢိုၵ်း တူဝ်ၼိုင်ႈၼၼ်ႉ လႆႈႁပ်ႉၵၢၼ်ၽႃႇတတ်း ယဝ်ႉတူဝ်ႈၵႂႃႇ တီႈႁူင်းယႃၼႂ်းၵဵင်းမႆႇ။
ဢွၼ်ႇယိင်းဢွၼ်ႇ ဢႃႇယု 6 လိူၼ်ပၢႆ၊ ၵေႃႉဢၼ်ပေႃႈမႄႈပဵၼ်ၵူၼ်း ပွတ်းသီႇပေႃႉ ၸိုင်ႈတႆးပွတ်းႁွင်ႇ၊ ၵိူတ်ႇမႃး မီးၵႃႇယၶၼ်ႇထႃႇတူဝ်ၶိင်း သွင်တူဝ်၊ မီးႁူဝ်လဵဝ်၊ ဢၼ်တူဝ်ၶိင်းတူဝ်ၼိုင်ႈ ငွၵ်ႈၵွပ်ႈဢွၵ်ႇမႃးတီႈဢိုၵ်း တူဝ်ၼိုင်ႈၼႆႉ လႆႈၽႃႇတတ်း ယဝ်ႉတူဝ်ႈၵႂႃႇလီငၢမ်း၊ တီႈႁူင်းယႃလူင် မႁႃရၢတ်ႉၶျ် (သူၼ်ၻွၵ်ႇ) ဝဵင်းၵဵင်းမႆႇ ဝၼ်းတီႈ 24/06/2014 (မိူဝ်ႈဝႃး) ၊ ၸႂ်ႉၶၢဝ်းယၢမ်းၽႃႇတတ်း တင်းႁိုင် 5 ၸူဝ်ႈမူင်း။
ၵေႃႉပဵၼ်ပေႃႈမၼ်း ၸၢႆးလႃႉမိၼ်ႉ လၢတ်ႈဝႃႈ- လုၵ်ႈဢွၼ်ႇၵေႃႉၼႆႉ တူဝ်ၶိင်းမၼ်းဢၼ်ၼိုင်ႈ ငွၵ်ႈၵွပ်ႈဢွၵ်ႇမႃး တီႈဢူၵ်းမၼ်း၊ မီးၶႃလႄႈၶႅၼ် တင်းတူဝ်မၼ်းၶိုင်ႈၼိုင်ႈသေ ၸင်ႇလႆႈဢဝ်မႃးၽႃႇတတ်း။ မိူဝ်ႈဝႃးၼႆႉ ၽႃႇတတ်း တႄႇၵၢင်ၼႂ် 8 မူင်းထိုင်ဝၢႆးဝၼ်း 1 မူင်း၊ ပေႃးၽႃႇတတ်းယဝ်ႉၵေႃႈ ဢဝ်မႃးသႂ်ႇဝႆႉ ၼႂ်းႁွင်ႈ ICU သေ မေႃယႃလူင် ၶဝ်ၵေႃႈ ပႂ်ႉတူၺ်းယူႇ ဢမ်ႇပၼ်ၽၢတ်ႇတႃ။ မိူဝ်ႈလဵဝ်ၼႆႉ မေႃၶဝ်လၢတ်ႈဝႃႈ တွၼ်ႈတႃႇပၢႆးယူႇလီလုၵ်ႈဢွၼ်ႇၼႆႉ ဢမ်ႇတၢပ်ႈမႆႈၸႂ်သင်ယဝ်ႉ၊ ဝၢႆးဝၼ်းၼႆႉ လုၵ်ႈဢွၼ်ႇႁူႉတူဝ်မၼ်း မႃးၶိုၼ်းသေ မေႃယႃၶဝ် ပၼ်ပေႃႈမႄႈမၼ်း ၶဝ်ႈႁူပ်ႉယဝ်ႉ။ ၵူၺ်းၵႃႈ ပႆႇပၼ်ၵိၼ်ၼူမ်းမႄႈ၊ ထၢင်ႇတႄႉ တေလႅပ်ႈလႆႈယူႇၼႂ်းႁွင်ႈ ICU ထႅင်ႈ 3-4 ဝၼ်းယူႇ၊ ႁဝ်းၶႃႈၵေႃႈယွၼ်းပွလ်း မုင်ႈမွင်းဝႃႈ တေလွတ်ႈၽေး ၼႆၵူၺ်းယဝ်ႉဢေႃႈ- ဝႃႈၼႆ။
ပေႃႈမႄႈလုၵ်ႈဢွၼ်ႇၼႆႉ ပဵၼ်ၵူၼ်းၼႂ်းၸႄႈဝဵင်းသီႇပေႃႉ ၸိုင်ႈတႆးပွတ်းႁွင်ႇ၊ ပိူဝ်ႈတႃႇလႆႈၽႃႇတတ်း လုၵ်ႈဢွၼ်ႇၼႆႉ ပဵၼ်ၸုမ်းၼၢင်းယိင်း (SWAN) လႆႈမႃးၵပ်းသၢၼ်ပၼ် တၢင်းႁူင်းယႃလူင် သူၼ်ၻွၵ်ႇၵဵင်းမႆႇသေ ၵႃႈၽႃႇတတ်း တင်းမူတ်းၼၼ်ႉ ႁူင်းယႃလူင်သူၼ်ၻွၵ်ႇ ၵဵင်းမႆႇ ဢဝ်ပုၼ်ႈၽွၼ်း။ သင်ဝႃႈၽႃႇတတ်းယဝ်ႉတူဝ်ႈၵႂႃႇ၊ ပၢႆးယူႇလီ လုၵ်ႈဢွၼ်ႇလီၶႅမ်ႉမႃးယဝ်ႉ၊ ပေႃးထိုင်ၶၢဝ်းၼၼ်ႉမႃး တၢင်းႁူင်းယႃလူင် တေႁဵတ်းပၢင်သပ်းၸႅင်ႈၶၢဝ်ႇ ပဵၼ်တၢင်းၵၢၼ် ယူႇ- ၽူႈမီးပုၼ်ႈၽွၼ်း ၸုမ်းၼၢင်းယိင်းတႆး (SWAN) ၼၢင်းသႅင်မူၼ်း လၢတ်ႈ။


text:
ၸုမ်းၾၢႆႇၸွႆႈထႅမ်ၽူႈၶၢႆႉတီႈ ႁဵတ်းလိၵ်ႈထိုင်ၸုမ်းသိုဝ်ႇ ႁႂ်ႈၸႂ်ႉၸိုဝ်ႈ (Migrant) ဝႃႈ ”ၽူႈၶၢႆႉတီႈ” ၊ ႁႅင်းၵၢၼ် ယၢၼ်မိူင်းၼႆၼၼ်ႉ ဢမ်ႇလႆႈႁပ်ႉလိၵ်ႈမၢႆလၢႆးမိုဝ်းတၢင်း ၵၢၼ် ႁိုဝ် ၽူႈၶၢႆႉတီႈဢမ်ႇယူႇၼႂ်း ပိူင်မႅပ်ႇၽႅၼ်။
ထီႊဝီႊထႆး “ပိုတ်ႇပူမ်” လွင်ႈဝႂ်ၸုမ်းထတ်းသၢင်ဢမ်းၼၢၸ်ႈမိူင်းထႆး
ၾၢႆႇသိုဝ်ႇထႆးၾၢင်ႉတိူၼ်ထိုင် ၸၢဝ်းၶိူဝ်းတင်းၵူၼ်းတၢင်ႇ မိူင်း ယႃႇယုမ်ႇၸုမ်းၵူၼ်းၸိူဝ်းႁႃလွၵ်ႇႁဵတ်းဝႂ်မူႇၸုမ်း ဢေႃးတေႃးရေႃး လႄႈ ဝႂ်ၵူၼ်းမိူင်းလုမ်ႈၾႃႉ။ ၽူႈၸိူဝ်းၺႃး လွၵ်ႇ ၸႅင်ႈၵႂၢမ်းလႆႈ၊ ၵွပ်ႈဝႃႈမၢႆမီႈထႆးႁႄႉၵင်ႈႁူမ်ႇလူမ်ႈ ပၼ်ၵူၼ်းၵူႈၵေႃႉ။
ၸဝ်ႈၼႃႈတီႈထႆးၸွႆႈၼၢင်းယိင်းတႆး ၺႃးလွၵ်ႇၶဝ်ႈၶၢႆတူဝ်မိူင်းထႆး
ၸဝ်ႈၼႃႈတီႈထႆးၶဝ်ႈၸွႆႈ/ တိၺွပ်းၼၢင်းယိင်းၸိူဝ်းၶၢႆတူဝ် ၼပ်ႉႁူဝ်သိပ်း တီႈၸႄႈတွၼ်ႈၵၢၼ်းၵျၼၿူႊရီး၊ ၼႂ်းၼၼ်ႉ ပႃးၼၢင်းယိင်းတႆး ဢႃႇယု 12 ၵူၼ်းမိူင်းၸၢင်၊ ထုၵ်ႇလွၵ်ႇ ၶဝ်ႈၶၢႆတူဝ်မိူင်းထႆး တိတ်းၼီႈထုၵ်ႇၶွတ်ႇ ၼပ်ႉႁူဝ်မိုၼ်ႇ။
ထႆးတိတႆးႁူမ်ႈပလိၵ်ႈထႆးၽၢမ်းႁဵတ်းပလိၵ်ႈ လွၵ်ႇၵူၼ်းတႆး
ၸဝ်ႈၼႃႈတီႈထႆး တိၺွပ်းၸၢဝ်းတႆးလႄႈမူႇၸုမ်းၵေႃႉဢၼ် ႁူမ်ႈၵၼ်တင်းပလိၵ်ႈထႆးသေၽၢမ်းႁဵတ်းပလိၵ်ႈပွမ်ယဝ်ႉ ႁူမ်ႈၵၼ်ႁႃလွၵ်ႇငိုတ်ႈၸူၼ်ႁိမ်ဢဝ်ၶူဝ်းၶွင်ငိုၼ်းၶမ်း ၵူၼ်းတႆးၼႂ်းမိူင်းၵွၵ်ႇ လူၺ်ႈၸိၼႄးဝႃႈ ၵဵဝ်ႇၶွင်ႈယႃႈ မဝ်းၵမ်။ မီးၵူၼ်းတူၵ်းပဵၼ်ယိူဝ်ႇမွၵ်ႈ 50 ၊ သုမ်းငိုၼ်း ၼပ်ႉႁူဝ်လၢၼ်ႉဝၢတ်ႇ။
ၵူၼ်းတႆးၽိတ်းႁူဝ်ၵၼ်ၼႂ်းၵၢတ်ႇလူင်ၵဵင်းမႆႇ ၺႃးထႆးတိၺွပ်း
ၵူၼ်းၼုမ်ႇသႅၼ်းႁုၼ်ႈတႆးၼႂ်းၵဵင်းမႆႇ ၵေႃႇတင်ႈမူႇၸုမ်း ၽိတ်းႁူဝ်ၵၼ် တီႈၵၢတ်ႇလူင်ၵဵင်းမႆႇ၊ ၺႃးၸဝ်ႈၼႃႈတီႈထႆး တိၺွပ်းပၼ်တူတ်ႈတၢမ်ႇၸွမ်းမၢႆမီႈဝၢၼ်ႈမိူင်း။
More Articles...
Page 5 of 11


text:
ပိူင်ၵဵပ်းသိုၵ်းမႂ်ႇၸုမ်းၵွပ်ႇၵူႈၸၢတ်ႈလွႆတႆးလႅင်း ဢမ်ႇလိူၵ်ႈၼႃႈယိင်းၸၢႆး၊ ပေႃးမီးၼမ်ႉၸႂ်ၵူႈၵေႃႉ ၶဝ်ႈႁၢပ်ႇၵိုတ်ႉ ၵၢၼ်သိုၵ်းလႆႈ၊ ၵွပ်ႈဝႃႈၵူၼ်းမိူင်းၸိုင်ႈတႆး မီးပုၼ်ႈၽွၼ်း ၵႅတ်ႇၶႄၸိူဝ်ႉၸၢတ်ႈဝၢၼ်ႈမိူင်းၵူႈၵေႃႉ။
သိုၵ်းမၢၼ်ႈၶိုၼ်ႈမိူင်းတႆးထႅင်ႈၼမ် တေၵမ်ၵိၼ်းမိုင်ႉၶိုင်ႁၢင်ႈသိုၵ်းႁိုဝ်
ပူၼ်ႉမႃး 3-4 ဝၼ်း ၵႃးသိုၵ်းမၢၼ်ႈၶိုၼ်ႈမိူင်းတႆးၼမ်လူင်လၢင် ၼပ်ႉပၢၵ်ႇလမ်း ၵႂႃႇတၢင်းတူၼ်ႈတီး မိူင်းၵိုင် ၵေးသီး မိူင်းသူႈ။ ၽူႈလဵပ်ႈႁဵၼ်းၶဝ်လၢမ်းၶၢတ်ႈဝႃႈ- ၸၢင်ႈပဵၼ်တႃႇႁၢင်ႈသိုၵ်းၵႅတ်ႇဝႅတ်ႉတတ်းႁႄႉၸုမ်းၵိုတ်းသိုၵ်းလႄႈ ၸုမ်းလွႆတႆးလႅင်း - လႅင်ႇၶၢဝ်ႇမိူင်းတႆးပွတ်းၵၢင် ပွင်ႇမႃးတီႈငဝ်ႈငုၼ်း RCSS/SSA ၼင်ႇၼႆ။
သိုၵ်းမၢၼ်ႈဢၢင်ႈၸၢမ်းယိုဝ်းၶိူင်ႈၵွင်ႈလူင်ဢမ်ႇပဵၼ် တဵတ်ႇယဵၼ်သီႇပႅတ်ႈ
ဢွၼ်ၼႃႈၽူႈၵွၼ်းတပ်ႉၶိူင်ႈၵွင်ႈလူင် တိူင်းသိုၵ်းသၢမ်ၸဵင်ႇ(ၵဵင်းတုင်) တေမႃးၵူတ်ႇထတ်းၶိူင်ႈၵွင်ႈလူင် ၸွမ်းတပ်ႉမၢၼ်ႈ ၼႂ်းၸႄႈဝဵင်း မိူင်းတူၼ်ၼၼ်ႉၽူႈၵွၼ်း သိုၵ်းမၢၼ်ႈ တပ်ႉ 65 ႁွင်ႉပူႇႁဵင်ၼႃးၵွင်းမူးၵႂႃႇလၢတ်ႈၾၢင်ႉတိူၼ် လွင်ႈတေ ၸၢမ်းယိုဝ်းၶိူင်ႈၵွင်ႈလူင်၊ ႁၢမ်ႈၵူၼ်းဝၢၼ်ႈ ၵႂႃႇၸွမ်းထိူၼ်ႇလွႆၾၢႆႇတူၵ်းၼႃးၵွင်းမူး၊ ၵူၺ်းၵႃႈ ဢမ်ႇလၢတ်ႈပႃးၸုမ်းဝႃႉ- လႅင်ႇၶၢဝ်ႇလႅၼ်လိၼ်ပွင်ႇမႃးၼင်ႇၼႆ။
သိုၵ်းမႂ်ႇတပ်ႉသိုၵ်းဝႃႉလူင်းႁူင်းၾိုၵ်းသွၼ်ႁဵင်ပၢႆၸၢဝ်းလႃးႁူႇၼမ်သုတ်းပွၵ်ႈႁႅၵ်ႈ
ပၢင်ၶပ်းႁႅၼ်းပွႆးလူင်းႁူင်းၾိုၵ်းသွၼ်တီႈမိူင်းပွၵ်ႉ မီးသိုၵ်းမႂ်ႇႁဵင်ပၢႆၸၢဝ်းလႃးႁူႇၼမ်သုတ်းပွၵ်ႈႁႅၵ်ႈၼႂ်းတပ်ႉသိုၵ်းဝႃႉ၊ ၵူၼ်းလူင် တၢင်းပၢင်သၢင်းၾၢႆႇမိူင်း ၾၢႆႇသိုၵ်း ဢိၵ်ႇ ၽူႈၵွၼ်းသိုၵ်း ၽူႈမီးၸၼ်ႉၶဝ်လူင်းၵႂႃႇၶဝ်ႈႁူမ်ႈပၼ်ႁႅင်းၼပ်ႉႁူဝ်ပၢၵ်ႇ-လႅင်ႇၶၢဝ်ႇပွင်ႇမႃး ၼင်ႇၼႆ။
ၵႃးသိုၵ်းမၢၼ်ႈၶိုၼ်ႈမိူင်းတႆးၼမ် တူင်ႉၼိုင်ၼႄၾၢင်ႁၢင်ႈလွၵ်ႇငိုတ်ႈ
ပူၼ်ႉမႃးဢမ်ႇလၢႆဝၼ်းၼႆႉ ၵႃးသိုၵ်းမၢၼ်ႈတၢင်ႇသိုၵ်းတဵမ်ပိုၵ်းၼပ်ႉႁူဝ်သိပ်းလမ်း လုၵ်ႉမိူင်းမၢၼ်ႈၶိုၼ်ႈမိူင်းတႆးၼႂ်း ၸိုင်ႈတႆး ပွတ်းႁွင်ႇ။ ၸုမ်းၵိုတ်းသိုၵ်းဝႃႈ သိုၵ်းမၢၼ်ႈတူင်ႉၼိုင်ၼႄၾၢင်ႁၢင်ႈဢွၵ်ႇငိုတ်ႈ။ ၾၢႆႇၼိုင်ႈ သိုၵ်းမၢၼ်ႈ ႁိမ်းမိူင်းၼွင် ၶၢႆႉလုၵ်ႈမေး ၶဝ်ႈၼႂ်းဝဵင်း၊ သိုၵ်းမၢၼ်ႈပွတ်းတၢင်ႉယၢၼ်းၵေႃႈၵဵပ်းႁွမ်ၶဝ်ႈ သၢၼ်ဝႆႉၼပ်ႉႁူဝ်ႁဵင်ထူင်၊ ၵူၺ်းၵႃႈ ၼႂ်းတပ်ႉသိုၵ်းမၢၼ်ႈဢမ်ႇမီးလွင်ႈတမ်းၸႂ်ၵၼ် - လႅင်ႇၶၢဝ်ႇပွင်ႇမႃးၼင်ႇၼႆ။
More Articles...
Page 105 of 106


text:
ၵူၼ်းၼုမ်ႇဝဵင်းၵဵင်းတုင် ၸိုင်ႈတႆးပွတ်းဢွၵ်ႇၶူင်း ၶွတ်ႇၽွတ်ႈၸုမ်းပႂ်ႉပႃးသိင်ႇဝႅတ်ႉလွမ်ႉ ႁၵ်ႉသႃလိၼ်ၸမ်ႉၼမ်ႉလိူင်ႇ လႄႈမႅတ်ႇပႅင်းတူၼ်ႈမႆႉ၊ ႁူပ်ႉထူပ်းတင်းၸဝ်ႈၼႃႈတီႈ ၾၢႆႇၵဵဝ်ႇၶွင်ႈလႄႈၵူၼ်းၼႂ်းပိုၼ်ႉတီႈ ပွၵ်ႈႁႅၵ်ႈသုတ်းသေ ၸီႉၸႅင်ႈၼႄလွင်ႈမႅတ်ႇပႅင်းပႂ်ႉပႃး သိင်ႇဝႅတ်ႉလွမ်ႉ။
ဝၼ်းတီႈ 5/1/14 ၸဝ်ႈၼႃႈတီႈၾၢႆႇပႃႇမႆႉ တီႈဝၢၼ်ႈၵဵင်းၽွင်း ဝဵင်းၵဵင်းတုင် ၸတ်းၶိုင်ပၼ် ၸုမ်းပႂ်ႉပႃးသိင်ႇဝႅတ်ႉလွမ်ႉ သီၶဵဝ်လႄႈၵူၼ်းမိူင်း ႁူပ်ႉထူပ်းၵၼ်သေ ၸီႉၸႅင်ႈၵဵဝ်ႇၵပ်းၵၢၼ်တူင်ႉၼိုင်ၸုမ်း လွင်ႈလႆႈမႅတ်ႇပႅင်းပႂ်ႉပႃးသိင်ႇဝႅတ်ႉ လွမ်ႉလႄႈၵူၼ်းၼုမ်ႇၼႂ်းပိုၼ်ႉတီႈ ႁူမ်ႈတင်းၸဝ်ႈၼႃႈတီႈၾၢႆႇၵဵဝ်ႇၶွင်ႈလႄႈၶႃႈႁၢပ်ႇၵၢၼ်ၶုၼ် ၾၢႆႇလိူမ်ႈလႆႇ ၸမ်ၸမ် 60 ၵေႃႉ။
ၽူႈၵွၼ်းႁွင်ႈၵၢၼ်ၾၢႆႇပႃႇမႆႉဝဵင်းၵဵင်းတုင် ဢူးၸူဝ်းလုၼ်ႇတူႇ ပိုတ်ႇလၢတ်ႈၸီႉၸႅင်ႈႁုပ်ႈၼႄလွင်ႈသိင်ႇဝႅတ်ႉလွမ်ႉ ဝဵင်းၵဵင်းတုင်သေပိုတ်ႇပၢင်။ ဝၢႆးသေၼၼ်ႉၵေႃႈ ဢုပ်ႇၵိူဝ်းၵုမ်လွင်ႈငႂ်ႈၾုၼ်ႇပိုၼ်ႉတီႈ တီႈလိၼ်ဢၼ်ၵိုင်ႇထုၵ်ႇၸွမ်း တူၼ်ႈမၢၵ်ႇဝၢၵ်ႇသႅၼ်းလႂ်။ ၽူႈၸိူဝ်းၶႂ်ႈၽုၵ်ႇတူၼ်ႈမၢၵ်ႇဝၢၵ်ႇတင်းလၢႆ ၶႂ်ႈၽုၵ်ႇတူၼ်ႈသႅၼ်းလႂ်ၵေႃႈ တၢင်းၾၢႆႇပႃႈမႆႉ တေဝႅင်ႇပၼ်လၢႆ ဢမ်ႇဢဝ်ၵႃႈဢဝ်ၶၼ် - ဝႃႈၼႆ။
ၸဝ်ႈၼႃႈတီႈၶႃႈႁၢပ်ႇၵၢၼ်ၶုၼ်ၾၢႆႇပႃႇမႆႉၵေႃႈလၢတ်ႈဝႃႈ- ပေႃးၶႂ်ႈႁဵတ်းၸွမ်းလၢႆးႁဝ်းၶႃႈၸိုင် လုၵ်ႉတီႈ 1 ဢေႊၶိူဝ်ႊ တေႃႇထိုင် 500 ဢေႊၶိူဝ်ႊၸိူဝ်းၼႆႉ ယိုၼ်ႈလဝ်ႈဝႆႉလႆႈယူႇ ႁဝ်းၶႃႈတၵ်းဢၼုၺၢတ်ႈ။ ပေႃးၵူၼ်းဝၢၼ်ႈၵူၼ်းမိူင်း ႁဝ်းၶႃႈၶႂ်ႈလႆႈၾိုၼ်း ၼႆၵေႃႈ ႁဝ်းၶႃႈယိူင်းဢၢၼ်းဝႆႉႁႂ်ႈတႅပ်းလႆႈ။ ပေႃးယဝ်ႉမၼ်းၵေႃႈ ပဵၼ်လွင်ႈပႂ်ႉပႃးသိင်ႇဝႅတ်ႉလွမ်ႉ လႄႈပဵၼ်ၵၢၼ်မႅတ်ႇပႅင်း သၽႃဝ ယဝ်ႉ - ၸၢႆးၶမ်း ႁူဝ်ပဝ်ႈၸုမ်း လၢတ်ႈၼင်ႇၼႆ။
ၸုမ်းပႂ်ႉပႃးသိင်ႇဝႅတ်ႉလွမ်ႉသီၶဵဝ်ၼႆႉ လႆႈယိုၼ်ႈလဝ်ႈယွၼ်းမၢႆၾၢင် မိူဝ်ႈလိူၼ်သႅပ်ႊထႅမ်ႊၿိူဝ်ႊပီပူၼ်ႉမႃးသေ တႄႇၼၼ်ႉမႃးၵေႃႈ လႆႈၽုၵ်ႇတူၼ်ႈမႆႉၶီႈလဵၵ်းလႄႈမႆႉသၢမ်သႃ ၼႂ်းပိုၼ်ႉတီႈတူၼ်ႈမၢၵ်ႇယင်းလူင်တီႈၸွမ်မူၼ်းလႄႈ ပိုၼ်ႉတီႈပွတ်းဝၢၼ်ႈလွႆလူင် ဢမ်ႇယွမ်း 500 တူၼ်ႈယဝ်ႉ - ၸၢႆးၶမ်းလၢတ်ႈၼင်ႇၼႆ။
လိူဝ်ၼၼ်ႉယင်းသိုပ်ႇလၢတ်ႈဝႃႈ တူၼ်ႈမႆႉဢၼ်ၽုၵ်ႇၵႂႃႇယဝ်ႉၼၼ်ႉ ၼင်ႇႁိုဝ်တူၼ်ႈမၼ်းတေဢမ်ႇတၢႆၵေႃႈ 2 လိူၼ် 1 ပွၵ်ႈ လႆႈၵႂႃႇလုမ်းလႃး ႁူတ်းၼမ်ႉပၼ်ဢမ်ႇၶၢတ်ႇ။ ဢၼ်ၸုမ်းႁဝ်းၶႃႈ ၸုၵ်းမၼ်ႈယူႇလႆႈၼၼ်ႉၵေႃႈ ဢဝ်ငိုၼ်းႁွမ် ၵွင်ၵၢင်ႁဝ်း ပဵၼ်တိုၼ်း လူၺ်ႈၸေႇတၼႃႇ - ၼႆယဝ်ႉ။


text:
Humanrights
သိုၵ်းမၢၼ်ႈ တဵၵ်းတဵင်ပေႉၵိၼ် ဢဝ်ၶူဝ်းၶွင်ၵူၼ်းမိူင်း
- Details
- Created on 01 July 2014
- Written by တႆးလွတ်ႈလႅဝ်း
လူင်ပွင်ၸိုင်ႈမၢၼ်ႈ တင်း ၸုမ်းယိပ်းၵွင်ႈၵၢင်ႇၸၢဝ်းၶိူဝ်း တူၵ်းလူင်း ၵိုတ်းယိုဝ်း ဢဝ်လွင်ႈငမ်းယဵၼ်ၵၼ်ယဝ်ႉ သေတႃႉ ၵူၺ်းၵႃႈ သိုၵ်းမၢၼ်ႈ ၸိူဝ်းတင်ႈတပ်ႉ မီးၼႂ်းမိူင်းတႆးၸိူဝ်းၼၼ်ႉ ယင်းတိုၵ်ႉသိုပ်ႇတဵၵ်းတဵင် ၵူၼ်းမိူင်း၊ ၵူၼ်းမိူင်း ပႆႇလႆႈယူႇထၢင်ႇႁၢင်ႈ ၵိၼ်သဝ်းလီလီ။
ၵူၼ်းမိူင်းတႆး ထုၵ်ႇသိုၵ်းမၢၼ်ႈ တဵၵ်းတဵင် ဢဝ်ၶူဝ်းၶွင်လၢႆ ဢမ်ႇလႆႈၵႃႈ သၢႆႈတႅၼ်းသင်
- Details
- Created on 30 June 2014
- Written by တႆးလွတ်ႈလႅဝ်း
ပူၼ်ႉမႃးမိူဝ်ႈဝၼ်းထီႈ 20 လိူၼ် May ပီႊ2014 သိုၵ်းမၢၼ်ႈ 524 ၵုၼ်ႁဵင် ဢႃးထမ်ႇမ ၸဵၵ်းၸႂ်ႉထူဝ်ႈ လုင်းၼုတ်း ဝၢၼ်ႈႁူၵ်းလၵ်း ဢိူင်ႇၵဵင်းၶမ်း ၵိင်ႇၸႄႈဝဵင်းၶူဝ်လမ်သေ ၵႂႃႇသွၵ်ႈတဝ် ၸွမ်းၼႂ်းထိူၼ်ႇလွႆမူၼ်း လႄႈ တီႈဝၢၼ်ႈသိပ်းၵဝ်ႈလၵ်း၊ မိူဝ်ႈဝၼ်းထီႉ 31 လိူၼ် May ပီႊ2014 ၼၼ်ႉၵေႃႈ သိုၵ်းမၢၼ်ႈၸုမ်းၼႆႉၼင်ႇၵဝ်ႇ ၶိုၼ်းၵႂႃႇတဵၵ်းတဵင် ဢဝ်ၵိၼ်ၼိူဝ်ႉမူ လုင်းသႅင်လႃး တီႈဝၢၼ်ႈပႅတ်ႇလၵ်း တႃႇၼိူဝ်ႉ 6 ၸွႆႉ တေမီးသၢင်ႈငိုၼ်းမွၵ်ႈ 30000ပျႃး ၼႆယဝ်ႉ။
ပူႇၵၢင်ႉဝၢၼ်ႈၶၢႆးလူင် ထုၵ်ႇသိုၵ်းမၢၼ်ႈ ပေႃႉထုပ်ႉ ၸီႉၼႄးဝႃႈၵပ်းသိုပ်ႇၵၼ်တင်းသိုၵ်းတႆး
- Details
- Created on 26 June 2014
- Written by တႆးလွတ်ႈလႅဝ်း
ပူႇၵၢင်ႉဝၢၼ်ႈၶၢႆးလူင် ပွတ်းၸႄႈဝဵင်းၵျွၵ်းမႄး မိူင်းတႆးပွတ်းႁွင်ႇ ထုၵ်ႇသိုၵ်းမၢၼ်ႈ ၸီႉၼႄးဝႃႈ ပူႇၵၢင်ႉၸွႆႈထႅမ်သိုၵ်းတႆးၼႆသေ၊ သိုၵ်းမၢၼ်ႈတီႉၺွပ်း ဢဝ်ထူင်သုပ်းႁူဝ်သေ ပေႃႉထုပ်ႉ။
ပိဝ်ႇႁႃႇမူး ႁူဝ်မိူင်း ငႅၼ်းၶေႃးပေႃႉထုပ်ႉၵူၼ်းမိူင်း ယဝ်ႉဢဝ်လူတ်ႉလူင်ၵူၼ်းမိူင်း တူၵ်းလူင်းတႂ်ႈလွႆသုင်
- Details
- Created on 24 June 2014
- Written by တႆးလွတ်ႈလႅဝ်း
ပိဝ်ႇႁႃႇမူး ႁူဝ်မိူင်း ၸိၼႄးၸဝ်ႈလူတ်ႉလူင် ၸိုဝ်ႈလုင်းဢုင်း ဢၼ်တေႃႉတၢင်ႇတူၼ်ႈမၢၵ်ႇမႆႉၵိၼ် ဝႃႈဢမ်ႇႁူႉၵႂၢမ်းမၢၼ်ႈလႄႈ ပဵၼ်သိုၵ်းထိူၼ်ႇၼႆသေ ဢဝ်မိုဝ်းငႅၼ်းၶေႃးတိၺွပ်း ပေႃႉထုပ်ႉလုင်းဢုင်း ဢီးလူတ်ႉလူင်လုင်းဢုင်း တူၵ်းလူင်းတႂ်ႈၵူၼ်ႈလွႆသုင် ဢဝ်သေႃးလူတ်ႉထိုမ်ႈပႅတ်ႈပႃး ၼႂ်းယုမ်း။
သိုၵ်းမၢၼ်ႈ ပူၼ်ႉပႅၼ်သုၼ်ႇလႆႈသုၼ်ႇပဵၼ်ၵူၼ်းမိူင်းတႆး လိူဝ်ႁႅင်း
- Details
- Created on 19 June 2014
- Written by တႆးလွတ်ႈလႅဝ်း
သိုၵ်းမၢၼ်ႈ ၶလယ(502) ၵျွၵ်းမႄး ဢဝ်ၵွင်ႈၵၢင်ႇ ၵႂႃႇလွၵ်ႇငိုတ်ႈ တဵၵ်းတဵင်ထၢမ်ၶၢဝ်ႇသိုၵ်းတႆး တီႈၵူၼ်းဝၢၼ်ႈၼွင်ပိင်တၢင်းၽႄ ဢိူင်ႇၼွင်ပိင် ၸႄႈဝဵင်းၵျွၵ်းမႄး ဢမ်ႇလႆႈသေ ဢဝ်သူၼ်ႈၵွင်ႈထုပ်ႉတွႆႇ ၸွမ်းတူဝ်/ၵွၵ်းႁူဝ်/သူပ်း ထိုင်တီႈတႅၵ်ႇဢွၵ်ႇလိူတ်ႈ၊ လၼ်ႇၵွင်ႈယိုဝ်းပႃး ၼႂ်းဝတ်ႉဝႃးၵျွင်းမုၼ်ၸဝ်ႈ 10ၵမ်း လွင်ႈၼႆႉ ၵူၼ်းဝၢၼ်ႈ ဢမ်ႇႁၢၼ်ႉၸႂ်သေ ၵႂႃႇတိူင်ႇတီႈလုမ်းပႃႇတီႇ ႁႂ်ႈဢဝ်ဢယေးႁၢဝ်ႉႁႅင်းပၼ် ၶၼ်ဝႆး။
More Articles...
- သိုၵ်းမၢၼ်ႈ ဢၼ်တေတင်ႈတပ်ႉမႂ်ႇ တီႈဝၢၼ်ႈၵူဝ်ႇတွင်ႇၼမ်ႉၸၢင်ႉ ယိုဝ်းၵူၼ်းဝၢၼ်ႈတၢႆ ယွၼ်ႉၸႂ်ၵႃႇမ
- သိုၵ်းမၢၼ်ႈ တေတင်ႈတပ်ႉမႂ်ႇ တီႈထုင်ႉမၢဝ်း ယိူင်းဢၢၼ်းၽဵဝ်ႈသိမ်းပႅတ်ႈ ၸုမ်းၸၢဝ်းၶိူဝ်းမူၺ်ႉႁၢႆ
- သိုၵ်းမၢၼ်ႈ ၸိၼႄးၸၢဝ်းၶိူဝ်းပလွင်ႈ ပဵၼ်သိုၵ်း TNLA သေ တိၺွပ်းၶျေႃးပေႃႉထုပ်ႉ
- ၸဝ်ႈၼႃႈတီႈၼႂ်းၵဵင်းမႆႇယႃႉလုႁိူၼ်း ၵူၼ်းႁႅင်းၵၢၼ်
- သိုၵ်းမၢၼ်ႈ တဵၵ်းတဵင် ယွၼ်းဢဝ်ငိုၼ်းလၢႆၵူၼ်းမိူင်း
- ပီႇတူႉၸိတ်ႉPNOႁူဝ်ပူင်း ၵူတ်ႇထတ်းၵူၼ်းမိူင်း သွၵ်ႈဢဝ်ငိုၼ်း ၸီႉၼႄးဝႃႈ ၵႃႈၶၢႆယႃႈမဝ်းၵမ်ၼႆ
- သိုၵ်းမၢၼ်ႈ ဢဝ်မိတ်ႈငႃၶေႃးလုၵ်ႈဢွၼ်ႇ တဵၵ်းၸႅတ်ႈထၢမ်ၶၢဝ်ႇသိုၵ်းတႆး
- သိုၵ်းမၢၼ်ႈ တဝ်ထိူၼ်ႇ တဵၵ်းထၢမ်ၶၢဝ်ႇသိုၵ်းတႆး တီႈၵူၼ်းဝၢၼ်ႈ
- သိုၵ်းမၢၼ်ႈတဵၵ်းၸႂ်ႉၵူၼ်းမိူင်း သႂ်ႇၶွၼ်ႇၼႃး ပူၼ်ႉလိူဝ် လႄႈ ဢၢၼ်းတေသိမ်းဢဝ် ၼႃးၵူၼ်းမိူင်း
- ပႃႇတီႇတႆးသွင်ပႃႇတီႇသၢၼ်ၶတ်း လွင်ႈၶွမ်ႇပၼီႇလႃႉတႃႇတႃႇ တေမႃးလူင်းထုၼ်း တိုတ်ႉဢဝ်ၼမ်ႉမၢဝ်းသေ ၶိုၼ်းလဵင်ႉၵူၼ်းဝဵင်းၼမ်ႉၶမ်း


text:
General News
ၸၢဝ်းၶိူဝ်းလွႆ လႄႈ လီႉသေႃး ႁူမ်ႈမိုဝ်းၵၼ် ယွၵ်ႇလႅၼ်ၵဵပ်းၵိၼ်ငိုၼ်း ၵူၼ်းဝၢၼ်ႈမိူင်းဝီး
- Details
- Created on 22 June 2014
- Written by တႆးလွတ်ႈလႅဝ်း
လုၵ်ႉႁဵၼ်းၸၼ်ႉၸွမ်ၵဝ်ႇ ၸၢဝ်းၶူိဝ်းလွႆ ႄလႈ လီႉေသႃး ၼႂ်းမိူင်းဝီး ယွၵ်ႇလႅၼ်ၵဵပ်းၵိၼ်ငုိၼ်း ၵူၼ်းဝၢၼ်ႈမူိင်းဝီး ဝႃႈေတၵႂႃႇၸွႆႈထႅမ် လုၵ်ႈႁဵၼ်းၵူၼ်းၽၢၼ် ၸူိဝ်းယူႇဝႆႉၸၼ်ႉသိပ်း၊ ၵူၺ်းေတႃႇမူိဝ်ႈလဵဝ် ငိုၼ်းဢၼ်ၵဵပ်းယဝ်ႉၵႂႃႇ သၢဝ်းသႅၼ်ၼၼ်ႉ ပႆႇမီးလွင်ႈလူင်းၵမ်ႉၸွႆႈထႅမ်သင်၊ ၵဵပ်ႇၵပ်းလွင်ႈၼႆႉ ၵူၼ်းဝၢၼ်ႈႄလႈ လုၵ်ႈႁဵၼ်းၶဝ် ပွင်ႉၶင်းတင်းၼမ်ႄလႈ ဢမ်ႇမီးလွင်ႈႁၢၼ်ႉၸႂ်။
ဝၼ်းထီႉ 18-19.June.2014 ပူၼ်ႉမႃးၼၼ်ႉ မီးၸၢဝ်းၶူိဝ်းလွႆ ၸုိဝ်ႉႁွင်ႉ ဢွင်ႇထုၼ်းဢူး ႄလႈ ၸၢဝ်းၶူိသ်းလီႉေသႃး ၸုိဝ်ႈႁွင်ႉ ဢၢၼ်ႉေၵျႃႇ ဢၼ်ပဵၼ်လုၵ်ႈႁဵၼ်းၸၼ်ႉၸွမ်ၵဝ်ႇ ၼႂ်းမူိင်းဝီး ႁူမ်ႈမုိဝ်းၵၼ်ေသ ၵႂႃႇၵဵပ်းငိုၼ်း လုၵ်ႈႁဵၼ်းၸၼ်ႉၸွမ် ဢၼ်ပဵၼ်လုၵ်ႈဝၢၼ်ႈ ၸူိဝ်းယူႇၼႂ်းမူိင်းဝီး ၼုိင်ႈေၵႃႉလႂ် ၼုိင်ႈမုိၼ်ႇ(႑႐႐႐႐)ပျႃး လၢတ်ႈဝႃႈတႃႇေတၵဵပ်းဢဝ်ၵႂႃႇ လူင်းၸွႆႈထႅမ် လုၵ်ႈႁဵၼ်းၵူၼ်းၽၢၼ် ၸူိဝ်းဢၼ်ယူႇ ႁူင်းႁဵၼ်းၸၼ်ႉသိပ်းဝႆႉ မူိဝ်ႈလဵဝ်ၼၼ်ႉၼႆ။
ၵဵဝ်ႇၵပ်းလွင်ႈေတဢဝ်ၵႂႃႇ ၸွႆႈထႅမ်လုၵ်ႈႁဵၼ်းၵူၼ်းၽၢၼ် ၼႆႄလႈ ၼင်ႇႁုိဝ်ေတမီးငုိၼ်း ၵွင်ၵၢင်ၼမ်ၼၼ်ႉ ပူၼ်ႉမႃးဝၼ်းထီႈ 25-30.June.2014 ဢၼ်ပဵၼ်ၸုမ်းလုၵ်ႈႁဵၼ်းၸၼ်ႉၸွမ်ၶဝ် ၼႂ်းမူိင်းဝီး လႆႈၸွႆႈထႅမ်လူင်းတူၵ်းသူးပၼ် ၸွမ်းၼႂ်းဝၢၼ်ႈ ၼႂ်းသူၼ်ေသ လႆႈငိုၼ်းၵွင်ၵၢင် တႃႇမွၵ်ႈ သၢဝ်း(20)သႅၼ်ပျႃး၊ ၵူၺ်းၵႃႈေတႃႇထုိင်မူိဝ်ႈလဵဝ် ယင်းဢမ်ႇပႆႇဢဝ်ငိုၼ်းၵွင်ၵၢင်ၼၼ်ႉ လူင်းၸွႆႈထႅမ်လုၵ်ႈႁဵၼ်းၶဝ်ေသဢမ်ႇၵႃး ယင်းပၢႆႈ သုိပ်ႇၶဝ်ႈႁူိၼ်းၼုိင်ႈ ဢွၵ်ႇႁူိၼ်းၼုိင်ႈေသ ႄလႇႁႃႁွၼ်ႈၵဵပ်းငိုၼ်းထႅင်ႈမႂ်ႇမႂ်ႇ ဝႃႈၼႆ။
လုၵ်ႈႁဵၼ်းၸၼ်ႉၸွမ် ၼႂ်းဝၢၼ်ႈမူိင်းဝီး မီးလွင်ႈဢမ်ႇႁၢၼ်ႉၸႂ်ေသ ဢွၼ်ၵၼ်ပွင်ႈၶင်းဝႃႈ “ယူိင်းဢၢၼ်းဢၼ်ၶဝ်ႁဵတ်းၼၼ်ႉႄတႉ ၶႅမ်ႉယူႇ၊ ၵူၺ်းၼႃႇသင်ဢဝ်ငုိၼ်း ၼႂ်းထွင်းၸဝ်ႈၵဝ်ႇ ၸွႆႈထႅမ်ဢိတ်းဢွတ်းၸုိင် ေတဢမ်ႇမီးသူပ်း မီးၵႂၢမ်းသင်ၼင်ႇၵဝ်ႇ၊ ေတႃႈလဵဝ်သမ်ႉ ႁဝ်းၶႃႈၸွႆႈတူၵ်းသူးေသ ငိုၼ်းၵွင်ၵၢင်ေၵႃႈ လႆႈမႃးတင်းၼမ်ယဝ်ႉ၊ ေတႃႇထုိင်မူိဝ်ႈလဵဝ် ငိုၼ်းဢၼ်ၵဵပ်းၵႂႃႇၸူိဝ်းၼၼ်ႉ ပႆႇလႆႈလူင်းၸွႆႈထႅမ်သင် တီႈလုၵ်ႈႁဵၼ်းၶဝ်၊ သမ်ႉႄလႇႁႃႁွၼ်ႈၵဵပ်းပူိၼ်ႈယူႇတိၵ်းတိၵ်း၊ လူဝ်ႇထႅင်ႈငုိၼ်းဢိတ်းဢွတ်းၵူၺ်းေၵႃႈ ႄလႇႁႃႁွၼ်ႈၵဵပ်းပူိၼ်ႈထႅင်ႈယူႇ၊ လုၵ်ႈႁဵၼ်းၵမ်ႉၼမ်ၼမ်ၼႆႉ ဢမ်ႇပႆႇမီးၼႃႈၵၢၼ်တႃငၢၼ်းသင် တႃႇႁဵတ်းႁႃငုိၼ်း၊ ၵူၺ်းလႆႈပိုင်ဢိင်ဢဝ် တီႈေပႃႈႄမႈၵူၺ်း”။
ၵဵဝ်ႇၵပ်းလွင်ႈတၢင်းၸူိဝ်းၼႆႉေသ ၵူၼ်းဝၢၼ်ႈႄလႈ လုၵ်ႈႁဵၼ်းၸၼ်ႉၸွမ်ၶဝ် ဢမ်ႇမီးလွင်ႈႁၢၼ်ႉၸႂ် ဢွၼ်ၵၼ်မီးသူပ်းၵႂၢမ်း ပွင်ႉၶင်းတင်းၼမ်ယူႇယဝ်ႉၼႆ ၽူႈဢွၼ်ႁူဝ် ၵူၼ်းၼုမ်ႇလႄႈ ၵေႃလိၵ်ႈလၢႆး ၽိင်ႈငႄႈတႆး မိူင်းဝီး တႅမ်ႈလိၵ်ႈသူင်ႇၶၢဝ်ႇထိုင် တႆးလွတ်ႈလႅဝ်းမႃး ၼင်ႇၼႆ။
ဝၢၼ်ႈမူိင်းဝီးၼႆႉ ပဵၼ်ဝၢၼ်ႈဢၼ်ယႂ်ႇလူင်သေ မၵ်းမၼ်ႈပဵၼ်ဝႆႉ ဢူိင်ႇဝၢၼ်ႈမူိင်းဝီး မီးၼႂ်းႄၸႈဝဵင်းၼမ်ႉၶမ်း ႄၸႈတွၼ်ႈမူႇေၸႊ မီးၸၢဝ်းၶူိဝ်းတႆး၊ ၶၢင်၊ လွႆ၊ ႄၶႇ၊ လီေသႃး ႄလႈ ၸၢဝ်းၶူိဝ်းမၢၼ်ႈၸူိဝ်းၼႆႉ ယူႇၵိၼ်ၸွမ်းၵၼ်ဝႆႉ။
တႆးလွတ်ႈလႅဝ်း


text:
ၸွမ်သိုၵ်းယွတ်ႈသိုၵ်း သူင်ႇလိၵ်ႈမွင်ၸႂ်ထိုင် ၸုမ်းႁူမ်ႈတုမ်ၸိူဝ်ႉၸၢတ်ႈယၢင်း(KNU) လူၺ်ႈလွင်ႈ ၸွမ်သိုၵ်းလူင် ၸေႃးတႃႇမလႃႇပေႃး သဵင်ႈမုၼ်
- Details
- Created on 02 July 2014
- Written by တႆးလွတ်ႈလႅဝ်း
NLD ဢွၵ်ႇၶေႃႈပိုၼ်ၽၢဝ်ႇ ၵဵဝ်ႇၵပ်းလွင်ႈ လုင်းၸၢႆးၸၢမ်ႇထုၼ်း ထုၵ်ႇႁႅမ်တၢႆ
- Details
- Created on 24 June 2014
- Written by တႆးလွတ်ႈလႅဝ်း
ပႃႇတီႇ တီႇမူဝ်ႇၶရေႇၸီႇၸိူဝ်ႉၸၢတ်ႈ ဢမ်ႇၼၼ် ပႃႇတီႇၼူၵ်ႉယုင်း (NLD) ဢွၵ်ႇၶေႃႈပိုၼ်ၽၢဝ်ႇ ၵဵဝ်ႇၵပ်းလွင်ႈ လုင်းၸၢႆးၸၢမ်ႇထုၼ်း ထုၵ်ႇၶႃႈႁႅမ်တၢႆၼၼ်ႉ ပႃႇတီႇၶဝ် တေဢမ်ႇၸီႉၼႄးၸုမ်းၽႂ်လႂ် ပေႃးပႆႇလႆႈ လၵ်းထၢၼ်တဵမ်ထူၼ်ႈ။


text:
General News
ၸၢဝ်းၶိူဝ်းလွႆ လႄႈ လီႉသေႃး ႁူမ်ႈမိုဝ်းၵၼ် ယွၵ်ႇလႅၼ်ၵဵပ်းၵိၼ်ငိုၼ်း ၵူၼ်းဝၢၼ်ႈမိူင်းဝီး
- Details
- Created on 22 June 2014
- Written by တႆးလွတ်ႈလႅဝ်း
လုၵ်ႉႁဵၼ်းၸၼ်ႉၸွမ်ၵဝ်ႇ ၸၢဝ်းၶူိဝ်းလွႆ ႄလႈ လီႉေသႃး ၼႂ်းမိူင်းဝီး ယွၵ်ႇလႅၼ်ၵဵပ်းၵိၼ်ငုိၼ်း ၵူၼ်းဝၢၼ်ႈမူိင်းဝီး ဝႃႈေတၵႂႃႇၸွႆႈထႅမ် လုၵ်ႈႁဵၼ်းၵူၼ်းၽၢၼ် ၸူိဝ်းယူႇဝႆႉၸၼ်ႉသိပ်း၊ ၵူၺ်းေတႃႇမူိဝ်ႈလဵဝ် ငိုၼ်းဢၼ်ၵဵပ်းယဝ်ႉၵႂႃႇ သၢဝ်းသႅၼ်ၼၼ်ႉ ပႆႇမီးလွင်ႈလူင်းၵမ်ႉၸွႆႈထႅမ်သင်၊ ၵဵပ်ႇၵပ်းလွင်ႈၼႆႉ ၵူၼ်းဝၢၼ်ႈႄလႈ လုၵ်ႈႁဵၼ်းၶဝ် ပွင်ႉၶင်းတင်းၼမ်ႄလႈ ဢမ်ႇမီးလွင်ႈႁၢၼ်ႉၸႂ်။
ၸၼ်ႉၶုၼ်သိုၵ်းလူင် လၵ်ႉပၢႆႈၽၢတ်ႇဢွၵ်ႇ ၼႂ်းတပ်ႉသိုၵ်း တပ်ႉမတေႃႇ
- Details
- Created on 20 June 2014
- Written by တႆးလွတ်ႈလႅဝ်း
ၽူႈမီးၸၼ်ႉ ၼႂ်းတပ်ႉသိုၵ်းမၢၼ်ႈ ၶလယ(88) တိူင်းသိုၵ်းၶူဝ်လမ် ၶုၼ်သိုၵ်းလူင် မျဵဝ်းၵျေႃႇ လၵ်ႉပၢႆႈၽၢတ်ႇဢွၵ်ႇ ၼႂ်းတပ်ႉသိုၵ်း တပ်ႉမတေႃႇၵႂႃႇ လူၺ်ႈလွင်ႈတၢင်း ၽူႈယႂ်ႇၵူၼ်းလူင်ၽၢႆႇၼိူဝ် လၢတ်ႈလွင်ႈၼိုင်ႈႁဵတ်းလွင်ႈၼိုင်ႈ၊ ၵႆႉၵႆႉႁွင်ႉထတ်းသၢင်ပၼ်တၢမ်ႇ ယွၼ်ႉဢမ်ႇမီးပၢင်တိုၵ်း၊ ဢမ်ႇၶႂ်ႈပူၵ်းပွင်ဝၢၼ်ႈမိူင်း ႁႂ်ႈမၢၵ်ႈမီးၵတ်းယဵၼ်၊ ၵႆႉၵႆႉႁၢင်ႈႁႅၼ်းၵၢၼ်သိုၵ်းလူင် (3)တပ်ႉ တူဝ်ႈတၼ်းတႃႇသေႇ၊ ဢမ်ႇယၢမ်ႈမီးၶၢဝ်းယၢမ်း ယူႇၸွမ်းလုၵ်ႈမေးႁိူၼ်းယေး။
သိုၵ်းမၢၼ်ႈႁၢင်ႈမၢၵ်ႇလူင် တႅၵ်ႇၺႃးသိုၵ်းမၢၼ်ႈၶိုၼ်း
- Details
- Created on 19 June 2014
- Written by တႆးလွတ်ႈလႅဝ်း
သိုၵ်းမၢၼ်ႈႁၢင်ႈမၢၵ်ႇလူင် တီႈႁိမ်းဝၢၼ်ႈၵူၼ်းမိူင်း ဢမ်ႇပၼ်ၵူၼ်းမိူင်းႁူႉၸွမ်း လွင်ႈဢၼ်သိုၵ်းမၢၼ်ႈၶဝ် ႁၢင်ႈမၢၵ်ႇလူင်ဝႆႉ၊ ၵူၺ်းၵႃႈ သိုၵ်းမၢၼ်ႈၶဝ်ၶိုၼ်းမႃး ၽႃႇၺႃးသေတၢႆၶိုၼ်း။
ပၢင်လိူၵ်ႈတင်ႈ ၸုမ်းပွင်ၵၼ် ၵေႃလိၵ်ႈလၢႆးလႄႈၾိင်ႈငႄႈတႆး တီႈဝဵင်းလိူဝ်ႇ ယဝ်ႉတူဝ်ႈ
- Details
- Created on 18 June 2014
- Written by တႆးလွတ်ႈလႅဝ်း
ၵေႃလိၵ်ႈလၢႆးလႄႈ ၾိင်ႈငႄႈတႆး ဝဵင်းလိူဝ်ႇ ဢၼ်ၸတ်းႁဵတ်း ပၢင်လိူၵ်ႈတင်ႈ ၸုမ်းပွင်ၵၢၼ် (2014 – 2016)ၵႂႃႇ ၼႂ်းဝၼ်းထီႉ 12.June.2014 တီႈၵွျင်းၼမ်ႉၶမ်း တိူင်းဝဵင်းလိူဝ်ႇၼၼ်ႉ မီးၽူႈၶိုၼ်ႈႁွတ်ႈ တွတ်ႈၶႅပ်းၵၢင်ၸႂ် 80ၵေႃႉပၢႆ။
ၵူၼ်းမိူင်းတႆး ၵမ်ႈၼမ်ၼမ် ယင်းလႆႈၵူဝ်သိုၵ်းသိူဝ် မိူၼ်ပၢၼ်သိုၵ်းမၢၼ်ႈ ၼဝတ
- Details
- Created on 17 June 2014
- Written by တႆးလွတ်ႈလႅဝ်း
ၸုမ်းယိပ်းၵွင်ႈၵၢင်ႇၸၢဝ်းၶိူဝ်း လႄႈ လူင်ပွင်ၸိုင်ႈ လႆႈဢုပ်ႇဢူဝ်း တူၵ်းလူင်းၵိုတ်းယိုဝ်းၵၼ်မႃး ပဵၼ်လၢႆလၢႆပွၵ်ႈ၊ လၢႆလၢႆၵမ်းယဝ်ႉသေတႃႉ ၵူၼ်းမိူင်းၵမ်ႈၼမ်ၼမ် ဢမ်ႇပႆႇႁတ်းယုမ်ႇမၢၼ်ႈ ၵဵဝ်ႇၵပ်းၵၢၼ် ဢဝ်လွင်ႈငမ်းယဵၼ်ၵၼ်။
More Articles...
- တပ်ႉသိုၵ်းၸိုင်ႈထႆး ဢွၵ်ႇၶေႃႈပိုၼ်ၽၢဝ်ႇ ၽိုၼ်ထိ (67) ထိုင်ႁႅင်းၵၢၼ်ယၢၼ်မိူင်း
- မိူင်းၼွင်ၸတ်းႁဵတ်း ပွႆးလူင်းပၢင်သွၼ်လိၵ်ႈတႆးၶၢဝ်းမႆႈ
- ၸိုင်ႈထႆးဢမ်ႇမီးပေႃႇလသီႇ ၽႅဝ်ႈမူၺ်ႉႁႅင်းၵၢၼ်
- ပၢင်ပွႆး လဵၼ်ႈမၢၵ်ႇၼင်လုမ်ႈၾႃႉ တေတႄႇပိုတ်ႇမိူဝ်ႈၼႆႉ
- သင်ႇၶၸဝ်ႈ ဢွၼ်ႁူဝ် ပိုတ်ႇၽုၺ်ႇ ႁဵတ်းႁူင်းႁဵၼ်းမႂ်ႇပၼ် လုၵ်ႈဢွၼ်ႇ တီႈဝၢၼ်ႈဢၼ်ဢမ်ႇယၢမ်ႈ မီး လူင်ပွင်ၸိုင်ႈလူင်းတူၺ်းထိုင်သေပွၵ်ႈ
- ပႃႇတီႇ တီႇမူဝ်ႇၶရႅတ်ႉတိတ်ႉၸၢဝ်းၶိူဝ်းတႆး (ႁိုဝ်) ပႃႇတီႇသိူဝ်ၽိူၵ်ႇ (SNDP) ဢွၼ်ႁူဝ်ၸတ်းႁဵတ်း ပၢင်ၽိုၵ်း ၼေႃႇတႅၼ်းသၽႃး တႃႇၶဝ်ႈလိူၵ်ႈတင်ႈၼႂ်းပၢင်လိူၵ်ႈတင်ႈ 2015
- ၼႃႈလိၼ်ဢုပ်ႉပိူင်ႇ (363) RCSS ၸႂ်ႉလွၵ်းတီႇမူဝ်ႇၶရေႇသီႇ ၸႅတ်ႈၸၢင်ႇ တွတ်ႈၶႅပ်းၵၢင်ၸႂ် လိူၵ်ႈႁႃ ၽူႈၵွၼ်းဢိူင်ႇ
- မေႃသွၼ်ၼႂ်းႁူင်းႁဵၼ်းလူင်ပွင်ၸိုင်ႈမၢၼ်ႈ ဢမ်ႇႁၼ်လီလွင်ႈ ၸႄႈဝဵင်းမွၵ်ႇမႆႇ ပိုတ်ႇသွၼ်ႁူင်းႁဵၼ်းၸိူဝ်ႉၸၢတ်ႈတႆး
- ဝၼ်းလုၵ်ႈႁဵၼ်း မိူင်းႁူမ်ႈတုမ်ႈမျႅၼ်ႇမႃႇ တူၵ်းၼမ်ႉတႃ ၼပ်ႉႁူဝ်သႅၼ်
- ပႃႇတီႇသိူဝ်ၽိူၵ်ႇ တၢင်ႇပၢႆႉပႃႇတီႇမႂ်ႇ တီႈဝဵင်းၼမ်ႉၶမ်း


text:
ပႃႊတီႊၵၢၼ်မိူင်းတႆး ႁူဝ်သိူဝ်လႄႈသိူဝ်ၽိူၵ်ႇ ႁူမ်ႈႁွမ်းၵၼ် တုၵ်းယွၼ်းႁႂ်ႈၵႅတ်ႇၶႄၼႃႈလိၼ်လႄႈ ၵိုတ်းယုတ်းၵၢၼ်ၶုတ်းႁႄႈ ဢၼ်ႁဵတ်းႁႂ်ႈၼႃႈလိၼ်ပွတ်းၼမ်ႉၶမ်း ၸိုင်ႈတႆးပွတ်းႁွင်ႇလူႉၵွႆႇ ဢမ်ႇလႆႈလွင်ႈ။
ဢိင်လူၺ်ႈ ၶွမ်ႊပၼီႊ(ငူၺ်ႇၵပႃႇၵျေႃႇ) ဢၼ်ႁဵတ်းၵၢၼ်ၶုတ်းႁႄႈၼၼ်ႉ မႃးၶုတ်းႁႄႈတၢင်းၶဝ်ႈဝဵင်းၼမ်ႉၶမ်း တေႁဵတ်းႁႂ်ႈ မႄႈၼမ်ႉသီးရီးႁႅင်ႈ၊ တီႈလိၼ်ၼႃး 7 ဢေႊၶိူဝ်း ဢမ်ႇၸႂ်ႉၵၢၼ်လႆႈသေ လိူဝ်ၼၼ်ႉ ယင်းတေႁဵတ်းႁႂ်ႈပိုၼ်ႉတီႈၼႃႈလိၼ် ၼႃးလူႉၵွႆ 270 ဢေႊၶိူဝ်ႊပၢႆၼၼ်ႉၵေႃႈမီးတိုဝ်ႉတၢင်းထႅင်ႈ၊ ယွၼ်ႉၼၼ် ပႃႊတီႈႁူဝ်သိူဝ်တင်း ပႃႊတီႊသိူဝ်ၽိူၵ်ႇ ႁူမ်ႈပႃးၵူၼ်းမိူင်းၼႂ်းပိုၼ်ႉတီႈ မီးၼႃႈတီႈၵႅတ်ႇၶႄႁႄႉၵင်ႈႄလႈ လႆႈတုၵ်းယွၼ်း ႁႂ်ႈၵိုတ်းယုတ်းၵၢၼ်ၶုတ်းႁႄႈပၼ်ၼႆ ယိုၼ်ႈလဝ်ႈထိုင်ၸွမ်ၸိုင်ႈယဝ်ႉၵေႃႈ တေႃႇႁၢၼ်ႉၼႆႉ တိုၵ်ႉမီးၵၢၼ်ၶုတ်းႁႄႈယူႇ။
“ဢမ်ႇဝႃႈလွင်ႈသင်ၵေႃႈလီ သင်ဝႃႈမီးလွင်ႈတေၸၢင်ႈတုမ်ႉတိူဝ်ႉႁေႃႁိူၼ်းၸိူၼ်းတၢင်ႇ၊ ၵၢၼ်ယူႇၵိၼ်ၵူၼ်းဝၢၼ်ႈၵူၼ်းမိူင်း ႁူမ်ႈတင်းႁႆႈၼႃးၵူၼ်းဝၢၼ်ႈတေၸၢင်ႈလူႉၵွႆလႄႈပဵၼ်ၽေးတေႃႇၵူၼ်းတင်းၼမ်ၼၼ်ႉ ၸွမ်းၼင်ႇဢၼ် ႁဝ်းၶႃႈလႆႈ ဢွၵ်ႇၶေႃႈပိုၼ်ၽၢဝ်ႇဝႆႉ ဢမ်ႇဝႃႈၶူင်းၵၢၼ်ယႂ်ႇလူင် ႁိုဝ် ၶွမ်းပၼီႊယႂ်ႇလူင် ၼႂ်းမိူင်းၼွၵ်ႈမိူင်းလႂ်ၵေႃႈယဝ်ႉ ႁဝ်းၶႃႈတင်း သွင်ပႃႊတီႊ ႄလႈ ၵူၼ်းမိူင်း တၵ်းတေသၢၼ်ၶတ်းႁႂ်ႈၵိုတ်းယုတ်း” - ၸၢႆးထုၼ်းလ ၽူႈၼမ်းၼႂ်းၸုမ်း ပႃႊတီႊသိူဝ်ၽိူၵ်ႇ ဝဵင်းၼမ်ႉၶမ်း ပိုတ်ႇလၢတ်ႈၵႂႃႇၼင်ႇၼႆ။
ပူၼ်ႉမႃးမိူဝ်ႈလိူၼ်ၻီႊသႅမ်ႊၿိူဝ်ႊၼၼ်ႉ ၸဝ်ႈႁႆႈၸဝ်ႈၼႃး ၸိူဝ်းထုၵ်ႇၾၢႆႇၽွင်းငမ်းဝဵင်းၼမ်ႉၶမ်း ႁုပ်ႈယိုတ်းတီႈလိၼ် ႁႆႈၼႃးၵူၼ်းဝၢၼ်ႈသေ ဢဝ်ၵႂႃႇပၼ်ၶွမ်ႊပၼီႊၼီႊၶုတ်းႁႄႈၶဝ်ၼၼ်ႉ ႁႂ်ႈလႆႈမွပ်ႈပၼ်ၸဝ်ႈႁႆႈၸဝ်ႈၼႃႈၶိုၼ်းၼႆ ၸဝ်ႈႁႆႈၸဝ်ႈၼႃးၶဝ် လႆႈႁူမ်ႈၵၼ်တႅမ်ႈလိၵ်ႈလူင်းလၢႆးမိုဝ်းတုၵ်းယွၼ်းမႃးယဝ်ႉ။
ပိုၼ်ႉတီႈႁႆႈၼႃးၾၢႆႇဢွၵ်ႇဝဵင်းၼမ်ႉၶမ်း 5 လၵ်း ဢၼ်ထုၵ်ႇၾၢႆႇၽွင်းငမ်းၸႄႈဝဵင်းၼမ်ႉၶမ်း ႁုပ်ႈယိုတ်းဢဝ်ပဵၼ်ပိုၼ်ႉတီႈ ၶူင်းၵၢၼ်ၶုတ်းႁႄႈ ဢၼ်ဢဝ်ၸိုဝ်ႈၵူၼ်းၼႂ်းပိုၼ်ႉတီႈသေၶုတ်းႁႄႈယူႇၼၼ်ႉ ပဵၼ်ၶွမ်ႊပၼီႊသုၼ်ႇတူဝ်ႄလႈ ၶွမ်ႊပၼီႊၶွင်ပျီႇတုၸိတ်ႉ ၸႄႈဝဵင်းၵူတ်ႉၶႆၢ။
ၸၢႆးလိူၼ်မျၢတ်ႈႁူဝ်ပဝ်ႈပႃႊတီႊႁူဝ်သိူဝ်ၸႄႈဝဵင်းၼမ်ႉၶမ်းပိုတ်ႇလၢတ်ႈဝႃႈ - “ၶွမ်ႊပၼီႊဢၼ်မႃးၶုတ်းႁႄႈတီႈႁဝ်းၼႆႉ ဢမ်ႇၵွမ်ႉၵႃႈ ၶဝ်မႃးၶုတ်းႁႄႈၵူၺ်း။ ပိူဝ်ႈတႃႇၶုတ်းႁႄႈၼႆသေ ယွၼ်းမဝ်တီႈလိၼ်ၼပ်ႉႁဵင်ဢေႊၶိူဝ်ႊ၊ ယႃႉၵူၼ်ႇလွႆ ၸိူဝ်းၼႆႉသေ မီးၽႅၼ်ႁုပ်ႈယိုတ်းဢဝ်ပဵၼ်ၸဝ်ႈၶွင်ၶိၼ်ႈ တီႈလိၼ်မိူင်းႁဝ်း ဢမ်ႇဝႃႈ တူင်ႇဝူင်းၵူၼ်း သိင်ႇဝႅတ်ႉ လွမ်ႉလႄႈ ၵၢၼ်မၢၵ်ႈမီး တင်းမူတ်းတင်းပိၵ်းယဝ်ႉ။ ၸိူဝ်းၼႆႉ ႁဝ်းႁႃးထုၵ်ႇလႆႈၶွၼ်ႈႁႅင်းၵၼ်ၵႅတ်ႇၵင်ႈ - ဝႃႈၼႆ။
ၸိူင်ႉႁိုဝ်ၵေႃႈလီ ႁႄႈဢၼ်ၶွမ်ႊပၼီႊ ငူၺ်ႇၵပႃႇပျေႃႇ ႁိုဝ် NGK ႄလႈ GSM ၶုတ်းဢွၵ်ႇမႃၼၼ်ႉ ဢဝ်တၢင်ႇၵႃးလူင် ၵႂႃႇတၢင်းမိူင်းၶႄႇၵူႈဝၼ်း - ၵူၼ်းဝၢၼ်ႈၶဝ်လၢတ်ႈၼင်ႇၼႆ။
ၵဵဝ်ႇလူၺ်ႈဢၼ်ၶွမ်ႊပၼီႊၸိူဝ်းၼႆႉမႃးၶုတ်းႁႄႈ ယႃႉပိုၼ်ႉတီႈႁႆႈၼႃးၵူၼ်းဝၢၼ်ႈတီႈႁိမ်းမႄႈၼမ်ႉသီးရီး ဝဵင်းၼမ်ႉၶမ်းၼႆႉ ၵွပ်ႈမၼ်းပဵၼ်ၽေးၵူၼ်းဝၢၼ်ႈၼႂ်းပိုၼ်ႉတီႈလႄႈ ပႃႊတီႊႁူဝ်သိူဝ်တင်းပႃႊတီႊသိူဝ်ၽိူၵ်ႇ ႁူမ်ႈတင်းၵူၼ်းမိူင်း လႆႈပိုၼ်ၽၢဝ်ႇၵိုတ်းယုတ်းမႃး 2 ပွၵ်ႈယဝ်ႉ။ လိူဝ်ၼၼ်ႉ ၸဝ်ႈႁႆႈၸဝ်ႈၼႃးဝၢၼ်ႈၸေႊႁၢႆး လႄႈဝၢၼ်ႈၼွင်ၶဝ်ၵေႃႈ ယၢမ်ႈႁူမ်ႈၵၼ်တႅမ်ႈလိၵ်ႈယိုၼ်ႈလဝ်ႈထိုင်ၸွမ်ၸိုင်ႈမႃယဝ်ႉ။


text:
မူႇၸုမ်းသင်ၶၸၢဝ်းၶိူဝ်းတႆး ၼႂ်းမိူင်းထႆး ႁွင်ႉပၢင်ၵုမ်တီႈ ဝတ်ႉပႃႇပဝ်ႈ ဝဵင်းၵဵင်းမႆႇ၊ ၸဝ်ႈၵွၼ်းဝတ်ႉမႂ်ႇ (မိူင်းၵွၵ်ႇ) လႆႈႁပ်ႉတႅင်ႇတင်ႈပဵၼ်ၽူႈပွင်ၵၢၼ်မႂ်ႇ၊ ဝၢႆးသေၸဝ်ႈတူၼ် ၽူႈပွင်ၵၢၼ်ၵဝ်ႇလုသဵင်ႈၵႂႃႇ ပူၼ်ႉမႃးဢမ်ႇႁိုင်ၼႆႉ။
သင်ၶလႄႈပီႈၼွင်ႉတႆးၼႂ်းမိူင်းၵွၵ်ႇ တၢၼ်းမွပ်ႈငိုၼ်းတိုၼ်းၵၢၼ်ႁဵၼ်း တႃႇသင်ၶၸဝ်ႈ ပွၵ်ႈထူၼ်ႈ 9
ၸုမ်းသင်ၶၸဝ်ႈၶဝ် ဢိၵ်ႇ ပီႈၼွင်ႉတႆး လၢႆပွၵ်ႉလၢႆယွမ်ႇ ၸိူဝ်းမီးယူႇၼႂ်းမိူင်းၵွၵ်ႇ ႁူမ်ႈၵၼ်ၸတ်းပၢင်တၢၼ်းမွပ်ႈ ငိုၼ်းတိုၼ်းၵၢၼ်ႁဵၼ်းၵၢၼ်သွၼ် ပိူဝ်ႇတႃႇသင်ၶၸဝ်ႈ မိူင်းတႆး ၸိူဝ်းၶဝ်ႈႁဵၼ်းလိၵ်ႈၼႂ်းမိူင်းၵွၵ်ႇ ၸိုင်ႈထႆး။
ပလိၵ်ႈ/သိုၵ်းဢဝ်ႁူမ်ႈလူမ်ႈ ပလီႇမူႇသလိမ်ႇလႃႈသဵဝ်ႈ
ၸဝ်ႈၼႃႈတီႈမၢၼ်ႈ ဢဝ်ႁူမ်ႇလူမ်ႈပၼ်ၸၢဝ်းမူႇသလိမ်ႇ ၶိုၼ်ႈပလီႇ တီႈလႃႈသဵဝ်ႈ။ ၾၢင်ႉတိူၼ်ဝႃႈ ပေႃးယဝ်ႉၵၢၼ်ၵေႃႈ ႁႂ်ႈပွၵ်ႈၶိုၼ်းႁိူၼ်းႁင်းၽႂ်မၼ်း။
ဝၼ်းၶဝ်ႈဝႃႇသႃ (ၾိင်ႈတိုဝ်းသိလ်ထမ်းႁူမ်ႈၵၼ်သၢမ်လိူၼ်)
ပီၵၢႆ (မိူင်းတႆး) ပွတ်းဢွၵ်ႇလႄႈပွတ်းတူၵ်း ၶဝ်ႈဝႃႇသႃဢမ်ႇမႅၼ်ႈဝၼ်းလဵဝ်ၵၼ်၊ ၵွပ်ႈလၢႆး ၼပ်ႉပီလိူၼ်ဝၼ်းယၢမ်း ဢမ်ႇမိူၼ်ၵၼ်လႄႈ ပိူင်ႈၵၼ်လိူၼ်ၼိုင်ႈတဵမ်တဵမ်။ မႃးၼႂ်းပီ (2013) ၼႆႉၶိုၼ်းမႃးမိူၼ်ၵၼ် မႅၼ်ႈဝၼ်းဝၼ်းၸၼ်တီႈ 22 လိူၼ်ၵျူႊလႆႊၼင်ႇၵၼ်။ တႄႇဝႃႈလိူၼ်တႄႉပိူင်ႈၵၼ်၊ ပွတ်းတူၵ်းပဵၼ်လိူၼ်ပႅတ်ႇမူၼ်း၊ ပွတ်းဢွၵ်ႇသမ်ႉပဵၼ်ၵဝ်ႈ မူၼ်း(တၢင်းမိူင်းယူၼ်းၵဵင်းမႆႇ၊ ၵဵင်းႁၢႆးသမ်ႉပဵၼ်လိူၼ်သိပ်းမူၼ်းၶဝ်ႈဝႃႇသႃ)။
ၸၢဝ်းမူႇသလိမ်ႇလႃႈသဵဝ်ႈ လႆႈၶိုၼ်ႈပလီႇဝႆႈၽြႃးၶိုၼ်း
ဝၢႆးၵိူတ်ႇပၼ်ႁႃၸၢဝ်းၶိူဝ်း တီႈလႃႈသဵဝ်ႈမႃးၼႆႉ ဢိင်ၼိူဝ် ၸၢဝ်းမူႇသလိမ်ႇ တၢင်ႇလိၵ်ႈတုၵ်းယွၼ်းတီႈ လူင်ပွင်ၸိုင်ႈမိူင်းတႆးသေ လႆႈဢၼုၺၢတ်ႈၶိုၼ်ႈၵျွင်း/ပလီႇ ဝႆႈၽြႃးၶိုၼ်း။
More Articles...
Page 5 of 13


text:
ၽွင်းလူင်ၾၢႆႇ ၵႅတ်ႇၶႄထႆး လူင်းလၢႆး မိုဝ်းႁပ်ႉႁွင်း လွင်ႈသိုၵ်းထႆး (ၵွင်တပ်ႉၽၢၵ်ႈ 3) တေတင်ႈတပ်ႉၸုမ်းလူင်မၢႆ 7 ထႅင်ႈ ပိူဝ်ႈတႃႇ ၵႅတ်ႇၶႄႁႄႉၵင်ႈ လႅၼ်လိၼ် ထႆး ဢၼ်တိတ်း မိူင်းလၢဝ်းလႄႈ မိူင်းမၢၼ်ႈ။ ၾၢႆႇၼိုင်ႈၵေႃႈ ပိူဝ်ႈတႃႇႁႄႉ ၵႅတ်ႇၵၢၼ် တႅပ်းမႆႉယႃႇ ထိူၼ်ႇလႄႈ ၵၢၼ်လၵ်ႉတေႃႉ သူင်ႇယႃႈ ၼႂ်းၸိုင်ႈ ထႆးပွတ်းႁွင်ႇ၊ လိူဝ်ၼၼ်ႉ မၢၼ်ႈၵေႃႈ တိုၵ်ႉၶိုင်သၢင်ႈ ၶူင်းၵၢၼ်ၼိဝ်ႊ ၶလီႊယိူဝ်ႊ။
ၽိုၼ်ၶၢဝ်ႇ ၿႅင်ႊၵွၵ်ႊ ၽူတ်ႊဝၼ်းထိ 24/07/10 ဢွၵ်ႇၶၢဝ်ႇဝႃႈ တပ်ႉသိုၵ်းထႆး ၵွင်ႊထပ်ႉၽၢၵ်ႈ 3 (ဢၼ်ဢဝ်ႁူမ်ႇ လူမ်ႈၸိုင်ႈထႆး ပွတ်းၼိူဝ်) တေၵေႃႇတင်ႈတပ်ႉ ၸုမ်းမႂ်ႇ (တပ်ႉၸုမ်းလူင်မၢႆ 7) ထႅင်ႈ ပိူဝ်ႈတႃႇၵႅတ်ႇ ၶႄႁႄႉၵင်ႈလႅၼ် လိၼ်ထႆး ၸိူဝ်းတိတ်းၸပ်း မိူင်းလၢဝ်းလႄႈ မိူင်းမၢၼ်ႈ၊ ၵွပ်ႈဝႃႈဢဵၼ် ႁႅင်းသိုၵ်းထႆး ဢၼ်မီးဝႆႉၵဝ်ႇၵဝ်ႇ တပ်ႉၸုမ်းလူင်မၢႆ 1 လႄႈမၢႆ 4 ၼၼ်ႉ ယင်းပႆႇ ပဵင်းပေႃးတႃႇၵႅတ်ႇၶႄႁႄႉၵင်ႈ လႅၼ်လိၼ်။
တေႃႇထိုင်မိူဝ်ႈလဵဝ် တပ်ႉသိုၵ်းထႆး ၵွင်ႊထပ်ႉ(ၵွင်တပ်ႉ) ၽၢၵ်ႈ 3 တိုၵ်ႉမီး 2 တပ်ႉၸုမ်းလူင်၊ တပ်ႉၸုမ်းလူင် ၵႃးႁုမ်ႈ လဵၵ်းမၢႆ 1 လႄႈ တပ်ႉၸုမ်း လူင်မၢႆ 4 ၊ တပ်ႉၸုမ်းလူင်မၢႆ 1 ပၵ်းငဝ်ႈငုၼ်းတီႈၽိတ်ႉသၼူႊလူၵ်ႉ၊ တပ်ႉၸုမ်းလူင်မၢႆ 4 ပၵ်းငဝ်ႈငုၼ်းတီႈၼၶွၼ်ႊသဝၼ်၊ တင်း 2 တပ်ႉၸုမ်း ႁူမ်ႈၵၼ်မီး ဢဵၼ်ႁႅင်းၵူၼ်း 20ႇ000 ။ တပ်ႉသိုၵ်းထႆးႁၼ်ဝႃႈ လုၵ်ႉၽိတ်ႉ သၼူႊလူၵ်ႉ လႄႈၼၶွၼ်ႊ သဝၼ် ၵႂႃႇလႅၼ်လိၼ် လၢဝ်း-မၢၼ်ႈၼၼ်ႉ မၼ်းၵႆႇပူၼ်ႉတီႈ ႁႅင်းၵူၼ်း 2 မိုၼ်ႇ ၵေႃႈ တိုၵ်ႉဢေႇ၊ ၵွပ်ႈၼႆ ၸင်ႇတေၽိူမ်ႉ ထႅမ်ၵေႃႇတင်ႈ ထႅင်ႈ တပ်ႉၸုမ်း လူင်မၢႆ 7 တီႈၵဵင်းမႆႇ (ၼိူဝ်သဵၼ်ႈ တၢင်းလူင် မႄႈရိမ်ႊ-မႄႈတႅင်) ဢၢၼ်းဝႆႉတႃႇ ဢဵၼ်ႁႅင်းၵူၼ်း 25ႇ000 ၵေႃႉ။
တပ်ႉၸုမ်းလူင်မၢႆ 7 ၼႆႉ တေတႄႇၵေႃႇ တင်ႈၼႂ်းပီၼႃႈ (2011) ၊ မီးၶူင်းၵၢၼ်တႃႇ 5 ပီ တေႃႇထိုင် 2015 ၊ လွင်ႈၼႆႉ ယူႇတီႈၽွင်းလူင် ၾၢႆႇၵႅတ်ႇၶႄ ၸွမ်သိုၵ်းလူင် ပရႃႊဝိတ်ႊ ဝူင်ႊသုဝၼ်ႊ တိုၵ်ႉလႆႈလူင်း လၢႆးမိုဝ်းႁပ်ႉ ႁွင်းပၼ်ၵႂႃႇ မိူဝ်ႈပူၼ်ႉမႃး ပႆႇႁိုင်ၼႆႉ။
ၽိုၼ်ၶၢဝ်ႇမတ်ႉတိၶျႛၼ်ႊၵေႃႈ လၢတ်ႈဝႃႈ- ယွၼ်ႉမိူင်းထႆး ပွတ်းၼိူဝ် မီးလွင်ႈလၵ်ႉတႅပ်း မႆႉယႃႉထိူၼ်ႇၼမ်၊ မီးၵၢၼ် လၵ်ႉတေႃႉ သူင်ႇယႃႈ ၶဝ်ႈထႆးၼမ်လႄႈ ပေႃးမီးဢဵၼ်ႁႅင်း သိုၵ်းၽိူမ်ႉထႅမ် တိူဝ်းမႃး ထႅင်ႈၸိုင် လွင်ႈႁူမ်ႇ လူမ်ႈၸိူဝ်ႉ ၸၢတ်ႈဝၢၼ်ႈမိူင်း တေလီၶိုၼ်ႈမႃး လိူဝ်ၵဝ်ႇ။ ထႅင်ႈၾၢႆႇၼိုင်ႈ သင်ဝႃႈမိူဝ်းၼႃႈမႃး လႆႈပဵၼ် သိုၵ်းသိူဝ် ၵၼ်တင်း မိူင်းႁိမ်းႁွမ်းသေ မိူင်းၸိုင် တၢင်ႇမိူင်းၸၢင်ႈ ပေႉလႆႈၵေႃႈ တႃႇၶဵင်ႇတႃႉလႆႈ မိူင်းမၢၼ်ႈတႄႉ ဢမ်ႇတမ်းၸႂ်၊ ၵွပ်ႈဝႃႈမၢၼ်ႈမီး ႁိူဝ်းမိၼ် တိုၵ်းသႅၼ်း မိၵ်ႊ လႄႈမီး ရတ်ႊသျႛိဝ်ႊယူႇၾၢႆႇလင်ၵမ်ႉၸွႆႈ၊ ၼွၵ်ႈသေၼၼ်ႉ မၢၼ်ႈယင်းမီး ၽႅၼ်ပွင်သၢင်ႈ ၼိဝ်ႊၶလီႊယိူဝ်ႊ ၸွမ်းၵၼ်တင်း ၶူဝ်ႊရီႊယိူဝ်ႊႁွင်ႇ(ၵဝ်းလီၼိူဝ်)ထႅင်ႈ။
ၵဵဝ်ႇၵပ်းလွင်ႈ ႁႅင်းသိုၵ်းၼၼ်ႉ ဢွၼ်တၢင်း သုတ်းတေၵဵပ်း ႁုပ်ႈတုမ်မႃး တီႈလၢႆလၢႆ တပ်ႉၼႂ်းၸိုင်ႈ ထႆးပွတ်းႁွင်ႇ (ၽၢၵ်ႈၼိူဝ်) လႄႈ ၸဵင်ႇႁွင်ႇဝၼ်းဢွၵ်ႇ တႃႇႁႅင်းသိုၵ်းမွၵ်ႈ 8ႇ000 ၵေႃႉ- ဝႃႈၼႆ။


text:
ၵေႃလိၵ်ႈလၢႆးၾိင်ႈငႄႈတႆး ၵဵင်းမႆႇ ဢွၵ်ႇၵႃရဝလမ်ႁူဝ် (ၵၼ်တေႃး) ၵူၼ်းထဝ်ႈတႆး ၸွမ်းဝၢၼ်ႈၸွမ်းႁိူၼ်း ၽွင်းၶၢဝ်းသင်ၶၢၼ် (သၢင်းၵျၢၼ်ႇ) လိူၼ်ႁႃႈ။
ဝၼ်းတီႈ 13/04/2014 ၼႆႉ ၸွမ်းၼင်ႇၾိင်ႈႁိတ်ႈႁွႆးသႃသၼႃ ႁိၼ်ႇတူႇ ဢၼ်ၵူၼ်းၶိူဝ်းတႆးႁဝ်းတိုဝ်းၵမ်ထိုဝ်ယမ်မႃးယၢဝ်းၼၢၼ်း ႁိုင်ႁီးၼၼ်ႉသေ ဢဝ်ပဵၼ်ၾိင်ႈၵိုဝ်းယမ်ၼပ်ႉထိုဝ်ၵူၼ်းထဝ်ႈၵူၼ်းၵႄႇ ပူႇယႃႈၼၢႆးမွၼ်ႇ ေပႃႈမႄႈၺႃတိ ပီႈၼွင်ႉ ဢၼ်မီးဢႃယု ယႂ်ႇၼမ် ပဵၼ်တီႈၼပ်ႉၼႃႈထိုဝ်တႃလႄႈပဵၼ်တီႈပိုင်ႈပၢႆးၸႂ်ၼၼ်ႉ ၼိုင်ႈပီၼိုင်ႈပွၵ်ႈ မိူဝ်ႈၶွပ်ႈ ထိုင် ၽွင်းသင်ၶၢၼ် (သၢင်းၵျၢၼ်ႇ) လိူၼ်ႁႃႈသွၼ်းၼမ်ႉၼႆႉ ပဵၼ်ႁိတ်ႈၾိင်ႈ ယွၼ်းပွလ်း ၶုပ်ႉၼွမ်း ယွၼ်းပူတ်း လူတ်းတူတ်ႈတၢင်းၽိတ်း ၸိတ်းၸႂ်ၵၢၼ်ႁဵတ်းပိူင်ႈ တၢင်းတူဝ်ၸႂ် ၵႃယၵမ် ဝၸီၵမ် မၼေႃးၵမ် ၼၼ်ႉ ၵေႃလိၵ်ႈလၢႆးၾိင်ႈငႄႈတႆးၵဵင်းမႆႇ လႆႈဢွၼ်ၼမ်းဢွၵ်ႇၵႃရဝလမ်ႁူဝ် (ၵၼ်တေႃး) ၵူၼ်းထဝ်ႈ တႆး ။
လိူဝ်သေၼၼ်ႉ ယင်းမီးၵၢၼ်တူၵ်းသူး ၸဝ်ႈၽူႈမီးၸႂ်သတ်ႉထႃး ၵမ်ႉၸွႆႈၵေႃလိၵ်ႈလၢႆးၾိင်ႈငႄႈတႆးမႃးၵူႈပီ ႄလႈပဵၼ်ၵၢၼ်ယဵမ်ႈသူႇ ၸႂ်ႈသၢၼ်လွင်ႈၵိူဝ်းလီ ထိုဝ်ယမ်ၵၼ်။
ပေႃးထိုင်မႃး ဝၼ်းတီႈ 15/04/2014 သမ်ႉ ၵေႃလိၵ်ႈလၢႆးၾိင်ႈငႄႈ ဢိၵ်ႇတင်း သမႃးၶူမ်းပၢႆးပၺ်ၺႃလႄႈ ၾိင်ႈငႄႈတႆး ၵဵင်းမႆႇ တေၶဝ်ႈႁူမ်ႈၸွမ်းပီႈၼွင်ႉၵူၼ်းမိူင်းၼႂ်းၸႄႈတွၼ်းၵဵင်းမႆႇ ဢၼ်ၵူႈၸႄႈဝဵင်း တူဝ်ႈပတ်းပိုၼ်ႉ ၶဝ်ႈႁူမ်ႈ ပၢင် ၵႃရဝ လမ်ႁူဝ် ၽူႈၵွၼ်းၸႄႈတွၼ်ႈၵဵင်းမႆႇ။
ဢိင်လူၺ်ႈလွင်ႈၼႆႉ ဢၼ်တေၶဝႅႈႁူမ်ႈ ၵႃရဝ (ၵၼ်ႇတေႃး) ၵူၼ်းထဝ်ႈတႆးႁဝ်းၵေႃႈလီ၊ ၵႂႃႇၵႃရဝလမ်ႁူဝ် ၽူႈၵွၼ်းၸႄႈတွၼ်ႈၵဵင်းမႆႇ ၵေႃႈလီ၊ ဢမ်ႇဝႃႈ သုၼ်ႇတူဝ်ပီႈၼွင်ႉတႆးၵေႃႉလႂ်ၵေႃႉၼိုင်ႈ ႁိုဝ်၊ ၸုမ်းတႆး ၸုမ်းလႂ်ၸုမ်းၼိုင်ႈ တေမႃးႁူမ်ႈၸွမ်းၵေႃႈ ယိၼ်းလီႁပ်ႉ တွၼ်ႈယူႇ - ႁူဝ်ပဝ်ႈၵေႃလိၵ်ႈလၢႆးၾိင်ႈငႄႈတႆး ၵဵင်းမႆႇ ပိုတ်ႇလၢတ်ႈၼင်ႇၼႆ။


text:
"ဢၼ်ၵူႈပွၵ်ႈႁွင်ႉဝႃႈဝၼ်းလုၵ်ႉၽိုၼ်ႉၼႆႉ လုၵ်ႉတီႈ 1958 လိူၼ်မေႊ 21 ဝၼ်း ၸဝ်ႈၼွႆႉ (သေႃးယၼ်ႇတ) ဢွၼ်ႁူဝ်ၽူႈ ႁၵ်ႉၸၢတ်ႈ 31 ၵေႃႉၵိၼ်ၼမ်ႉသၸ်ႉၸႃႇၵၼ် ပူၵ်းတင်ႈမႃး ၼုမ်ႇသိုၵ်းႁၢၼ်ႁဵတ်းၵၢၼ်ပူတ်းပွႆႇၸိူဝ်ႉၸၢတ်ႈၵူၼ်းမိူင်း- တီႈ သူပ်းၼမ်ႉၵွတ်ႈ ႁိမ်းၾင်ႇၾၢႆႇဢွၵ်ႇၶူင်းၼၼ်ႉ ပဵၼ်ဝၼ်းၵႅတ်ႇၶႄၸိူဝ်ႉၸၢတ်ႈ (National Resistance)။ ဝၼ်းၼႆႉ ၵပ်းၵၢႆႇ ၵဵဝ်ႇ ၶွင်ႈၵူၼ်းမိူင်းတႆးၵူႈၸၢဝ်းၶိူဝ်း။ ၵွပ်ႈၼႆ ဝၼ်းၵႅတ်ႇၶႄၸိူဝ်ႉၸၢတ်ႈ (ဝၼ်းလုၵ်ႉၽိုၼ်ႉဢဝ်ၶိုၼ်းမိူင်း) ၼႆႉ ပဵၼ်လိူၼ်မေႊ 21 ဝၼ်း။"
"ဝၼ်းၵိူတ်ႇတပ်ႉသိုၵ်းၸိုင်ႈတႆး SSA (ၸဵမ်ငဝ်ႈပိုင်းသမ်ႉ) မိူဝ်ႈ 1964 လိူၼ်ဢေႊပရိူဝ်ႊလ် 24 ဝၼ်း၊ ၸဝ်ႈမႄႈ ၼၢင်းႁိူၼ်း ၶမ်း [လုၵ်ႈယိင်းၸဝ်ႈၾႃႉသႅၼ်ဝီ ၶုၼ်သၢင်ႇတူၼ်ႈႁုင်း၊ ၼၢင်း ၸုမ်ႈ မိူင်းၶွင်ၸဝ်ႈၾႃႉယွင်ႁူၺ်ႈ-ၸွမ်ၸိုင်ႈ ၵေႃႉႁႅၵ်ႈမိူင်း ႁူမ်ႈတုမ် ၸဝ်ႈၶမ်းသိူၵ်ႈ/ ၸဝ်ႈသူၺ်ႇတႅၵ်ႈ] ဢွၼ်ႁူဝ်ပူၵ်းတင်ႈမႃး။ တပ်ႉသိုၵ်းလွတ်ႈလႅဝ်းသဝ်းၶေႃ SSIA တပ်ႉၽွမ်ႉႁူမ်ႈ ၸိူဝ်ႉၸၢတ်ႈ SNUF တင်း တပ်ႉၵူဝ်းၵၢင်ႉ [ဢၼ်ၸဝ်ႈလႅတ်ႇ (ၵျိမ်ႊမီႊယင်ႊ) ဢွၼ်ႁူဝ်] 3 ၸုမ်းၶွၼ်ႈႁႅင်း ၽွမ်ႉႁူမ်ႈၵၼ်ၶွတ်ႇၽွတ်ႈၵေႃႇ တင်ႈမႃး။ ၵွပ်ႈၼႆပေႃးၶႂ်ႈမၵ်းမၼ်ႈဝၼ်း တပ်ႉသိုၵ်း SSA သေႁဵတ်း ပၢင်ၶုၵ်း ထူပ်းၵေႃႈ တၵ်းလႆႈဢဝ်လိူၼ် ဢေႊပရိူဝ်ႊလ် 24 ဝၼ်းၼၼ်ႉႁဵတ်း။
ဝၼ်းၵႅတ်ႇၶႄၸိူဝ်ႉၸၢတ်ႈ (မေႊ 21) တင်းဝၼ်းတပ်ႉသိုၵ်း (ဢေႊပရိူဝ်ႊလ် 24)ၼႆႉ ႁႂ်ႈႁူႉႁၼ် တွင်းၵိုမ်းၸႅၵ်ႇၽႄ။ ဢမ်ႇ ထုၵ်ႇလီဢဝ်ၶူၼ်းၶဝ်းၵၼ်။ပေႃးဢဝ် မေႊ 21 ႁဵတ်းဝၼ်း တပ်ႉ သိုၵ်းၼႆႉ မိူၼ်တင်းမႄးပိုၼ်း၊ လႅၵ်ႈလၢႆႈပိုၼ်း၊ ယႃႉပိုၼ်း။ တေၵႂႃႇမိူၼ်လၢႆးၸုမ်းသိုၵ်းမၢၼ်ႈ ဢဝ် ဝၼ်းလုၵ်ႉ ၽိုၼ်ႉၾတ်ႉသိတ်ႉၵျပၼ်ႊ (1945-မၢတ်ႉၶျ် 27) လႅၵ်ႈလၢႆႈႁဵတ်းပဵၼ်ဝၼ်း တပ်ႉသိုၵ်း။
ဝၼ်းၵႅတ်ႇၶႄၸိူဝ်ႉၸၢတ်ႈလႄႈဝၼ်းၵိူတ်ႇတပ်ႉသိုၵ်းၼႆႉ မၼ်းၵေႃႈၵွင်ႉၵၢႆႇၵဵဝ်ႇၶွင်ႈၵၼ်။ ၼႂ်းၶၢဝ်းတၢင်း 40-50 ပီမိူင်းၼႆႉ ၽူႈႁၵ်ႉၸၢတ်ႈ ၽူႈမီးၸၼ်ႉ၊ သိုၵ်းႁၢၼ် တေႃႇထိုင်ၵူၼ်းမိူင်း ပေႃႈႁႆႈမႄႈၼႃး ၸိူဝ်းပိုၼ်ႉပွႆႇၼိူဝ်ႉ လိူတ်ႈသၢႆၸႂ်ၵႂႃႇၼပ်ႉႁူဝ်မိုၼ်ႇ ႁူဝ်သႅၼ်။ ၽူႈဢွၼ်ႁူဝ်ၸိူဝ်းဢမ်ႇ ၵူမ်ႈၼွမ်းဢမ်ႇယွမ်းတေႃႇ ၽူႈၶဵၼ် ၶႂၢၵ်ႈမိူင်း ႁၢၼ်ႉတေႃႇတၢႆၵေႃႈမီးၼမ်- တင်ႈတႄႇ ၸဝ်ႈၼွႆႉ၊ ၸဝ်ႈမႄႈၼၢင်းႁိူၼ်းၶမ်း၊ ၸဝ်ႈၸၢင်ႉ (ၸဝ်ႈသိူဝ်ဝၢႆႇ)၊ ၶုၼ်တေႃႇတႃႇ (ၸဝ်ႈမွၼ်းၸိုင်ႈ)၊ ၸဝ်ႈသႅင် သိုၵ်း၊ ၸဝ်ႈၶိူဝ်း သိူဝ်။ ၸဝ်ႈၵွၼ်းၸိူင်းၵေႃႈ ၶဝ်ႈပၢင်တိုၵ်းယိုဝ်းမၢၼ်ႈႁတ်းႁတ်းႁၢၼ်ႁၢၼ် ထိုင်တီႈၺႃး မၢတ်ႇၸဵပ်းလႆႈတႅပ်းၶႅၼ်သၢႆႉ ပုတ်း။ ၸဝ်ႈငႃးၶမ်းၼႆ ၵေႃႈ လႆႈထုၵ်ႇၽူႈၶဵၼ်သူၼ်းႁူၺ်းၼွၼ်ၼႂ်းၼိူဝ်ႉလွမ်ယိုဝ်းတၢႆ။
ၵဝ်ၶႃႈၵေႃႈ ႁဵတ်းသိုၵ်းႁၢပ်ႇၵၢၼ်သိုၵ်းမႃးၸဵမ်မိူဝ်ႈ 1959 လႄႈ လႆႈႁူႉႁၼ်ထူပ်းၺႃးလွင်ႈၵူၼ်းမိူင်း ၸိူဝ်းၵႆႉၸွႆႈၶဝ်ႈၼမ်ႉငိုၼ်း တွင်း၊ၸွႆႈသူင်ႇလိၵ်ႈသူင်ႇ လၢႆး ၵၢၼ် ၸိူဝ်ႉၸၢတ်ႈႁဝ်းသေ တူၵ်းသုမ်းၵႂႃႇဢမ်ႇၼပ်ႉသွၼ်ႇလႆႈ။ ၸိူင်ႉၼင်ႇ သိုၵ်းႁၢၼ် ၽူႈမီးၸၼ်ႉ ၸိူဝ်းႁတ်းႁတ်းႁၢၼ်ႁၢၼ်သေၶဝ်ႈပွႆးတိုၵ်းယွမ်းဢဝ်ၼိူဝ်ႉ လိူတ်ႈသၢႆၸႂ်လႅၵ်ႇ တႃႇဝၢၼ်ႈမိူင်းၵႂႃႇ တင်းၼမ်။ ၵွပ်ႈၼႆ ဝၼ်းၵႅတ်ႇၶႄၸိူဝ်ႉၸၢတ်ႈ (မေႊ 21) လႄႈသင်၊ ဝၼ်းတပ်ႉသိုၵ်း (ဢေႊပရိူဝ်ႊလ် 24) လႄႈသင်၊ပဵၼ် ဝၼ်းဢၼ် ၶုၵ်းထူပ်းၼပ်ႉယမ်ယွင်ႈမုၼ်ဢူငဝ်းပႃးၽူႈႁတ်းငၢၼ် တင်းလၢႆၸိူဝ်းၼၼ်ႉ။
ပေႃႈထဝ်ႈပၢႆးမိူင်း (ၸၢႆးပုၼ်ႈၽွၼ်း)
21/5/07-09း 20 မူင်း၊ လွႆတႆးလႅင်း


text:
ၶွမ်ႊပၼီႊၸတ်းႁႃၵၢၼ်ငၢၼ်း ဝိၼ်းဝိၼ်းလၢၼ်းၼႃး၊ ဢွၵ်ႇလိၵ်ႈပိုၼ်ၽၢဝ်ႇ ႁပ်ႉႁဵတ်းဝႂ်ပၢတ်ႊသပွတ်ႊ၊ တေႃႇဝႂ် ဝီႊသႃႊ ပၼ်ၵူၼ်းမိူင်းတႆး ၸိူဝ်းၶႂ်ႈၶဝ်ႈႁဵတ်းၵၢၼ်မိူင်းထႆးလႄႈ ၸိူဝ်းတိုၵ်ႉႁဵတ်းၵၢၼ်ယူႇၼႂ်းမိူင်းထႆး ႁႂ်ႈယူႇသဝ်း ႁဵတ်းၵၢၼ်ၵႂႃႇလႆႈ။
တႆးပွၵ်ႈမိူဝ်းလူင်းၸိုဝ်ႈသဵၼ်ႈမၢႆႁူဝ်ႁိူၼ်း လႄႈ ႁဵတ်းဝ်ႂၵပ်းတူဝ် ႁႂ်ႈဢဝ်ပၢသ်ႊသပွတ်ႊ ဢွၵ်ႇမိူဝ်း ပဵၼ်တၢင်းၵၢၼ်
ပီႈၼွင်ႉတႆး ၸိူဝ်းပႆႇမီးၸိုဝ်ႈၼႂ်းသဵၼ်ႈသၢႆမၢႆႁူဝ်ႁိူၼ်း လႄႈ ပႆႇမီးဝႂ်ၵပ်းတူဝ် လုၵ်ႉမိူင်းထႆးပွၵ်ႈမိူဝ်ႈ ပိူဝ်ႈတႃႇလူင်းၸိုဝ်ႈ (သႂ်ႇၸိုဝ်ႈ) ၼႂ်းသဵၼ်ႈမၢႆႁူဝ်ႁိူၼ်းလႄႈ ႁဵတ်းဝႂ်ၵပ်းတူဝ်ၼၼ်ႉ ၵမ်ႈၼမ်ၵႂႃႇမိူဝ်းၶၢမ်ႈၼမ်ႉသၢႆလႄႈ ပူၼ်ႉမႃးၼႆႉ ထုၵ်ႇၸဝ်ႈၼႃႈတီႈပလိၵ်ႈမၢၼ်ႈ တင်းၸဝ်ႈလူတ်ႉၸဝ်ႈၵႃးၶဝ် လွၵ်ႇလႅၼ်ဢဝ်ငိုၼ်းၼမ်။
ၼႅင်ႈၶၢႆႇသုၼ်ႇလႆႈႁႅင်းၵၢၼ်ယၢၼ်မိူင်း ၵဵင်းမႆႇ တုၵ်းယွၼ်း သုၼ်ႇလႆႈႁႅင်းၵၢၼ်
ၼႂ်းဝၼ်းႁႅင်းၵၢၼ်ယၢၼ်မိူင်း လုမ်ႈၾႃႉပီၼႆႉ ၼႅင်ႈၶၢႆႇသုၼ်ႇလႆႈ ႁႅင်းၵၢၼ်ယၢၼ်မိူင်း ဝဵင်းၵဵင်းမႆႇ၊ ဢွၼ်ႁူဝ်ၸတ်းပၢင်ဢုပ်ႇၵုမ် လွင်ႈသုၼ်ႇလႆႈ ႁႅင်းၵၢၼ်ယၢၼ်မိူင်း တီႈဝတ်ႉၵူႇတဝ်ႈ ၵဵင်းမႆႇ။ ႁွင်ႉမွၵ်ႇ ၸဝ်ႈၼႃႈတီႈထႆး ၶဝ်ႈႁူမ်ႈမွၵ်ႇလၢတ်ႈၵႂၢမ်း၊ ယိုၼ်ႈလိၵ်ႈတုၵ်းယွၼ်း လွင်ႈသုၼ်ႇလႆႈႁႅင်းၵၢၼ်။
မူလၼိထိမႅပ်ႊဢွၵ်ႇလိၵ်ႈပိုၼ်ၽၢဝ်ႇ သၢၼ်ၶတ်းလွင်ႈႁဵတ်းႁၢႆႉၸႃႉ တေႃႇၼၢင်းယိင်းလႄႈလုၵ်ႈဢွၼ်ႇ
ၸုမ်းမႅပ်ႊ (MAP) ဢွၵ်ႇလိၵ်ႈပိုၼ်ၽၢဝ်ႇသၢၼ်ၶတ်း လွင်ႈႁဵတ်းႁၢႆႉၸႃႉၼိူဝ်ၼၢင်းယိင်းလႄႈလုၵ်ႈဢွၼ်ႇ၊ ၼႂ်းဝၼ်း ၵိုတ်းယုတ်းလွင်ႈႁဵတ်းႁၢႆႉၸႃႉၼိူဝ် ၼၢင်းယိင်းလႄႈ လုၵ်ႈဢွၼ်ႇၵူႈၸိုင်ႈမိူင်း။
ႁူဝ်ပဝ်ႈပႃႊတီႊသိူဝ်ၽိူၵ်ႇ ဢႅဝ်ႇယဵမ်ႈပီႈၼွင်ႉႁႅင်းၵၢၼ် ၼႂ်းၵဵင်းမႆႇ
ဢိင်ၼိူဝ်တိုဝ်ႉတၢင်းၶဝ်ႈႁူမ်ႈပၢင်ၵုမ်ၵေႃႇသၢင်ႈလွင်ႈ ငမ်းယဵၼ် ၼႂ်းၵဵင်းမႆႇသေ လုင်းၸၢႆးဢၢႆႈပဝ်း လူင်းဢႅဝ်ႇ ယဵမ်ႈပီႈၼွင်ႉႁႅင်းၵၢၼ်ယၢၼ်မိူင်း ၸွမ်းပၢင်သဝ်းႁႅင်း ငၢၼ်းတႆး၊ တွင်ႈထၢမ်ၵဵဝ်ႇၵပ်းလွင်ႈဝႂ်ၵပ်းတူဝ်လႄႈ တၢင်းယၢပ်ႇၽိုတ်ႇ ပီႈၼွင်ႉႁႅင်းၵၢၼ်။
More Articles...
Page 2 of 11


text:
မႂ်ႇသုင်ၶႃႈတပ်ႉသိုၵ်းၸိုင်ႈတႆးႁဝ်းၶႃႈ ၼႂ်းမိူင်းတႆးတင်းသဵင်ႈၶႃႈဢေႃႈ ၸွမ်းၼင်ႇတပ်ႉသိုၵ်းၸိုင်ႈတႆးႁဝ်းၶႃႈယွၼ်းတၢင်း ႁၼ်ထိုင်ပေႃႈမႄႈၵူၼ်းမိူင်းလႄႈ သင်ႇၶရႁၢၼ်းၽူႈၵူၼ်းႁူႉတင်းသဵင်ႈဝႃႈၼႆလႄႈ ၸွမ်းၼင်ႇၵၢင်ၸႂ်ၶႃႈႁဝ်းၵူၼ်းထမ်းမ တႃးၵေႃႉၼိုင်ႈလႆႈႁၼ်တူဝ်ထူပ်းသေ ၶႂ်ႈတွပ်ႇထိုင်ၼင်ႇၼႆၶႃႈ။
မိူဝ်ႈလဵဝ်လႆႈႁၼ်တပ်ႉသိုၵ်းၸိုင်ႈတႆးႁဝ်းၶႃႈလႆႈၽွမ်ႉၸွမ်းၶေႃႈယိုၼ်ႈမိုဝ်းယဝ်ႉလႄႈ ဢမ်ႇလီတႄႉၵေႃႈလူဝ်ႇလႆႈဢုပ်ႇၵၼ် ဝႃႈ ၼၼ်ႉၸႂ်ႈယဝ်ႉၶႃႈ။ ပဵၼ်ဢၼ်သူၸဝ်ႈဝူၼ်ႉတႃႇႁႂ်ႈပေႃႈမႄႈၵူၼ်းမိူင်းၶိုၼ်ႈယႂ်ႇၵတ်းယဵၼ်ဢၼ်ဝႃႈၼၼ်ႉၸႂ်ႈယဝ်ႉ ၶႃႈ။ ၵူၺ်းၵႃႈဢၼ်သူၸဝ်ႈဝူၼ်ႉၽႂ်ဝူၼ်ႉမၼ်းသေႁဵတ်းယူႇၼၼ်ႉၸွင်ႇတေၸၢင်ႈတူၵ်းလွၵ်းမၢၼ်ႈၶဝ်ႁၢင်ႈၶိုမ်းပႂ်ႉတဵၵ်းႁဝ်း ထႅင်ႈယူႇၶႃႈႁႃႉ!
1.မိူၼ်ၼင်ႇမိူဝ်ႈလဵဝ်တပ်ႉသိုၵ်းၸိုင်ႈတႆး (လွႆတႆးလႅင်း) ႁဝ်းၶႃႈၵေႃႈပဵၼ်သိုၵ်းသၢႆၸႂ်ပေႃႈမႄႈၵူၼ်းမိူင်း၊ ႁဝ်းၸႂ်ယႂ်ႇႁူႉၵၼ် တင်းမိူင်းတႆးပတ်ႉပိုၼ်ႉလႄႈ ၼွၵ်ႈၼႂ်းမိူင်းႁူႉၸၵ်းလီလီၸုမ်းၼိုင်ႈၶႃႈၸုမ်းၼိုင်ႈ။
2.မိူၼ်ၼင်ႇတပ်ႉသိုၵ်းၸိုင်ႈတႆးပွတ်းႁွင်ႇ (ဝၢၼ်ႈႁႆး) ႁဝ်းၶႃႈၵေႃႈပဵၼ်သိုၵ်းသၢႆၸႂ်ၵူၼ်းမိူင်းတႆးႁဝ်းမႃးၸဵမ်လႂ်လႂ်ယဝ်ႉၶႃႈ။
3.မိူၼ်ၼင်ႇတပ်ႉသိုၵ်းဢူၺ်းလီၻီႇမူဝ်ႊၶရိတ်ႉတိတ်ႉ (မိူင်းလႃး) ၵေႃႈပဵၼ်တပ်ႉသိုၵ်းဢၼ်ႁဵတ်းသၢင်ႈပၼ်တႃႇၶိုၼ်ႈယႂ်ႇ ပေႃႈမႄႈၵူၼ်းမိူင်းၼႂ်းတွၼ်ႈလိၼ်ထႅင်ႈၸုမ်းၼိုင်ႈ လိူဝ်ၼၼ်ႉမီးထႅင်ႈၸုမ်းသိုၵ်းပီႇတုၸိတ်ႉၵူႈၸုမ်းၸုမ်းၼႂ်းၼင်ႇတပ်ႉ သိုၵ်းၵူႈၸုမ်းၸုမ်း။
ၼႂ်းၼင်ႇတပ်ႉသိုၵ်းၵူႈၸုမ်းၸုမ်းၼၼ်ႉ ၽႂ်ၵေႃႈဝႃႈဢၢၼ်းႁဵတ်းပၼ်တႃႇၵူၼ်းပေႃးလွတ်ႈတပ်ႉသိုၵ်းမၢၼ်ႈတဵၵ်းတဵင်ပေႉ ၵိၼ်ပေႃႈမႄႈၵူၼ်းမိူင်းယူႇ။ ၵူၺ်းၵႃႈပေႃးသိုၵ်းမၢၼ်ႈမႃးယုၵ်ႉယွင်ႈပၼ်ၸိုဝ်ႈသဵင် (ၼႃႈလိၼ်ၶိုၵ်ႉတွၼ်း-ဢထူးတေႇ တႃႉ) ဢၼ်ၼၼ်ႉၶဝ်ၸဝ်ႈသမ်ႉၸူမ်း။ ႁဵတ်းသင်ၽူႈဢွၼ်ႁူဝ်တပ်ႉသိုၵ်းတႆးႁဝ်းတင်းသဵင်ႈတၢင်းႁူႉၵေႃႉၼိုင်ႈ လႄႈၵေႃႉ ၼိုင်ႈဢမ်ႇမိူၼ်ၵၼ်ၶႃႈ၊ ႁဵတ်းသင်မႃႇၼႁဝ်းၼင်ႇၵၼ်ၼၼ်ႉပေႉဝႆႉသုင်တေႃႇၵၼ်ၶႃႈ ပေႃးဝႃႈႁဝ်းၼင်ႇၵၼ်တေယွမ်း လႅၵ်ႈလၢႆႈတၢင်းႁူႉၵၼ်လႄႈ တေႁူမ်ႈၵၼ်ၼၼ်ႉပေႉၽွမ်ႉၵၼ်ယၢပ်ႇဝႆႉၶႃႈလႃႇ။ မိူၼ်ၼင်ႇတပ်ႉသိုၵ်းၸိုင်ႈတႆးပွတ်းႁွင်ႇ ပွတ်းၸၢၼ်းတေႁူမ်ႈၵၼ်ပဵၼ်ၸုမ်းလဵဝ်ၵၼ်ဢၼ်ဝႃႈၼၼ်ႉ တေႃႇထိုင်ဝၼ်းမိူဝ်ႈၼႆႉယင်းပႆႇလၢတ်ႈၼႄပေႃႈမႄႈၵူၼ်း မိူင်းလႆႈလၢႆးယွႆႈယႅမ်းၶႃႈ။
မိူၼ်ၼင်ႇတပ်ႉသိုၵ်းမိူင်းလႃးၵေႃႈၼၼ် တႃႇၽွမ်ႉၵၼ်ပဵၼ်ၼမ်ႉၼိုင်ႈၸႂ်လဵဝ်ၵၼ်ၼၼ်ႉၸွင်ႇသူၸဝ်ႈဝူၼ်ႉယူႇၶႃႈႁႃႉ! ၽႂ်ၵေႃႈဢမ်ႇၶၢမ်ႇယွမ်းၸိုဝ်ႈသဵင်သေ ၽွင်းငမ်းၼႃႈလိၼ်ၽႂ်မၼ်းၵႂႃႇၸိူင်ႉၼၼ်တိၵ်းတိၵ်းယဝ်ႉၶႃႈႁႃႉ! သင်ဝႃႈပိူၼ်ႈ ပၼ်ႁဝ်းဢုပ်ႉၶိုၼ်းမိူင်းႁဝ်းတႄႉတႄႉၸိုင်တပ်ႉသိုၵ်းၸုမ်းလႂ်တေဢွၼ်ၼႃႈ၊ တပ်ႉသိုၵ်းၸုမ်းလႂ်တေၸွမ်းလင်။ တေႃႈ ၼင်ႇမိူဝ်ႈလဵဝ်သိုၵ်းမႃးႁဵတ်းၶုၼ်ႁဝ်းယူႇယင်းဢမ်ႇၽွမ်ႉၵၼ်၊ ယင်းဝႃႈၼႃႈလိၼ်ၽႂ်ၼႃႈလိၼ်မၼ်း။ သိုၵ်းမၢၼ်ႈသႃႇၸႂ် ၶႃႈဢေႃႈ ၵွပ်ႈသင်လႃႇပေႃးၼႆ ပေႃႈမီးလၢႆလၢႆၸုမ်းၼႆၶဝ်လၢတ်ႈၵႂၢမ်းလႆႈလၢႆၶေႃႈ ၸႂ်ႉဝီးထီးလႆႈလၢႆမဵဝ်း။ သင်ႁဝ်းပဵၼ်ၸုမ်း လဵဝ်လၢတ်ႈၵႂၢမ်းၶေႃႈလဵဝ်ၸိုင်ၶဝ်တေဢမ်ႇၸၢင်ႈလိင်ႉလဵၼ်ႈၵဵမ်းႁဝ်းလႆႈလၢႆ မဵဝ်းၶႃႈ။ ၸွင်ႇဝႃႈၶဝ်ၵူဝ်ႁဝ်းၽွမ်ႉၵၼ်လႄႈ ၶဝ်ၸင်ႇမႃးပၼ်ၸိုဝ်ႈသဵင် (ဝႃႈၼႃႈလိၼ်ၶိုၵ်ႉတွၼ်း-ဢထူးတေႇတႃႉ)။ သင်ဢဝ်တၢင်းဝူၼ်ႉႁဝ်းၶႃႈၵူၼ်းမိူင်းဝႃႈတႄႉ သူ ၸဝ်ႈပဵၼ်ၵူၼ်းမီးတၢင်းႁူႉလိူဝ်ၵႂႃႇႁဝ်းၵူၼ်းမိူင်းလႄႈ ၸိုဝ်ႈၸုမ်း သိုၵ်းလၢႆၸုမ်းလႄႈ တၢင်းဝူၼ်ႉလၢႆၵေႃႉၼၼ်ႉ တႃႉသူ ၸဝ်ႈယွမ်းမႃႇၼႃႉသူၸဝ်ႈသေႁူမ်ႈမိုဝ်းၵၼ်ဢွၵ်ႇၸိုဝ်ႈသဵင် ဢၼ်လဵဝ်ၵၼ်ဢမ်ႇလီၶႃႈႁႃႉ!
ပေႃးထၢၼ်ႈဝႃႈၼႃႈလိၼ်ၽႂ်ၼႃႈလိၼ်မၼ်းၼႆ တီႈဢၼ်သူၸဝ်ႈဢမ်ႇလႆႈၵုမ်းၵမ်ၼၼ်ႉ ၽႂ်သမ်ႉတေႁဵတ်းပၼ်တၢင်း ၶိုၼ်ႈယႂ်ႇၶဝ်ၶႃႈလႃႇ၊ တေပၼ်ၽူႈမိူၵ်ႈၶဝ်ဢူမ်ဢိုၼ်ၶဝ်ပႅတ်ႈသေၶႃႈႁႃႉ! မိူင်းတႆးၼႆႉ ပဵၼ်လိၼ်တႃႇတႆးယူႇသဝ်းၶႃႈ ပဵၼ် ပုၼ်ႈၽွၼ်းႁဝ်းၵူႈၵေႃႉၸွႆႈၵၼ်ၵႅတ်ႇၶႄဢဝ်ၶိုၼ်းၶႃႈ ဢၼ်သူ ၸဝ်ႈၵႆႉလၢတ်ႈဝႃႈ -မိူဝ်ႈလဵဝ်ႁဝ်းႁဵတ်းၼမ်ႉလၼ်ႈတႂ်ႈၽိူင်း တေႃႇသိုၵ်းမၢၼ်ႈဢိူဝ်ႈဢၼ်ဝႃႈၼၼ်ႉၸႂ်ႈယဝ်ႉၶႃႈ။ ပေႃးသိုၵ်းမၢၼ်ႈဢမ်ႇၵဝ်းသူၸဝ်ႈၽိတ်းၵၼ်တႄႉယူႇၽႂ်ယူႇမၼ်းလႆႈ သင်ဝႃႈ သိုၵ်းမၢၼ်ႈလၢတ်ႈၵႂၢမ်းႁႂ်ႈသူၸဝ်ႈၶဝ်ႈၸႂ်ၽိတ်းၼိူဝ်ၵၼ်လႄႈၸႂ်ႉလွၵ်းလၢႆးသေလွင်ႈလွင်ႈၼႆ သူၸဝ်ႈတိုၼ်းၶဝ်ႈ ၸႂ်ၽိတ်းၵၼ်ဢမ်ႇႁၢင်ႉၶႃႈ ၵႂၢမ်းလၢတ်ႈ ဢၼ်ဝႃႈႁဝ်းၽွမ်ႉၵၼ်ယဝ်ႉမိူဝ်ႈၼႆႉဢၼ်ဝႃႈၼၼ်ႉလၢတ်ႈငၢႆႈၶႃႈ။
သူၸဝ်ႈယင်းပႆႇၼႄၼမ်ႉၼႄတူဝ်ႁႂ်ႈပေႃႈမႄႈၵူၼ်းမိူင်းလႆႈႁၼ်ၸႅင်ႈၸႅင်ႈလႅင်းလႅင်းၶႃႈ တႆးၼႆႉတၢင်းႁူႉၼမ်၊ တၢင်းႁူႉ ဢမ်ႇမိူၼ်ၵၼ် ၽႂ်ၵေႃႈဢမ်ႇၶျေႃႉ၊ ၶႄႉၶႅင်ႇတၢင်းႁူႉၵၼ်။ ငၢႆႈငၢႆႈၵေႃႈတူၺ်းဝႅပ်ႉသၢႆႉ ဢၼ်ၶွင်တႆးသၢင်ႈ ၶိုၼ်ႈမႃးၼႆႉ ၾွၼ်ႉၵေႃႈဢမ်ႇမိူၼ်ၵၼ် တၢင်းႁူႉဢမ်ႇၶဝ်ႈၵၼ် မႃႇယႂ်ႇတေႃႇႁဝ်းၼင်ႇၵၼ် ၵူဝ်ၽူႈၶဵၼ်ႁၵ်ႉပၢႆးမၢၵ်ႈမီးတူဝ်ၵဝ်ႇလိူဝ်ၸိူဝ်ႉ ၶိူဝ်းဝၢၼ်ႈမိူင်း။ ၶႃႈႁဝ်းယွၼ်းပၼ်တၢင်းႁၼ်ထိုင်သူၸဝ်ႈဝႃႈ သူၸဝ်ႈယွမ်းမႃႇၼႃႉသူၸဝ်ႈ၊ ႁူမ်ႈတၢင်းဝူၼ်ႉသူၸဝ်ႈတိုၵ်း ဢဝ် ၶိုၼ်းမိူင်းတႆးႁဝ်း ႁႂ်ႈပဵၼ်ၶွင်ၵူၼ်းမိူင်းတႆးႁဝ်းလႆႈယူႇသႃႇလူမ်ၸႂ် သေၵမ်းၶႃႈ။ ယႃႇပေဝႃႈၼႃႈလိၼ်ၵဝ်ၼႃႈလိၼ်မႂ်း ႁဵတ်းဢမ်ႇသၢင်ႇထုၵ်ႇၵူဝ်ႁဝ်းဢမ်ႇမီးတီႈယူႇ ၵူၼ်းတႆးႁဝ်းတေ ပၢႆႈၵႂႃႇပဵၼ်ၶီႈၶႃႈၵူၼ်းမိူင်းပိူၼ်ႈတိၵ်းတိၵ်းယဝ်ႉၶႃႈဢေႃႈ။
ပေႃးသူၸဝ်ႈႁၵ်ႉၶိူဝ်းတႆးမိူင်းတႆးတႄႉယူႇၼႆၸိုင် ယႃႇပႂ်ႉႁႂ်ႈပိူၼ်ႈမႃးၽွမ်ႉႁဝ်း ႁဝ်းထုၵ်ႇလီၽွမ်ႉၽႂ်ၵေႃႉလႂ်ၸုမ်းလႂ်၊ တေႁႂ်ႈ ၽႂ်ႁဵတ်းၽူႈဢွၼ်ႁူဝ်ႁဝ်းဢၼ်ဝႃႈၼၼ်ႉ သူၸဝ်ႈႁူႉသေႁဝ်းသိပ်းပုၼ်ႈၶႃႈ။ ၵမ်းလိုၼ်းသုတ်းမီးၼင်ႇၼႆၶႃႈ!
ၸၢႆးသႆႇ ၸူဝ်ႈၶၢဝ်းမိူင်းထႆး ဝၼ်းထိ 08/12/11


text:
ၵူၼ်းမိူင်းတႆး ဢွၼ်ၵၼ်သူင်ႁုမ်သိုဝ်ႉၵိၼ်ၼိူဝ်ႉပွမ်/ၵႅၵ်း ဢၼ်ႁဵတ်းမႃးမိူင်းၶႄႇ ယွၼ်ႉမိူၼ်ၼိူဝ်ႉတႄႉလႄႈ ထုၵ်ႇမႅၼ်ႈ ၵူၼ်းဢမ်ႇၵိၼ်ၼိူဝ်ႉပႃး။ ယွၼ်ႉဢမ်ႇႁူႉ မီးၵွင်ႉယၢင်/ၶေႊမီႊ၊ ၸပ်းတၢင်းပဵၼ်ငၢႆႈ။
ၽူႈၼမ်းၼႂ်းၵူႈလွင်ႈလွင်ႈ ပႃႇတီႇႁူဝ်သိူဝ် ၶဝ်ႈယူတ်းယႃတူဝ်မိူင်းထႆး
မိူဝ်ႈၼႆႉ ၽူႈၼမ်းၼႂ်းပႃႇတီႇႁူဝ်သိူဝ် (SNLD) ၸၢႆးၼုတ်း ဢွၵ်ႇၶၢဝ်းတၢင်းလုၵ်ႉမိူင်းမၢၼ်ႈ ၶဝ်ႈယူတ်းယႃတူဝ် ၼႂ်းမိူင်းထႆး။ ပေႃးမီးတိုဝ်ႉတၢင်း တေႁူပ်ႉထူပ်းဢုပ်ႇဢူဝ်း ပႃးၵူႈမူႇၸုမ်း ၸိူဝ်းမီးၼႂ်းမိူင်းထႆး။
ႁူဝ်ပဝ်ႈပႃႇတီႇသိူဝ်ၽိူၵ်ႇၸၢႆးဢၢႆႈပဝ်း ၶဝ်ႈယူတ်းယႃတူဝ်မိူင်းထႆး
လုင်းၸၢႆးဢၢႆႈပဝ်း ႁူဝ်ပဝ်ႈပႃႇတီႇသိူဝ်ၽိူၵ်ႇၶဝ်ႈၵူတ်ႇပၢႆး ယူႇလီ ယူတ်းယႃတၢင်းပဵၼ်သဵၼ်ႈလိူတ်ႈႁူဝ်ၸႂ်တိပ်ႇ၊ တီႈဝဵင်းလူင်မိူင်းၵွၵ်ႇ ၸိုင်ႈတႆး။ ဢမ်ႇလႅပ်ႈပွၵ်ႈမိူဝ်းၶိုတ်း တၼ်းပၢင်ၵုမ်သၽႃးၸႄႈမိူင်း။
ၸဝ်ႈၶုၼ်ထုၼ်းဢူးတေၶဝ်ႈယူတ်းယႃတူဝ် မိူင်းထႆးထႅင်ႈ
ၸွမ်းၼင်ႇမေႃယႃမိူင်းထႆးလႆႈၼတ်ႉ/ၽတ်းဝႆႉ မိူဝ်ႈမႃးယႃ တူဝ်ၵမ်းပူၼ်ႉသေ မိူဝ်ႈၼႆႉ ၸဝ်ႈၶုၼ်ထုၼ်းဢူးတေလုၵ်ႉ မိူင်းမၢၼ်ႈ လူၺ်ႈသၢႆၵၢၼ်ဝိၼ် ၶဝ်ႈယူတ်းယႃတူဝ်မိူင်းထႆး ထႅင်ႈ။
ၶုၼ်ထုၼ်းဢူးၵႂႃႇယူတ်းယႃတူဝ်မိူင်းၵွၵ်ႇ ပွၵ်ႈၶိုၼ်းတႃႈၵုင်ႈ
ၸဝ်ႈၶုၼ်ထုၼ်းဢူး (ပႃႇတီႇႁူဝ်သိူဝ်) ဢၼ်ၵႂႃႇယူတ်းယႃႈ တူဝ်မိူင်းထႆး တီႈဝဵင်းလူင်မိူင်းၵွၵ်ႇ (ၵုင်းထဵပ်ႈ) လႆႈဝူင်ႈ ပၢႆၼၼ်ႉ မိူဝ်ႈၼႆႉႁူဝ်ၶမ်ႈတေပွၵ်ႈၶိုၼ်းတႃႈၵုင်ႈ။
More Articles...
Page 2 of 4


text:
ၵႅမ်ၸွမ်ၸိုင်ႈမၢႆ 2 ၻွၵ်းတိူဝ်ႊၸၢႆးမွၵ်ႇၶမ်း ႁွင်ႉမွၵ်ႇ လဵင်ႉၶဝ်ႈၽွင်းတႅၼ်းၵူၼ်းမိူင်းၼႂ်းပႃႇတီႇသၢင်ႇသီႈ ၸိူဝ်းပဵၼ်တႆး ႁူမ်ႈတင်းပႃႇတီႇသိူဝ်ၽိူၵ်ႇတီႈႁိူၼ်းမၼ်း ၸဝ်ႈၼေႇပျီႇတေႃႇ။ ဢုပ်ႇဢူဝ်းလွင်ႈလိၵ်ႈလၢႆးၾိင်ႈ ငႄႈတႆး ႁႂ်ႈလႆႈပဵၼ်ႁူဝ်ၶေႃႈ ဢုပ်ႇဢူဝ်းၼႂ်းသၽႃး။
ၼႃႈလိၼ်မိူင်းလႃး ပိုတ်ႇႁူင်းႁဵၼ်းလိၵ်ႈၶႄႇ/ တႆး/ ဢင်းၵိတ်ႉ
တီႈသိုဝ်လိုဝ်း ၼႃႈလိၼ်ၸုမ်းမိူင်းလႃး၊ ႁဵတ်းႁူင်းႁဵၼ်းမႂ်ႇ ပိူဝ်ႈတႃႇ ႁဵၼ်းသွၼ်လိၵ်ႈၶႄႇ တႆး ဢိင်းၵလဵတ် (ပိုတ်ႇ ႁဵၼ်းၼႂ်း လိူၼ်မေႊၼႆႉ)ယၢမ်းလဵဝ်လုၵ်ႈႁဵၼ်းမီး ၸဵတ်းပၢၵ်ႇပၢႆ။လုၵ်ႈႁဵၼ်းၼုမ်ႇၸိူဝ်းတေပဵၼ်ၵေႃႉ ႁၢၼ်ႁၢပ်ႇၵိုတ်ႉၵၢၼ်မူႇၸုမ်း မိူဝ်းၼႃႈဢမ်ႇလႆႈသဵင်ႈ ၵႃႈႁဵၼ်း-လႅင်ႇၶၢဝ်ႇပွင်ႇမႃးၼင်ႇၼႆ။
ၸွမ်းဝၢၼ်ႈဢိူင်ႇၼႂ်း ၵိင်ႇၸႄႈဝဵင်း ၵဵင်းတွင်းတေပိုတ်ႇ ပၢင်သွၼ် ၾိင်ႈငႄႈပုတ်ႉထလႄႈ လိၵ်ႈလၢႆး-ၶၢဝ်းမႆႈ
ၶၢဝ်းမႆႈဢိုတ်းႁူင်းႁဵၼ်းၼႆႉလၢႆလၢႆပွၵ်ႉဝၢၼ်ႈဢိူင်ႇ ၼႂ်းၵိင်ႇၸႄႈဝဵင်းၵဵင်းတွင်းတေပိုတ်ႇပၢင်သွၼ် လိၵ်ႈတႆးၶၢဝ်းမႆႈ လႅင်ႇၶၢဝ်ႇပွတ်းၸၢၼ်းပွင်ႇမႃး ၼင်ႇၼႆ။
ၸုမ်းသိုဝ်ႇႁႅင်းၼုမ်ႇ ၸတ်းပၢင်လူင်းႁူင်းသွၼ် လုၵ်ႈလၢၼ်ႁႅင်းငၢၼ်းတႆးၼႂ်း ၵဵင်းမႆႇ
ၸုမ်းသိုဝ်ႇႁႅင်းၼုမ်ႇၸတ်းပၢင်လူင်းပၢင်သွၼ်လိၵ်ႈပွၵ်ႈ ထူၼ်ႈ 2 ၼႂ်းၵဵင်းမႆႇတီႈၼိုင်ႈ၊ ႁွင်ႉမွၵ်ႇမူႇၵေႃ ၸုမ်းတႆးလၢႆ ၸုမ်းလႄႈ ႁႅင်းငၢၼ်းတႆးၸိူဝ်းႁဵတ်းၵၢၼ်ၼႂ်း ၵဵင်းမႆႇလႄႈ ၸႄႈဝဵင်းႁိမ်းႁွမ်း ၶဝ်ႈႁူမ်ႈတင်းၼမ်။
Page 9 of 9


text:
လုင်းပဵၼ်တႆးၵေႃႉၼိုင်ႈ၊ လုင်းၶႂ်ႈပၼ်ၶေႃႈၾၢင်ႉပုၼ်ႈတႃႇတႆးငမ်းယဵၼ် ဢၼ်တႆးလႆႈပဵၼ်မႃး ထူပ်းၺႃးယဝ်ႉသွင်ပွၵ်ႈ။ ပွၵ်ႈၼိုင်ႈ တပ်ႉငမ်းယဵၼ်တီႈပဵၼ်ဝၢၼ်ႈပႃႇၼဵင်ႈ တႆးသဵင်ႈသၢၼ်ႈလူမ်ႉတၢႆ တေပဵၼ်တပ်ႉၽႂ်လႃႇ၊ တပ်ႉမႁႃႇၸုမ်းၼိုင်ႈ သိုၵ်းမၢၼ်ႈၶဝ်ႁႅမ်တၢႆ သိုၵ်းတႆးႁဝ်း 7 ၵေႃႉ SSA-N ၶဝ်၊ ၸဝ်ႈပၢင်ႇၾႃႉပေႃးငဝ်၊ ၼႆႉပဵၼ်ပွၵ်ႈထူၼ်ႈၼိုင်ႈ။
ပွၵ်ႈထူၼ်ႈသွင်ပဵၼ်ၽႂ်။ ပဵၼ်ၸၢႆးၶုၼ်ၵျေႃႇဢိူဝ်ႈ၊ တေႃႈဢမ်ႇၸၢင်ႈဝႄႈလူင်၊ ၵွပ်ႈၶဵၼ်လူင်ၼွၼ်ၼႂ်း ၽွမ်ႉၵၼ်ႁိပ်ႇၶုၼ်ၵျေႃႇ တိုၼ်းဢမ်ႇငၢႆႈလူမ်ၸႂ်၊ ၵူႈဝၼ်းၼႂ်ဢိုပ်းၶဝ်ႈ၊ ၸဝ်ႈၶုၼ်ၵျေႃႇတၼ်ၸႂ်၊ ၽႂ်တေမႃးၸွႆႈလႆႈ၊ လုၵ်ႈၼွင်ႉၸဝ်ႈပေႃးႁႆႈ၊ ၵွပ်ႈဢမ်ႇ လႆႈၵိၼ်သင်၊ ၶဵၼ်မိူင်းလႄႈပလွင်ႈ၊ ၶဝ်ၵွင်ႉမိုဝ်းၵၼ်ႁႅမ်၊ SSA ၶုၼ်ၵျေႃႇတပ်ႉမိူင်းတႆးႁဝ်းဢေႃႈ၊ ဢၢင်ႈၵႂႃႇၵေႃႇတပ်ႉတႆး၊ ထူပ်းၽေးၾႆးၼမ်လၢႆ၊ သၢႆၸႂ်ၸိူဝ်ႉၶိူဝ်းတႆး၊ ထူပ်းၽေးၾႆးၶဵၼ်ယဝ်ႉ၊ ၺႃးထႅင်ႈဢိုပ်းၶဝ်ႈၵိၼ်၊ လိၼ်တၢင်းပၢႆႈၶဵၼ်ပိၵ်ႉ၊ ပလွင်ႈသမ်ႉၸွႆႈၶဵၼ်၊ ၸမ်ပဵၼ်ယွမ်းဝၢင်းၶိူင်ႈ၊ သိုၵ်းၶုၼ်ၵျေႃႇသီႇသိပ်း၊ ၶဵၼ်သမ်ႉမီးသီႇပၢၵ်ႇ၊ ဢိၵ်ႇမႃၸွမ်းၵူၼ်ႈၶဝ်၊ ၶဵၼ်ၸႂ်ႉ ၶဝ်ဝၢင်းၶိူင်ႈ၊ တေပၼ်လွင်ႈၵတ်းယဵၼ်၊ ၸၢႆးၶုၼ်ၵျေႃႇၸမ်ပဵၼ်၊ ၸင်ႇဝၢင်းၶိူင်ႈပၼ်မၢၼ်ႈ၊ လီဝိူဝ်ႇၸၢၼ်ႈၵႂၢမ်းၶဝ်၊ ဝၢင်းၶိူင်ႈ ယဝ်ႉလီငၢမ်း၊ ဢၢႆႈၸႂ်ၵျၢမ်းဢဝ်တၢႆ၊ သေလၢႆတႄႉၶုၼ်ၵျေႃႇ၊ မၼ်းသၢင်ႇတေႃႇမိူဝ်ႈလႂ်၊ ၸွႆႈပွင်ႇၸႂ်လၢတ်ႈၼႄ၊ ယႃႇယုမ်ႇ ၵႂၢမ်းလေႃလႄ၊ သိုၵ်းမၢၼ်ႈၸၢင်ႈႁႅမ်ပႅတ်ႈ SSA ၶုၼ်ၵျေႃႇ၊ သိုၵ်းမၢၼ်ႈတႄႉၵျေႃႇၸႂ်၊ ၽႂ်ယႃႇယုမ်ႇသိုၵ်းမၢၼ်ႈ၊ ၵွႆးယႃႇယွင်ႈ ယၢၼ်ႈၵူဝ်၊ ၽူဝ်တၢႆယဝ်ႉမေးႁႆး၊ ဢမ်ႇလႆႈပိုင်ႈဢိင်ၽႂ်၊ ၵူႈဝၼ်းၼႂ်တွင်းလႄႈ၊ တပ်ႉသိုၵ်းလုၵ်ႈမႄႈတႆး ၾၢင်ႉၵၼ်ဝႆးဝႆးတႃႉ။
ၶုၼ်သိူဝ်မိူင်းတႆးတႅမ်ႈ (ယႃႇလိုမ်း 58521)
မၢႆၾၢင်ၶုၼ်သိူဝ် 028003 (S.N.L.D)
တွၼ်ႈထိုင်သဵင်ၶၢၼ်ပၢၵ်ႇၵူၼ်းမိူင်းတႆးႁဝ်း


text:
ပၢင်ပွႆးတႅမ်ႈတွပ်ႇၶူၼ်ႉၶႆႈလိၵ်ႈ ပရိယတ်တိသတ်ထမ်မပႃလ ၵႅၼ်ႇၸဝ်ႈၸိုင်ႈတႆး ပွၵ်ႈၵမ်း 55 တီႈဝဵင်းပၢင်လူင်၊ မီးသင်ၶၸဝ်ႈပူၼ်ႉၸၼ်ႉလိၵ်ႈ (ဢွင်ႇလိၵ်ႈ) ထမ်းတင်းၼမ်။
ငဝ်ႈငုၼ်းမုၵ်ႉၸုမ်းလူင်သင်ၶပၢင်လူင် ႁပ်ႉႁွမ်းတၢၼ်းငိုၼ်းၵေႃႇသၢင်ႈႁူင်းထမ်း
ငဝ်ႈငုၼ်းမုၵ်ႉၸုမ်းလူင် သင်ၶ ၸိုင်ႈတႆး ဝဵင်းပၢင်လူင် ႁွင်ႉမွၵ်ႇထိုင်ၸဝ်ႈၽူႈၵူၼ်းလီၵူႈၵေႃႉ ပဵၼ်ၸဝ်ႈတႃၼ ႁွမ်းတၢၼ်းငိုၼ်း ပိူဝ်ႈတႃႇသၢင်ႈႁူင်းထမ်းမႂ်ႇ ဝတ်ႉၽြႃး လူင်မင်ႇၵလႃႇမူၺ်ႇတေႃႇ၊ တီႈႁဵတ်းသၢင်ႈပၢင်ပွႆးပရိ ယတ်ႉတိသတ်ႉထမ်မပႃလ ၵႅၼ်ႇၸဝ်ႈၸိုင်ႈတႆး ဝဵင်းပၢင်လူင်။
ၽိတ်ႈမွၵ်ႇႁူမ်ႈပွႆးယၢတ်ႇၼမ်ႉၵွင်းမူး လႅၼ်လိၼ်တႆး-ထႆး ဝတ်ႉၾႃႉဝဵင်းဢိၼ်း
ပွႆးယၢတ်ႇၼမ်ႉၵွင်းမူးလႅၼ်လိၼ်တႆး-ထႆး (မႃႇရၸိၼၸေႇတီႇ) ဝတ်ႉၾႃႉဝဵင်းဢိၼ်း ဢိူင်ႇပဵင်းလူင် ၸႄႈဝဵင်းဝဵင်းႁႅင် ၸႄႈတွၼ်ႈၵဵင်းမႆႇ လႄႈပွႆးယွင်ႈ ၵုၼ်းမုၼ်ၸဝ်ႈသင်ႇၶ ၸိူဝ်းႁဵၼ်းတွပ်ႇလႆႈ လိၵ်ႈပႃႇလိ။
ၽူႈမၢႆလူင်မုၵ်ႉၸုမ်းသင်ၶၸိုင်ႈတႆး (ၵဝ်ႇ) ၸဝ်ႈတူၼ်ၶူး ၵူဝ်းဝိတ (ၸဝ်ႈသြႃႇၵေႃး) ဢႃယု 83 ဝႃသႃ 62 လွၼ်ႇၶဝ်ႈသူၼ်မၢၵ်ႈႁၢၵ်ႈၶမ်း
-" ႁိူၺ်ႉ ! သူလုၵ်ႉလႂ်မႃးၼႆႉ၊ ပေႃးႁူႉၸဝ်ႉၸဝ်ႉဢၢၼ်းၵႂႃႇ ပႂ်ႉတၢင်းသူၵူတ်ႇဝႂ်ၵပ်းတူဝ်ဢိူဝ်ႈၼႆ၊ မႃးလႄႈၶိုၼ်ႈမႃး လႄႈ၊"-ၼႆ (မၼ်းၸဝ်ႈႁွင်ႉထၢမ်)။ -" မဵင်းမ မတႅတ်ႉယ ယူဝ်ႉ < ၸဝ်ႈသြႃႇ၊ ပေႃးဢမ်ႇတႅတ်ႉယၵေႃႈ မိူဝ်းၶိုၼ်းၵွႆး ယိုင်၊ ၸၢင်ႈၶိုၼ်ႈ ႁဵတ်းသင် "-ၼႆ(ၽူႈတႅမ်ႈၶၢၼ်လၢတ်ႈ)။ -"ဢိူဝ်ႉၼႃႈ ! လႆႈတိၵ်းတိၵ်းယဝ်ႉ ပေႃးဢမ်ႇပၼ်ၶိုၼ်ႈ ၵေႃႈ ဢိုပ်းၶဝ်ႈၵွႆးဢိူဝ်ႈမေႃႉ"-ၼႆ(တၢၼ်ႈၸဝ်ႈၶိုၼ်းတွပ်ႇ)။
တေၸတ်းပၢင်ပွႆးယၢတ်ႇၼမ်ႉ ၸေးတီးမႃရၸိၼ ဝတ်ႉဝဵင်းဢိၼ်းလိူၼ်သီႇမူၼ်း
ပေႃးထိုင်မႃးဝၼ်းလိူၼ်သီႇမူၼ်း တၢင်းတၵ်ႉၵႃႇသတ်ႉထႃး ဝတ်ႉၾႃႉဝဵင်းဢိၼ်း၊ လၵ်းတႅင်ႇ-ပဵင်းလူင် တေၸတ်းပၢင် ပွႆးလူႇတၢၼ်းယၢတ်ႇၼမ်ႉ ၸေးၻီး (ၵွင်းမူး) မႃရၸိၼ တီႈဝတ်ႉၾႃႉဝဵင်းဢိၼ်း။ မွၵ်ႇထိုင်တၵ်ႉၵႃႇသတ်ႉထႃးတီႈ ၸမ်တီႈၵႆ/ ၼႂ်းမိူင်းၼွၵ်ႈမိူင်းၶဝ်ႈႁူမ်ႈႁွမ်းတၢၼ်း။
More Articles...
Page 7 of 13


text:
ၶွင်ႊသီႊဢဝ်ၶိုၼ်းၸိုင်ႈတႆး ဢမ်ႇမီးပေႃႊလသီႊ သၢၼ်ၶတ်းၵၢၼ်ၽဵဝ်ႈမူၺ်ႉယႃႈ၊ လွင်ႈၵႂႃႇယိုဝ်း ၸဝ်ႈၼႃႈတီႈမၢၼ်ႈ ၾၢႆႇၽဵဝ်ႈယႃႈမဝ်းၵမ် တိုၼ်းဢမ်ႇမီး- ၵႅမ်ၽူႈၶၢၼ်ပၢၵ်ႇ RCSS လၢတ်ႈ။
ၵဵဝ်ႇၵပ်းလွင်ႈၼႆႉ ပူၼ်ႉမႃးမိူဝ်ႈဝၼ်းတီႈ 22/12/13 လိၵ်ႈပိုၼ်ၽၢဝ်ႇမၢၼ်ႈ ဢွၵ်ႇၶၢဝ်ႇဝႃႈ- ၸဝ်ႈၼႃႈတီႈပလိၵ်ႈ ၾၢႆႇၽဵဝ်ႈမူၺ်ႉယႃႈမဝ်းၵမ်မၢၼ်ႈ လူင်းတီႇၽဵဝ်ႈယႃႈမဝ်းၵမ် ပွတ်းမိူင်းၵိုင်-တူင်ႇလၢဝ်းသေ ၺႃးၸုမ်းယိပ်း ၵွင်ႈၵၢင်ႇၸုမ်းၼိုင်ႈယိုဝ်း ဝူင်ႈၵၢင်ဝၢၼ်ႈတူင်ႇလၢဝ်း တင်းဝၢၼ်ႈပႃႇၶႃး ၸႄႈဝဵင်းမိူင်းၵိုင် ၸိုင်ႈတႆးပွတ်းၸၢၼ်း။ သွင်ၾၢႆႇလႆႈတိုၵ်းယိုဝ်းၵၼ်သေ ၾၢႆႇၸုမ်းယိပ်းၵွင်ႈၵၢင်ႇတၢႆၵေႃႉၼိုင်ႈ၊ ၽိူဝ်ႇၵႂႃႇတူၺ်းတီႈသိူဝ်ႈ တႅမ်ႈဝႆႉ SSA army ။ ၼွၵ်ႈသေၼၼ်ႉ ယိုတ်းလႆႈၸၢၵ်ႈလၢတ်ႈၼိုင်ႈၶိူင်ႈ၊ ၸိူၵ်ႈသဵၼ်ႈၼိုင်ႈယၢဝ်းမွၵ်ႈ 50 ပေႇ/ထတ်း၊ သၢႆၾႆး တင်းၶိူင်ႈႁဵတ်းမၢၵ်ႇတႅၵ်ႇၸိူဝ်းၼႆႉတင်းၼမ်- ၼႆယဝ်ႉ။
ၵဵဝ်ႇၵပ်းလွင်ႈၼႆႉ ၵႅမ်ၽူႈၶၢၼ်ပၢၵ်ႇ ၶွင်ႊသီႊဢဝ်ၶိုၼ်းၸိုင်ႈတႆး/တပ်ႉသိုၵ်းၸိုင်ႈတႆး (RCSS/SSA) ၸၢႆးသႅင်မိူင်း လၢတ်ႈဝႃႈ- လွင်ႈၼႆႉ ပႆႇလႆႈႁပ်ႉႁၢႆးငၢၼ်းမႃး။ ၵူၺ်းၵႃႈ လွင်ႈၸိူဝ်းၼႆႉ ယုမ်ႇယမ်ဝႃႈ မၼ်းဢမ်ႇပဵၼ်လႆႈ၊ ၵွပ်ႈဝႃႈ ပိူဝ်ႈတႃႇသၢၼ်ၶတ်း ၵၢၼ်ၽဵဝ်ႈမူၺ်ႉယႃႈမဝ်းၵမ်ၼႆႉ RCSS ဢမ်ႇမီး ပေႃႇလသီႇမၼ်း။ လွင်ႈတေၽဵဝ်ႈမူၺ်ႉယႃႈမဝ်းၵမ်ၼႆႉ တၢင်း RCSS ၵေႃႈလႆႈတူၵ်းလူင်းၵၼ်တင်း UNODC ဝႆႉယဝ်ႉ။ ဢၼ်တေသၢၼ်ၶတ်းၵၢၼ်ၽဵဝ်ႈမူၺ်ႉယႃႈမဝ်းၵမ်သေ ၵႂႃႇယိုဝ်းၸိူင်ႉၼႆ ဢမ်ႇမီးတၢင်းမၼ်း- ဝႃႈၼႆ။
ၾၢႆႇၼိုင်ႈတၢင်းၼိုင်ႈ ၸုမ်းၾၢႆႇၽဵဝ်ႈမူၺ်ႉယႃႈမဝ်းၵမ်လႄႈ ရႃၸဝတ်ၶွင်ၸၢတ်ႈၸိုင်ႈၽွမ်ႉႁူမ်ႈ (UNODC) ဢွၵ်ႇႁၢႆးငၢၼ်းဝႃႈ ၼႂ်းပီ 2013 ၼႆႉ ၼႂ်းၸိုင်ႈမိူင်းႁူမ်ႈတုမ်မၢၼ်ႈဢွၵ်ႇယႃႈမဝ်းၵမ် ၼမ်တီႈသုတ်း၊ ၼႂ်းမိူင်းတႆးၵူၺ်းဢွၵ်ႇ 92% ။
ၵဵဝ်ႇၵပ်းလွင်ႈၼႆႉ ၵႅမ်ၽူႈၶၢၼ်ပၢၵ်ႇ RCSS/SSA သိုပ်ႇလၢတ်ႈဝႃႈ- ၵွပ်ႈဝႃႈၵူၼ်းမိူင်းႁဝ်း ႁဵတ်းႁႃၵိၼ် လဵင်ႉတွင်ႉယၢပ်ႇၵၼ်၊ ပေႃးဝႃႈၵႃႉၶၢႆတၢင်ႇၸိူဝ်ႉတၢင်ႇပိူင် ဢမ်ႇႁၼ်ငိုၼ်းၵမ်းလဵဝ်လႄႈ လွင်ႈၼႆႉ ၸၢင်ႈပဵၼ်လႆႈယူႇ။ ၵွပ်ႈလွင်ႈႁူမ်ႈမိုဝ်းၵၼ်ၽဵဝ်ႈမူၺ်ႉယႃႈဢမ်ႇမီးလႄႈ ၵႃႈပူၼ်ႉမႃးၼႆႉ ၾၢႆႇႁဝ်းၽဵဝ်ႈမူၺ်ႉ ယူႇၵေႃႈဢမ်ႇထိုင်တီႈ။ ၾၢႆႇၸဝ်ႈၼႃႈတီႈမၢၼ်ႈၶဝ်ၵေႃႈ ပေႃးဝႃႈၶဝ်တေလူင်းၼႂ်းပိုၼ်ႉတီႈ ဢမ်ႇပွင်ႇၶၢဝ်ႇ သင်မႃးတီႈႁဝ်း၊ ဢမ်ႇၸူဝ်းႁဝ်းသေပွၵ်ႈ။ ၵွပ်ႈၼၼ် လွင်ႈႁူမ်ႈမိုဝ်းၵၼ်ၽဵဝ်ႈမူၺ်ႉယႃႈၵေႃႈပႆႇမီး။
ယူႇတီႈ RCSS သေ လႆႈလူင်းလဵပ်ႈႁဵၼ်းတူၺ်း ၼႂ်းပိုၼ်ႉတီႈမိူင်းတႆးပွတ်းၸၢၼ်း၊ တၢင်းမိူင်းပၼ်ႇ၊ လၢင်းၶိူဝ်း၊ မွၵ်ႇမႆႇၸိူဝ်းၼႆႉယူႇ။ လႆႈလူင်းတူၺ်းပိုၼ်ႉတီႈသေ ပၼ်တၢင်းႁူႉၵူၼ်းမိူင်း ၵဵဝ်ႇၵပ်းလွင်ႈယႃႈမဝ်းၵမ်ဝႆႉယဝ်ႉ။ ၵူၺ်းၵႃႈ ဢၼ်လႆႈလူင်းမိုဝ်းႁဵတ်းတႄႉတႄႉပႆႇမီး၊ ၵွပ်ႈဝႃႈ ပႆႇလႆႈလွင်ႈႁူမ်ႈမိုဝ်းၵၼ်- ဝႃႈၼႆ။
ပူၼ်ႉမႃးမိူဝ်ႈဝၼ်းထိ 27-28/10/12 (ၶၢဝ်းတၢင်း 2 ဝၼ်း) မီးပၢင်ၵုမ်ဢုပ်ႇဢူဝ်းလွင်ႈယႃႈမဝ်းၵမ် ဝူင်ႈၵၢင်ၸုမ်းၾၢႆႇၽဵဝ်ႈမူၺ်ႉယႃႈမဝ်းၵမ်လႄႈရႃၸဝတ် ၶွင်ၸၢတ်ႈၸိုင်ႈၽွမ်ႉႁူမ်ႈ (UNODC) ၊ ၶွင်ႊသီႊ ဢဝ်ၶိုၼ်းၸိုင်ႈတႆး (RCSS) တင်းၸုမ်းလူင်ပွင်ၸိုင်ႈတဵင်းၸဵင်ႇ တီႈတႃႈၶီႈလဵၵ်း။ 3 ၾၢႆႇဢုပ်ႇဢူဝ်း လႆႈၸႂ်တူၵ်းလူင်းၵၼ် 9 ၶေႃႈ။ ၼႂ်းၼၼ်ႉပႃးလွင်ႈ သၢမ်ၾၢႆႇတေလူင်းၵူတ်ႇထတ်း/လဵပ်ႈႁဵၼ်းပိုၼ်ႉတီႈ ၼႂ်းၸႄႈဝဵင်းမိူင်းၼၢႆး လႄႈမိူင်းပၼ်ႇသေ တေႁူမ်ႈၵၼ်လိူၵ်ႈဢဝ်ပိုၼ်ႉတီႈ ပိူဝ်ႈတႃႇႁဵတ်းၶူင်းၵၢၼ်ၼမ်းႁွင်ႈ (Pilot project) ပိူဝ်ႈတႃႇၽုၵ်ႇတႅၼ်းတူၼ်ႈယႃႈ။
ၵဵဝ်ႇၵပ်းလွင်ႈၽဵဝ်ႈမူၺ်ႉယႃႈမဝ်းၵမ် ဢမ်ႇထိုင်တီႈၼႆႉ ပူၼ်ႉမႃးမိူဝ်ႈဝၼ်းတီႈ 24/12/13 ယူႇတီႈ RCSS ဢွၵ်ႇၶေႃႈပိုၼ်ၽၢဝ်ႇဝႆႉယဝ်ႉ။


text:
လွင်ႈတပ်ႉသိုၵ်းမၢၼ်ႈတင်းၸုမ်းၶၢင် KIA/KIO တိုၵ်းယိုဝ်းၵၼ် တႄႇလိူၼ်ၵျုၼ်ႊ 2011 မႃး တေႃႇထိုင် လိူၼ်ၵျႅၼ်ႊၼိဝ်ႊရီႊသဵင်ႈ 2013 ၶၢဝ်းတၢင်းၶႂ်ႈၸမ်ႁိမ်း 18 လိူၼ်သေယဝ်ႉတူဝ်ႈၵႂႃႇၼႆႉ ၵွပ်ႈမၢၼ်ႈယိုတ်းမၼ်ႈ ဝႃႈ ၽႅၼ်ႇလိၼ်ၸိုင်ႈမိူင်းၼႆႉ ၼိုင်ႈၶိုပ်ႈၼိုင်ႈသွၵ်ႇ ၵူၺ်းၵေႃႈ တၵ်းတေဢမ်ႇပၼ်ပူၼ်ႉတႂ်ႈမိုဝ်းၽွင်းငမ်း မၢၼ်ႈယိပ်းၵုမ်းလႆႈ။ ယွၼ်ႉလွင်ႈၼႆႉသေ မီးၵၢၼ်တိုၵ်း ယိုဝ်းၵၼ်မႃး တေႃႇထိုင်သိုၵ်းမၢၼ်ႈ ပေႃးယိုတ်း ဢဝ်လႆႈ တီႈလမ်ႇလွင်ႈၵၢၼ်သိုၵ်းႁိမ်းႁွမ်းငဝ်ႈငုၼ်းၸုမ်းၶၢင် လၢႆႇၸႃႇ၊ မိူၼ်ၼင်ႇ ဢူးဢွင်ႇၵျေႃႇၸေႃး (ၽူႈလူင်ႉလႅၼ်ႇ ၵၢၼ်သိုၵ်း/ၵၢၼ်မိူင်း မိူင်းမၢၼ်ႈသေၵႆႉထတ်းသၢင်ၵၢၼ် သိုၵ်း/ ၵၢၼ်မိူင်းမၢၼ်ႈ) လၢတ်ႈဝႃႈ ဢမ်ႇယိုတ်းဢဝ်ၵေႃႈ မိူၼ်ၵၼ်တင်းယိုတ်းလႆႈယဝ်ႉ။
လွင်ႈၼႆႉ ဢမ်ႇပွင်ႇဝႃႈၵၢၼ်သိုၵ်းဝူင်ႈၵၢင်တပ်ႉသိုၵ်းမၢၼ်ႈ တင်းၶၢင်ယဝ်ႉတူဝ်ႈၵႂႃႇယဝ်ႉ၊ မိူၼ်ၼင်ႇ ယၢင်းၽိူၵ်ႇၵေႃႈ ဝၢႆးတပ်ႉသိုၵ်းမၢၼ်ႈတိုၵ်းယိုဝ်းယိုတ်းလႆႈမႄႇၼိူဝ်ႇပရေႃးယဝ်ႉၵေႃႈ ၸုမ်းယၢင်းသိုပ်ႇၸႂ်ႉလၢႆးသိုၵ်းမုတ်းသေ ယင်းတိုၵ်ႉသိုပ်ႇ ပဵၼ်ပၢင်တိုၵ်းယိုဝ်းၵၼ်ယူႇ။ ၸုမ်းၶၢင် KIO/KIA ၵေႃႈပဵၼ်ၼင်ႇၼၼ်၊ ၶဝ်တိုၼ်းပိုၼ်ၽၢဝ်ႇဝႆႉဝႃႈ ႁဝ်းတေၸႂ်ႉလၢႆးသိုၵ်း မုတ်းတိုၵ်းတေႃးတေႃႇသူႈၵႂႃႇ- ၼႆယူႇ။
ပေႃးတူၺ်းလွင်ႈသွင်ၾၢႆႇတိုၵ်းၵၼ်မႃးပီပၢႆၼၼ်ႉ မီးၶေႃႈသင်ႇသွၼ်ဢၼ်လီဝူၼ်ႉ/ၾၢင်ႉသတိ ပိူဝ်ႈတႃႇတၢင်ႇမူႇတၢင်ႇ ၸုမ်းလၢႆပိူင်ယူႇ။ ၾၢႆႇၵၢၼ်သိုၵ်းၼႆႉ 1.ၼႄဝႃႈႁႅင်းၾႆးၶွင်တပ်ႉသိုၵ်းမၢၼ်ႈၸႂ်ႉလႆႈလီ။ ၵူႈၾၢႆႇ ထၢင်ႇဝႃႈမၢၵ်ႇၵွင်ႈလူင် 120mm, 105mm ၸိူဝ်းၼႆႉၵႃႈၶၼ်ယႂ်ႇလူင်လၢင်၊ ၵွပ်ႈပိူဝ်ႈၵႃႈၶၼ်ယႂ်ႇပူၼ်ႉတီႈလႄႈ ထၢင်ႇဝႃႈမၢၼ်ႈတေၸႂ်ႉ။ ၵူၺ်းၵႃႈ ဢမ်ႇၸႂ်ႈၸိူင်ႉၼၼ်၊ တိုၼ်းဝႃႈၵႃႈၶႂ်ႈၸႂ်ႉ၊ ဢမ်ႇမီးလွင်ႈႁႄႉႁၢမ်ႈသင်။ 2.ပဵၵ်ႉသမ်ႉဝႃႈ တပ်ႉသိုၵ်းမၢၼ်ႈၸႂ်ႉမၢၵ်ႇလူင်ၼမ် ၸိူဝ်းၼႆႉၵေႃႈ လုၵ်းပႅပ်ႉ (Bunker) ၶၢင်ၶဝ် ဢမ်ႇၵွႆလႆႈ ငၢႆႈငၢႆႈ၊ တေႃႇထိုင်တပ်ႉသိုၵ်းမၢၼ်ႈပေႃးၸႂ်ႉမၢၵ်ႇလူင် (ၸရူတ်ႇ) တိတ်းႁိူဝ်းဝိၼ် မႅင်းမီႈသေမႃးယိုဝ်း ၸင်ႇဢမ်ႇၵႅတ်ႇၶႄလႆႈ။
ပၢင်တိုၵ်းၼႆႉ ၸုမ်းၶၢင်ယင်းလၢတ်ႈဝႃႈ တပ်ႉသိုၵ်းမၢၼ်ႈၸႂ်ႉပႃးမၢၵ်ႇသွႆႉ (Cluster Bomb) ၊ ၵူၺ်းၵႃႈ ၸွမ်းၼင်ႇၼႅင်ႈၵၢၼ် ၻီႊမွၵ်းၶရေႊသီႊလႄႈၵၢၼ်ပူၵ်းပွင် (NDD) ဢွၵ်ႇၶေႃႈထတ်းသၢင်ၵႂႃႇၼၼ်ႉ ဢမ်ႇ လၢတ်ႈပႃး။ တပ်ႉသိုၵ်းမၢၼ်ႈၼႆႉ တပ်ႉၵွင်ႈလူင်သိုၵ်းမၢၼ်ႈၼႆႉ (ၸရူတ်ႇ) မီး 10 တပ်ႉၵွင်၊ ၼႂ်းမိူင်းတႆးၵူၺ်းမီး 2 တပ်ႉၵွင်၊ (ၼွင်ၶဵဝ်၊ ၵဵင်းတုင်)။ ၼွၵ်ႈသေ ၼၼ်ႉ မၢၼ်ႈယင်းၸႂ်ႉၶိူင်ႈၵွင်ႈလူင် 122mm , 240mm သႅၼ်း ဢၼ်မီးလၢႆလၢႆဝူၵ်ႇႁွမ်းၵၼ်(တၢင်ႇဝႆႉၼိူဝ်ၵႃး)သေယိုဝ်း။ 3.တပ်ႉသိုၵ်းမၢၼ်ႈယိုဝ်းၶၢင်ၼႆႉ ၵိုတ်းယိုဝ်းၵၼ် တင်းတၢင်ႇၸုမ်းသေ ဢဝ်ႁႅင်းသိုၵ်းၸိူဝ်းမီးၼႂ်းပိုၼ်ႉတီႈတၢင်ႇၸုမ်းၸိူဝ်း ၵိုတ်းယိုဝ်းၼၼ်ႉ ၵႂႃႇထႅမ်ႁႅင်းတိုၵ်း ယိုဝ်းၼႂ်းမိူင်းၶၢင်၊ ၼႂ်းမိူင်းၶၢင်တင်းမူတ်းသိုၵ်းမၢၼ်ႈမီး 46 တပ်ႉၵွင်ႈ၊ ၽွင်းပဵၼ် ပၢင်တိုၵ်း ၵၼ်ႁၢဝ်ႈႁႅင်း တင်းၶၢင်ၼႆႉ သိုၵ်းမၢၼ်ႈဢဝ်တႅဝ်းၼႃႈသိုၵ်းတၢင်ႇတီႈ မႃးၽိူမ်ႉထႅမ်ႁႅင်းသိုၵ်းမီး 128 တပ်ႉၵွင်။ 4.မၢၼ်ႈဢဝ်ႁႅင်းသိုၵ်းဢေႃးသႂ်ႇၶၢင်ႁၢဝ်ႈႁႅင်းၵေႃႈ ၶၢင်သမ်ႉတင်ႈႁပ်ႉပိူင်လဵဝ်ၵူၺ်း။ ဢၼ်လၢႆၾၢႆႇလၢႆၵေႃႉ ဝူၼ်ႉဝႃႈ သိုၵ်းၶၢင်တပ်ႉၸုမ်း 4 မီးၾၢႆႇလင်၊ တေဢဝ်ႁႅင်းသိုၵ်းသေၸႂ်ႉလၢႆးသိုၵ်းမုတ်းတေႃႇမၢၼ်ႈၼၼ်ႉၵေႃႈ သမ်ႉဢမ်ႇပေႃး ၵႃႈႁိုဝ်၊ ၶၢင်သမ်ႉဢမ်ႇမီးၽႅၼ်ၵၢၼ်သိုၵ်းမုတ်းတႄႉတႄႉ၊ ဢၼ်လႆႈယိုဝ်းၵၼ်ၵေႃႈ မိူၼ်ၼင်ႇ ၽႃႇၺႃးၵၼ်သေယိုဝ်းၵၼ်ၵူၺ်း။ ပေႃးမၢၼ်ႈႁၢင်ႈသိုၵ်းယႂ်ႇလူင်ၸိူင်ႉၼႆ တေယူႇၾၢႆႇတင်ႈႁပ်ႉၵူၺ်းတႄႉ တိုၼ်းဢမ်ႇႁပ်ႉမိုဝ်းလႆႈ- လႆႈႁၼ်ၼင်ႇၼႆ။
မိူဝ်ႈလဵဝ် ထိုင်ၶၢဝ်းယၢမ်းဢၼ်ထုၵ်ႇလႆႈဝူၼ်ႉဝႃႈ ပေႃးတပ်ႉသိုၵ်းမၢၼ်ႈ တင်းၸုမ်းယိပ်းၵွင်ႈၵၢင်ႇၸၢဝ်းၶိူဝ်းမီးၵၢၼ်တိုၵ်း ယိုဝ်းၵၼ်မႃးၼႆႉ ၾၢႆႇၸုမ်းၸၢဝ်းၶိူဝ်းတေၸႂ်ႉလၢႆးတင်ႈႁပ်ႉပိူင်လဵဝ်ၵူၺ်းဢမ်ႇလႆႈ၊ ထုၵ်ႇလႆႈၸႂ်ႉ ပႃးလၢႆးသိုၵ်းမုတ်း ဢၼ်ယၢမ်ႈၸႂ်ႉမႃးၵူႈပွၵ်ႈၵူႈၽဝ်ႇ။ လိူဝ်ၼၼ်ႉ ပေႃးဝႃႈၶႅင်ႇၵၼ်တင်းမၢၼ်ႈ ၶႅင်ႇၸုမ်းၽႂ် ၸုမ်းမၼ်းၵူၺ်းဢမ်ႇလႆႈ၊ တၵ်းလႆႈႁူမ်ႈၵၼ်၊ လွင်ႈပၢင်တိုၵ်းၼႂ်းမိူင်းၶၢင်ၼႆႉ ႁၼ်မႃးတႅၵ်ႇလႅင်း။ ၵၢၼ်သိုၵ်းၼႆႉ ပေႃးဝႃႈယိုဝ်းၾၢႆႇလဵဝ်ယႃႇပေဝႃႈတေ ပဵၼ်ၾၢႆႇပေႉ၊ တႃႇတေတင်ႈႁပ်ႉလႆႈၵူၺ်း ပေႃးယၢပ်ႇ။
ပေႃးဝႃႈၵၢၼ်မိူင်း၊ တင်ႈတႄႇတပ်ႉသိုၵ်းမၢၼ်ႈႁၢင်ႈသိုၵ်းတိုၵ်းယိုဝ်းၵၼ်တင်းၶၢင်မႃးၼႆႉ မိူဝ်ႈလဵဝ် လွင်ႈယုမ်ႇယမ်ၼိူဝ် ၼေႇပျီႇတေႃႇလႄႈသင်၊ လွင်ႈယုမ်ႇယမ်ၼိူဝ်လူင်ပွင်ၸိုင်ႈ ဢမ်ႇၼၼ် ၼမ်ႉၵတ်ႉလူင်ပွင်ၸိုင်ႈ ဢၼ်သင်ႇၵၢၼ်လႆႈ ၼိူဝ်တပ်ႉသိုၵ်းၸိူဝ်းၼႆႉလႄႈသင် လႆႈဝႃႈယွမ်းလူင်းၵႂႃႇတႄႉတႄႉ။ ပဵၵ်ႉသမ်ႉဝႃႈ ၸုမ်း ၸၢဝ်းၶိူဝ်းတၢင်ႇမူႇတၢင်ႇၸုမ်း သိုပ်ႇၵိုတ်းယိုဝ်းသေ ပေႃးဢုပ်ႇလႆႈတၢင်းၵၢၼ်မိူင်းၵေႃႈ တေၶတ်းၸႂ်ဢုပ်ႇၵႂႃႇၼႆသေတႃႉ ပိူဝ်ႈတႃႇႁႂ်ႈလွင်ႈဢုပ်ႇဢူဝ်း တၢင်းၵၢၼ်မိူင်း ၸဵဝ်းယဝ်ႉတူဝ်ႈပဵၼ်ၵၢၼ်ၼၼ်ႉ ဢမ်ႇပဵၼ်လႆႈ၊ ၵွပ်ႈဝႃႈလွင်ႈယုမ်ႇယမ်ၵၼ် ဢမ်ႇၶႂ်ႈမီးယဝ်ႉ။
ထႅင်ႈပိူင်ၼိုင်ႈ မိူဝ်ႈလဵဝ်ၵူႈမူႇၵူႈၸုမ်းဝႃႈ လွင်ႈႁဝ်းႁူမ်ႈႁွမ်းၵၼ်ၼႆႉမၼ်းဢမ်ႇၵႅၼ်ႇၶႅင်၊ ၵွပ်ႈပိူဝ်ႈဢမ်ႇ ၵႅၼ်ႇၶႅင်လႄႈ ၽိူဝ်ႇထိုင်တီႈထုၵ်ႇလႆႈၸွႆႈၵၼ်ၵေႃႈ ဢမ်ႇၸွႆႈၵၼ်လႆႈ၊ လွင်ႈႁဝ်းႁူမ်ႈႁွမ်းၵၼ်ၼႆႉ တၵ်းလႆႈၵႅၼ်ႇၶႅင်လိူဝ်ၵဝ်ႇ။
ၵပ်းၵၢႆႇလွင်ႈၼႆႉ လုၵ်ႈၸုမ်းၶွင်ႊသီႊႁူမ်ႈတုမ်ၵူႈၸၢဝ်းၶိူဝ်း (UNFC) ၵေႃႉၼိုင်ႈ ယၢမ်ႈလၢတ်ႈၼႄ BERTIL LINTNER ၽူႈလူင်ႉလႅၼ်ႇလွင်ႈမိူင်းမၢၼ်ႈဝႃႈ- ပေႃးႁဝ်းဢမ်ႇၸၢင်ႈႁူမ်ႈႁွမ်းၵၼ်လႆႈၸိုင် ႁဝ်းတေလႆႈ ထုၵ်ႇ တပ်ႉသိုၵ်းမၢၼ်ႈ ၽဵဝ်ႈၵႂႃႇပဵၼ်ၸုမ်းပဵၼ်ၸုမ်း။ ပေႃးတူၺ်းၼိူဝ်တႅဝ်းႁူမ်ႈၸၢဝ်းၶိူဝ်းၼႆႉ တင်ႈတႄႇဢဝ် NDF မႃးႁၢၼ်ႉတေႃႇမိူဝ်ႈလဵဝ် တိုၵ်ႉပဵၼ်လၢႆးၽွမ်ႉႁူမ်ႈဢၼ်လူမ်လၢမ်/ ဢမ်ႇၵႅၼ်ႇၶႅင်။ မိူဝ်ႈလဵဝ် ႁဝ်းတၵ်းလႆႈ ႁူမ်ႈႁွမ်းၵၼ်ႁႂ်ႈပေႃးၵႅၼ်ႇၶႅင်လိူဝ်ၵဝ်ႇ။ လွင်ႈၼႆႉ မုင်ႈမွင်းဝႃႈ ႁႂ်ႈပဵၼ်ၼင်ႇၵႂၢမ်းလၢတ်ႈသေၵမ်း။


text:
ၸွမ်းၼင်ႇၸုမ်းၶၢဝ်ႇၽူႈတွႆႇႁွၵ်ႈ လႆႈတိတ်းတေႃႇ တွင်ႈထၢမ် ၸၢႆးလူင် ၽူႈလူင်ႉလႅၼ်ႇၵၢၼ် IT ၊ လွင်ႈၾွၼ်ႉ လိၵ်ႈတႆး ၼၼ်ႉ တွပ်ႇလၢတ်ႈဝႃႈ ပိူဝ်ႈတႃႇမိူဝ်းၼႃႈၶၢဝ်းယၢဝ်း ထုၵ်ႇလီဢွၼ်ၵၼ်ၸႂ်ႉ ယူႊၼီႊၶူတ်ႊ (Unicode) တႆး။
ထၢမ်- ယူႇတီႈႁဝ်းၶႃႈလႆႈမႃးၶဝ်ႈႁူမ်ႈလဵပ်ႈႁဵၼ်းၼႂ်းပၢင်ၵုမ်ၵဵဝ်ႇၵပ်းလွင်ႈလိၵ်ႈလၢႆးတႆးလႄႈ IT တႆးသေ ႁဝ်းၶႃႈၵေႃႈ လႆႈတၢင်းႁူႉတၢင်းႁၼ်ၼမ်ယူႇၶႃႈဢေႃႈ။ ၵူၺ်းၵႃႈၼင်ႇႁိုဝ်ပီႈၼွင်ႉၵူၼ်းမိူင်းတႆးႁဝ်းၶႃႈ ပေႃးတေႁူႉၸွမ်း လွင်ႈၼႆႉၼၼ်ႉ ၶႂ်ႈယွၼ်းထၢမ်ပီႈၸၢႆးလူင်ႁဝ်းဝႃႈ- ပိူင်လူင်မၼ်း ၾွၼ်ႊၸေႃႇၵျီႇ (Zawgyi) တင်း ယူႊၼီႊၶူတ်ႊ (Unicode) ၼႆႉ မၼ်းပဵၼ်ၾွၼ်ႊသင်/သႅၼ်းသင်၊ ပိုင်ႈဢိင်သပ်းလႅင်းၼႄပၼ်ၽွင်ႈ?
တွပ်ႇ- ၾွၼ်ႊယူႊၼီႊၶူတ်ႊၼႆႉ မၼ်းမီးမႃးဢွၼ်တၢင်းၾွၼ်ႊၸေႃႇၵျီႇ။ ၵူၺ်းၵႃႈၵွပ်ႈပိူဝ်ႈပရူဝ်ႊၵႅမ်ႊ (Program) ၵူႈၸိူဝ်း ၸိူဝ်း၊ ဢႅပ်ႊပလီႊၶေႊသျိၼ်ႊ (Application) ၵူႈၸိူဝ်းၸိူဝ်းၼၼ်ႉ မၼ်းပႆႇယွမ်းႁပ်ႉလႆႈ ယူႊၼီႊၶူတ်ႊ ၵူႈဢၼ်လႄႈ မၢၼ်ႈၶဝ်လႆႈၶူင်ဢွၵ်ႇၸေႃႇၵျီႇမႃးဝႃႈၼင်ႇၼႆၵေႃႈလႅပ်ႈဢမ်ႇၽိတ်း။ ဢၼ်ၶဝ်ၶူင်ဢွၵ်ႇ ၸေႃႇၵျီႇ မႃးၼၼ်ႉ သင်ၸိူဝ်ႉဝႃႈတေဢဝ်လွၵ်းၶူတ်ႊ (Code) မၢၼ်ႈၶဝ် ဢၼ်လဵဝ်ၵူၺ်းသေ တႅမ်ႈၼႆၸိုင် မၼ်းတေမႃးမိူၼ် ယူႊၼီႊၶူတ်ႊၵူၺ်းၼင်ႇၵဝ်ႇလႄႈ ဢႅပ်ႊပလီႊၶေႊသျိၼ်ႊ ၵူႈဢၼ် တေဢမ်ႇၸၢင်ႈယွမ်းႁပ်ႉလႆႈ။ ၵွပ်ႈၼႆလႄႈ ၶဝ်ၵေႃႈလႆႈၵႂႃႇဢဝ်လွၵ်း ယူႊၼီႊၶူတ်ႊ ဢၼ်တၢင်ႇၸၢဝ်းၶိူဝ်း ၸႂ်ႉဝႆႉၼၼ်ႉမႃးၸႂ်ႉလေႃးဝႆႉၵမ်ႈၽွင်ႈ။ လွၵ်းယူႊၼီႊ ၶူတ်ႊ တွၼ်ႈတႃႇတူဝ်လိၵ်ႈတႆးယင်းထုၵ်ႇဢဝ်ၸႂ်ႉၵႂႃႇ ဢမ်ႇယွမ်းမွၵ်ႈ 13 တူဝ်။ ၵွပ်ႈၼႆလွၵ်းမိုဝ်းၾွၼ်ႊ ယူႊၼီႊၶူတ်ႊ တင်းၸေႃႇၵျီႇၼၼ်ႉ သင်ဝႃႈ မႃးတႅမ်ႈၸွမ်းၵၼ်ၸိုင်ဢမ်ႇၸၢင်ႈလူ ဢမ်ႇၸၢင်ႈဢၢၼ်ႇၵၼ်လႆႈ၊ ၵွပ်ႈဝႃႈလွၵ်း ၶူတ်ႊ (Code) မၼ်းပဵၼ်ဢၼ်လဵဝ်သေ တူဝ်လိၵ်ႈသမ်ႉဢမ်ႇၸႂ်ႈတူဝ်လဵဝ်။ ပိူင်တႅၵ်ႈမၼ်းမိူၼ်ၼင်ႇ ၵူၼ်းသွင်သၢမ်ၵေႃႉ ႁူမ်ႈၵၼ်ၸႂ်ႉဝႂ်ၵပ်းတူဝ် (မတ်ပုံတင်) ဢၼ်လဵဝ်ၼၼ်ႉၶႃႈယဝ်ႈ။ တီႈၼႆႈၵေႃႈငၢႆးမိူၼ်ၼၼ် ၶႃႈယဝ်ႈ၊ လွၵ်း ယူႊၼီႊၶူတ်ႊ ဢၼ်လုမ်ႈၾႃႉ တမ်းဝၢင်ႈဝႆႉပၼ်ၶိူဝ်းတႆးႁဝ်းၵမ်ႈၽွင်ႈၼၼ်ႉၸေႃႇၵျီႇ သမ်ႉဢဝ် တူဝ် လိၵ်ႈမၢၼ်ႈၶဝ်ၵႂႃႇသႂ်ႇဝႆႉလႄႈၸင်ႇဝႃႈ ယူႊၼီႊၶူတ်ႊၼႆႉ မီးပၼ်ႁႃတင်းၸေႃႇၵျီႇၼႆၼၼ်ႉၶႃႈယဝ်ႉ။
ၵမ်းၼႆႉၸေႃႇၵျီႇတႆး သမ်ႉမီးပၼ်ႁႃၸိူင်ႉႁိုဝ်ၼႆ၊ ၵွပ်ႈပိူဝ်ႈဝႃႈလွၵ်းဢၼ်တႃႇတူဝ်လိၵ်ႈတႆးၼၼ်ႉ မၢၼ်ႈဢဝ်ၵႂႃႇၸႂ်ႉဝႆႉ ၵမ်ႈၽွင်ႈယဝ်ႉလႄႈ ႁဝ်းသမ်ႉလႆႈၵႂႃႇဢဝ်လွၵ်းတီႈယူႇ ဢၼ်ဢမ်ႇၸႂ်ႈတွၼ်ႈတႃႇတူဝ်လိၵ်ႈတႆး ၸိူဝ်းၼၼ်ႉမႃးၸႂ်ႉဝႆႉ။ လွၵ်းတီႈယူႇ တူဝ်လိၵ်ႈပိူၼ်ႈၵေႃႈမီးဝႆႉပၵ်းပိူင်မၢႆမီႈႁၢင်ႈပိူၼ်ႈလူးၼေႃႈ။ ၵွပ်ႈၼႆ ဢိၼ်ႊၶူတ်ႊ (encode) မၼ်း၊ ပၵ်းပိူင်မၢႆမီႈ မၼ်းၸိူဝ်းၼႆႉၵေႃးပိူင်ႈၵၼ်ဝႆႉတင်းလၢႆးတႅမ်ႈလိၵ်ႈတႆး။ ထႅင်ႈပိူင်ၼိုင်ႈ ၽႃသႃဢၼ်ႁဝ်းဢဝ်မႃးၸႂ်ႉဝႆႉ ၼႂ်းၸေႃႇၵျီႇတႆးၼၼ်ႉ ဢမ်ႇၸႂ်ႈၽႃသႃလဵဝ်ၵၼ်တင်းၽႃသႃ ဢၼ်မီးၼႂ်းမိူင်းမၢၼ်ႈလႄႈ ၼႆႉၵေႃႈပဵၼ်ပၼ်ႁႃထႅင်ႈ ဢၼ်ၼိုင်ႈ၊ ၵွပ်ႈပိူဝ်ႈဝႃႈပရူဝ်ႊၵႅမ်ႊၵမ်ႈၽွင်ႈၼႆႉ ဢဝ်ၽႃသႃသွင်ဢၼ်မႃးၸႂ်ႉလေႃးၵၼ်ဢမ်ႇလႆႈ။ ၵွပ်ႈလွင်ႈတၢင်း ၸိူဝ်းၼႆႉလႄႈ ၸေႃႇၵျီႇတႆးၼၼ်ႉ မၢင်တီႈတူဝ်လိၵ်ႈမၼ်းတေဢမ်ႇဢွၵ်ႇၽဵင်ႇၵၼ်။ တူဝ်လိၵ်ႈမၼ်းတေဢမ်ႇၵႂႃႇမီး တီႈဢၼ်မၼ်းထုၵ်ႇလီမီး၊ မၢင်တီႈၵေႃႈတေဢမ်ႇၸၢင်ႈတႅမ်ႈသေဢိတ်း၊ ပဵၼ်ဝႆႉၸိူင်ႉၼႆ။
သင်ထၢမ်ဝႃႈႁဵတ်းသင် လွၵ်းယူႊၼီႊၶူတ်ႊ တွၼ်ႈတႃႇတူဝ်လိၵ်ႈတႆး ဢၼ်မၢၼ်ႈၶဝ်ဢဝ်ၵႂႃႇၸႂ်ႉၼၼ်ႉ ၶိုၼ်းဢဝ်မႃး ၸႂ်ႉ ဢမ်ႇလႆႈႁႃႉၼႆၸိုင် ၶေႃႈတွပ်ႇမၼ်းတႄႉလႆႈၶႃႈဢေႃႈ။ ဢၼ်ၼၼ်ႉၸိုင် ပဵၼ်ၾွၼ်ႉယူႊၼီႊၶူတ်ႊတႆး ဢၼ်ဝႃႈ ၼၼ်ႉၶႃႈယဝ်ႉ။
ထၢမ်-ႁဝ်းၶႃႈလဵပ်ႈႁဵၼ်းတူၺ်းၵူၼ်းမိူင်းတႆးႁဝ်းၶႃႈ သမ်ႉဢွၼ်ၵၼ်သူင်မိုတ်ႈၸႂ်ႉၾွၼ်ႊၸေႃႇၵျီႇ၊ ပႃးၸဵမ် ၵူၼ်း ၸဝ်ႈႁႆႈ ၸဝ်ႈၼႃးၶဝ်ယူႇၼႂ်းႁႆႈၼႂ်းၼႃးသေ မၢင်ၸိူဝ်းပေႃးဢွၼ်ၵၼ်ယိပ်းၶိူင်ႈမိုဝ်းထိုဝ်သေ ၸႂ်ႉၸေႃႇၵျီႇၵၼ် ယဝ်ႉ။ ၵွပ်ႈၼၼ် ပေႃးဝႃႈႁဝ်းၶႃႈသိုပ်ႇၸႂ်ႉၸေႃႇၵျီႇၵႂႃႇတိၵ်းတိၵ်းသမ်ႉတေပဵၼ်သင်မႃးၶႃႈ? ။
တွပ်ႇ- မၼ်းၵေႃႈမီးပၼ်ႁႃဢေႃႈ။ ဝႆႉၸႂ်ဝႃႈႁဝ်းၵူႈၵေႃႉၸဵမ်မၢၼ်ႈၸဵမ်တႆးယွမ်းႁပ်ႉၸႂ်ႉတိုဝ်းၸေႃႇၵျီႇၵၼ် တင်းမူတ်း ၼႆၵေႃႈ ပၼ်ႁႃမၼ်းယင်းပႆႇပႃႈယဝ်ႉတူဝ်ႈ။ ၵွပ်ႈဝႃႈပၼ်ႁႃဢၼ်ၼႆႉ မၼ်းဢမ်ႇၵွမ်ႉၵႃႇၵဵဝ်ႇၵပ်းလိၵ်ႈမၢၼ်ႈ လိၵ်ႈတႆး ၵူၺ်း။ ၵွပ်ႈပိူဝ်ႈမၼ်းပဵၼ်ပၼ်ႁႃဢၼ်ၵဵဝ်ႇၵွင်ႉၵၼ်ဝႆႉတင်းလိၵ်ႈလၢႆလၢႆၶိူဝ်း ၼၼ်ႉယဝ်ႉ။ ၵွပ်ႈပိူဝ်ႈၸေႃႇၵျီႇမၢၼ်ႈၼႆႉ မၼ်းဢဝ်လွၵ်းတူဝ်လိၵ်ႈတႆး၊ တူဝ်လိၵ်ႈမွၼ်းတူဝ်လိၵ်ႈယၢင်းၸိူဝ်းၼႆႉၸႂ်ႉဝႆႉလႄႈ ပၼ်ႁႃမၼ်းၵေႃႈ လၢမ်းၵႂႃႇထိုင် ၵူၼ်းၶိူဝ်းၸိူဝ်းၼၼ်ႉယဝ်ႈ။ ႁိူဝ်ႇ ၸေႃႇၵျီႇတႆးသမ်ႉၵႂႃႇဢဝ်လွၵ်းတူဝ်လိၵ်ႈၶျၢမ် (Cham) မႃးၸႂ်ႉပႃးဝႆႉထႅင်ႈလႄႈ ပၼ်ႁႃမၼ်းသမ်ႉလၢမ်းၵႂႃႇထိုင်တီႈလိၵ်ႈၶျၢမ်ထႅင်ႈယဝ်ႈ ၵမ်းၼႆႉ။ လိူဝ်သေၼၼ်ႉ ၸေႃႇၵျီႇတႆးယင်းၸႂ်ႉပႃးဝႆႉ လွၵ်းယူႊၼီႊၶူတ်ႊ ဢၼ်လုမ်ႈၾႃႉ ပႆႇပႃႈမၵ်းမၼ်ႈၼၼ်ႉလႄႈ လွင်ႈၼႆႉၼမ်လႄႈဢေႇ ပၼ်ႁႃမၼ်းၸၢင်ႈလၢမ်းထိုင် လႆႈတီႈ ယူႊၼီႊၶူတ်ႊ ၶွၼ်ႊသွတ်ႊထဵမ်ႊ (Unicode Consortium) ထႅင်ႈလူးၵွၼ်ႇယဝ်ႈ။ ၵွပ်ႈပိူဝ်ႈၼႆ သင်ဝႃႈ ႁဝ်းတေၵုမ်ႇသိုပ်ႇၸႂ်ႉၸေႃႇၵျီႇၵၼ်ၵႂႃႇတိၵ်းတိၵ်းၸိုင် ပၼ်ႁႃၸိူဝ်းၼႆႉ တေၸၢင်ႈသိုပ်ႇသုၵ်ႉသၵ်ႉယူႇႁဵတ်းၼႆၵႂႃႇ ၶၢဝ်းယၢဝ်းၼၼ်ႉၶႃႈယဝ်ႈ။ ထႅင်ႈလွင်ႈၼိုင်ႈၵေႃႈ သင်ဝႃႈတေသိုပ်ႇၸႂ်ႉၾွၼ်ႉၸေႃႇၵျီႇၵၼ်ၵႂႃႇၶၢဝ်းယၢဝ်းၼႆ မၼ်းတေ ႁဵတ်းႁႂ်ႈႁဝ်းမီးပၼ်ႁႃတီႈၵၢၼ်တႅမ်ႈ ပရူဝ်ႊၵရႅမ်ႊ (Program), ဢႅပ်ႊပလီႊၶေႊသျိၼ်ႊ (Application) မိူၼ်ၼင်ႇ ၻိၵ်ႊသျိၼ်ႊၼႄႊရီႊ (Dictionary) ၸိူဝ်းၼႆႉတင်းၼမ်တင်းလၢႆယဝ်ႉ။ ၸႂ်ႉၸေႃႇၵျီႇၼႆႉ မၼ်းၵေႃႈငၢႆႈယူႇ၊ သႂ်ႇၵေႃႈ ငၢႆႈ၊ ၸႂ်ႉၵေႃႈငၢႆႈ၊ လၢႆးၽိမ်းလိၵ်ႈမၼ်းၵေႃႈဢမ်ႇပေႃးပိူင်ႈၵၼ်တင်းဢၼ်ႁဝ်းယၢမ်ႈၽိမ်းမႃးလၢႆးၵဝ်ႇလၢႆးမွၼ်။ ၵူၺ်းၵႃႈ သင်ဝႃႈတေဝူၼ်ႉတႃႇၶၢဝ်းယၢဝ်းမိူဝ်းၼႃႈၼႆတႄႉ ႁဝ်းထုၵ်ႇလီဢွၼ်ၵၼ်ၸႂ်ႉယူႊၼီႊၶူတ်ႊၵႂႃႇၶႃႈဢေႃႈ။ ႁႂ်ႈၵူၼ်းၵူႈၶိူဝ်းၶိူဝ်း ၸိူဝ်းမီးလိၵ်ႈလၢႆးတူဝ်ၵဝ်ႇၼၼ်ႉ မီးသုၼ်ႇလႆႈၸႂ်ႉလိၵ်ႈလၢႆးၽႂ်မၼ်းၽဵင်ႇပဵင်းၵၼ်ၼႆၼၼ်ႉ ၶဝ်ႈပႃးၼႂ်းတၢင်းယိူင်းဢၢၼ်း ယူႊၼီႊၶူတ်ႊ ၶေႃႈၼိုင်ႈယဝ်ႈ။ ၵွပ်ႈပိူဝ်ႈၼႆ ၼင်ႇႁိုဝ်ၵူၼ်းၵူႈၶိူဝ်းၶိူဝ်းၸိူဝ်းမီး လိၵ်ႈလၢႆး ၽႂ်မၼ်းၼၼ်ႉ တေလႆႈၸႂ်ႉတိုဝ်းလိၵ်ႈၽႂ်မၼ်းၵႂႃႇ ဢမ်ႇသုၵ်ႉဢမ်ႇယုင်ႈၵၼ်ၼၼ်ႉၵေႃႈ ပဵၼ်လွင်ႈတၢင်းဢၼ်ၼိုင်ႈ ဢၼ်ႁဝ်းထုၵ်ႇလီၸႂ်ႉတိုဝ်း ယူႊၼီႊၶူတ်ႊၶႃႈ။
ထၢမ်- ပေႃးႁဝ်းသိုပ်ႇၸႂ်ႉ ယူႊၼီႊၶူတ်ႊ ၵႂႃႇၼႆ သမ်ႉတေမီးၽွၼ်းလီသင်တႃႇတႆးႁဝ်း၊ ယွၼ်ႉပိူဝ်ႈသင် ႁဝ်းၶႃႈ ထုၵ်ႇလီၸႂ်ႉ ယူႊၼီႊၶူတ်ႊ၊ ပိုင်ႈသပ်းလႅင်းၼႄပၼ်ၵႂၢင်ႈၶႂၢင်ဢိတ်းၼိုင်ႈၶႃႈ ? ။
တွပ်ႇ- ၽွၼ်းလီမၼ်းတႄႉမီးဝႆႉလၢႆလၢႆၶေႃႈ။ သင်ဝႃႈႁဝ်းၸႂ်ႉ ယူႊၼီႊၶူတ်ႊၸိုင် 1.လုမ်ႈၾႃႉၵေႃႈယွမ်းႁပ်ႉ။ 2.မိူဝ်ႈ ဢၼ်ႁဝ်းၶူၼ်ႉႁႃၶေႃႈမုလ်းလႄႈသင်၊ ၶူၼ်ႉႁႃၸိုဝ်ႈၵူၼ်းသေၵေႃႉၵေႃႉလႄႈသင်၊ ၶူၼ်ႉႁႃလွင်ႈတၢင်း သေလွင်ႈလွင်ႈ လႄႈသင် ၼိူဝ်ဢွၼ်ႊလၢႆႊၼၼ်ႉ ႁဝ်းတေႁၼ်လႆႈငၢႆႈလူမ်။ မိူၼ်ၼင်ႇတေႃႈလဵဝ်ၼႆႉ ပဵၼ်လိၵ်ႈတႆးၼင်ႇၵၼ်သေတႃႉ သင်ဝႃႈၵေႃႉၼိုင်ႈသမ်ႉၸႂ်ႉၸေႃႇၵျီႇသေတႅမ်ႈဝႆႉ၊ ၵေႃႉၼိုင်ႈသမ်ႉၸႂ်ႉ ယူႊၼီႊၶူတ်ႊသေၵႂႃႇႁႃပေႃးၼႆ မၼ်းတေႁၼ် ယၢပ်ႇ။ တူဝ်ယၢင်ႇမၼ်းၶႃႈႁဝ်းဢဝ်ၸေႃႇၵျီႇသေတႅမ်ႈဝႆႉ ဢႃႊတီႊၵိူဝ်ႊလ် (Article) ႁူဝ်ၼိုင်ႈ ၵဵဝ်ႇၵပ်းပၢႆးယူႇလီ၊ ၵေႃႉၼိုင်ႈသမ်ႉၶႂ်ႈၶူၼ်ႉႁႃလွင်ႈပၢႆးယူႇလီ၊ သမ်ႉၽိမ်းယူႊၼီႊၶူတ်ႊသေႁႃၼႆ ဢၼ်ၶႃႈႁဝ်းတႅမ်ႈဝႆႉၼၼ်ႉ မၼ်းတေ ဢမ်ႇႁၼ်၊ မၼ်းတေလၢတ်ႈဝႃႈ ၶေႃႈမုလ်းဢၼ်ၸဝ်ႈၵဝ်ႇၶူၼ်ႉႁႃၼႆႉဢမ်ႇႁၼ်၊ ဢမ်ႇမီးၸိူင်ႉၼၼ်ၵူၺ်းၶႃႈ။ ၵွပ်ႈၼႆ သင်ဝႃႈႁဝ်းၸႂ်ႉ ယူႊၼီႊၶူတ်ႊ သေတႅမ်ႈတင်းမူတ်းပေႃးၼႆၸိုင် မိူဝ်ႈႁဝ်းႁႃၼၼ်ႉႁဝ်းတေႁၼ်ငၢႆႈၶႃႈ။
ထႅင်ႈပိူင်ၼိုင်ႈသင်ဝႃႈႁဝ်းၸႂ်ႉ ယူႊၼီႊၶူတ်ႊ ၼႆၸိုင် မိူဝ်ႈဢၼ်ႁဝ်းၶပ်ႉထႅဝ်လိၵ်ႈ ဢၼ်ၶဝ်ႁွင်ႉဝႃႈ သွတ်ႊထိင်ႊ (sorting) ၼၼ်ႉ တေငၢႆႈငႅမ်ႈၶႃႈ။ မၼ်းတေၶပ်ႉပၼ်ၸွမ်းၼင်ႇပိူင်တူဝ်မႄႈလိၵ်ႈ ၵၶင ႁဝ်းၼၼ်ႉၶႃႈဢေႃႈ။ သင်ဝႃႈ ႁဝ်းၸႂ်ႉ ၸေႃႇၵျီႇတႄႉ တေဢမ်ႇမိူၼ်ၼၼ်။ ၵွပ်ႈဝႃႈမၼ်းဢမ်ႇၸွမ်းပိူင်လႄႈ ထႅဝ်လိၵ်ႈတေဢမ်ႇယူႇၸွမ်း ပၵ်းပိူင် တူဝ်မႄႈလိၵ်ႈႁဝ်း။ ထႅဝ်ဢၼ်ထုၵ်ႇလီၵႂႃႇယူႇတၢင်းႁူဝ်ပိူၼ်ႈသုတ်းၼၼ်ႉ မၼ်းတေၵႂႃႇယူႇတၢင်းတႂ်ႈသုတ်းၵေႃႈ ၸၢင်ႈပဵၼ်လႆႈၶႃႈယဝ်ႉ။
ထၢမ်- ပီႈၸၢႆးလူင်သပ်းလႅင်းၵႂႃႇဝႃႈ ပီႈၼွင်ႉတႆးႁဝ်းထုၵ်ႇလီၸႂ်ႉၽွၼ်ႉယူႊၼီႊၶူတ်ႊလိူဝ်သေၸေႃႇၵျီႇ။ ပေႃးႁဝ်းၶႃႈ တူၺ်းၵူၼ်းမိူင်းတႆးႁဝ်းယၢမ်းလဵဝ်ၼႆႉ တႃႇတေယႃႉပႅတ်ႈၶႂၼ်ဢၼ်ၶဝ်သူင်ၸႂ်ႉ ၸေႃႇၵျီႇၼႆႉ ၸွင်ႇသမ်ႉတေ ငၢႆႈၶႃႈႁႃႉ၊ ၸွင်ႇတေႁဵတ်းႁႂ်ႈၵိူတ်ႇပဵၼ်မႃးပၼ်ႁႃထႅင်ႈၶႃႈႁႃႉ။ ၵဵဝ်ႇလူၺ်ႈလွင်ႈၼႆႉၶႂ်ႈသင်ႇလၢတ်ႈၸိူင်ႉႁိုဝ်ၶႃႈ? ။
တွပ်ႇ- လွင်ႈၼႆႉ သင်ဝႃႈႁဝ်းၽွမ်ႉၵၼ်တႄႉမၼ်းငၢႆႈငၢႆႈဢွၼ်ႇၵူၺ်း၊ ၵွပ်ႈပိူဝ်ႈသင်ၼႆမိူဝ်ႈလဵဝ်ႁဝ်းၵေႃႈ ဢွၼ်ၵၼ် ၸႂ်ႉတိုဝ်းဝိၼ်ႊတူဝ်ႊ 8 (Windows 8) ၵၼ်မႃးၼမ်ယဝ်ႉ။ ၼႂ်းဝိၼ်ႊတူဝ်ႊ 8 ၼႆႉ သႂ်ႇပႃးမႃး ယူႊၼီႊၶူတ်ႊၵမ်းလဵဝ်၊ ဢၼ်ဝိၼ်ႊတူဝ်ႊ 8 သႂ်ႇမႃးပႃးယူႊၼီႊၶူတ်ႊၼၼ်ႉ တႃႇတေၶိုၼ်းၵႂႃႇဢဝ် ၸေႃႇၵျီႇပဵၼ်ၾွၼ်ႊပိူင်တၢႆ (default font) မိူၼ်ၼင်ႇၼႂ်းဝိၼ်ႊတူဝ်ႊ 7 (Windows 7) ၼၼ်ႉၵေႃႈ ႁၼ်သုၵ်ႉယုင်ႈဝႆႉ။ ဝိၼ်ႊတူဝ်ႊ 8 ၼၼ်ႉ ႁဝ်းဢမ်ႇ သႂ်ႇၾွၼ်ႊယူႊၼီႊၶူတ်ႊဝႆႉသေတႃႉ သင်ဝႃႈ ႁဝ်းသႂ်ႇဝႆႉလွၵ်းမိုဝ်းယူႊၼီႊၶူတ်ႊသေၵႂႃႇၽိမ်းပေႃးၼႆ မၼ်းဢွၵ်ႇပၼ် ၾွၼ်ႉယူႊၼီႊၶူတ်ႊၵမ်းလဵဝ်။ လိူဝ်သေၼၼ်ႉ ၼႂ်းၶွမ်ႊၽိဝ်ႊတိူဝ်ႊႁဝ်းဢမ်ႇမီးၾွၼ်ႉယူႊၼီႊၶူတ်ႊသေတႃႉ ပေႃးႁဝ်း ယိပ်းဝႆႉ ဝိၼ်ႊတူဝ်ႊ 8 ပေႃးၼႆ သင်ဝႃႈသေၵေႃႉၵေႃႉၽိမ်း ႁဝ်းတေဢၢၼ်ႇလႆႈ ၵမ်းလဵဝ်ၶႃႈယဝ်ႉ။
ၵူႈပွၵ်ႈမိူၼ်ၼင်ႇၼႂ်း ဝိၼ်ႊတူဝ်ႊ 7 ၼႆႉ တႃႇတေဢၢၼ်ႇလႆႈတူဝ်လိၵ်ႈတႆးတူဝ်လိၵ်ႈမၢၼ်ႈၼၼ်ႉ ႁဝ်းၶႂ်ႈဢၢၼ်ႇ ၸေႃႇၵျီႇၵေႃႈႁဝ်းတေလႆႈသႂ်ႇၾွၼ်ႉၸေႃႇၵျီႇ၊ ႁဝ်းၶႂ်ႈဢၢၼ်ႇယူႊၼီႊၶူတ်ႊၵေႃႈႁဝ်းတေလႆႈသႂ်ႇ ယူႊၼီႊၶူတ်ႊ။ ၵူၺ်းၵႃႈထိုင်ပၢၼ်ဝိၼ်ႊတူဝ်ႊ 8 မႃးၼႆႉ ၵွပ်ႈပိူဝ်ႈလုမ်ႈၾႃႉယွမ်းႁပ်ႉယူႊၼီႊၶူတ်ႊ မိူင်းႁူမ်ႈတုမ်မၢၼ်ႈယဝ်ႉလႄႈ မၼ်းၵေႃႈသႂ်ႇပႃးမႃးၵမ်းလဵဝ်။ ၵွပ်ႈၼႆၼႂ်း ဝိၼ်ႊတူဝ်ႊ 8 ၼၼ်ႉ ႁဝ်းဢမ်ႇသႂ်ႇ ၾွၼ်ႊယူႊၼီႊၶူတ်ႊတႆးသေတႃႉ ႁဝ်းၸၢင်ႈဢၢၼ်ႇလႆႈၵမ်းလဵဝ်။ ၵူၺ်းၵႃႈ သင်ၸိူဝ်ႉဝႃႈႁဝ်းၶႂ်ႈလႆႈ ၾွၼ်ႊဢၼ်ႁၢင်ႈလီလိူဝ်သေ ဢၼ်ပိူၼ်ႈႁဵတ်းသႂ်ႇမႃး ပၼ်ၼၼ်ႉတႄႉၵေႃႈ ႁဝ်းတေလႆႈႁႃသႂ်ႇထႅင်ႈႁင်းၵူၺ်း။ ဢၼ်ၶဝ်သူင်မိုတ်ႈမီးယိၼ်ႉၸႂ်ႉၸေႃႇၵျီႇဢၼ်ဝႃႈၼၼ်ႉၵေႃႈ မၼ်းတေပဵၼ်ၸူဝ်ႈၶၢဝ်းၵူၺ်း။ သင်ဝႃႈၵူၼ်းတင်းၼမ်မိူၼ်ၼင်ႇလူင်ပွင်ၸိုင်ႈမၢၼ်ႈ၊ ၸုမ်းတႆးၵူႈတီႈတီႈ၊ ၵူၼ်းၸိုဝ်ႈ သဵင်ယႂ်ႇမိူင်းတႆးႁဝ်းၵူႈတီႈတီႈ ၸဵမ်ၼႂ်းမိူင်းၼွၵ်ႈမိူင်းဢွၼ်ၵၼ်ႁူမ်ႈတူဝ်ႁူမ်ႈၸႂ်သေၸႂ်ႉယူႊၼီႊၶူတ်ႊပေႃးၼႆ တႃႇ ၵူၼ်းၵူႈၸၼ်ႉၸၼ်ႉ တေမႃးၸႂ်ႉယူႊၼီႊၶူတ်ႊၼၼ်ႉၵေႃႈ ၶႃႈႁၼ်ထိုင်ဝႃႈဢမ်ႇယၢပ်ႇ၊ မၼ်းမီးတီႈႁဝ်းၽွမ်ႉႁူမ်ႈ ၵၼ်ၶႃႈဢေႃႈ။ လိူဝ်သေၼၼ်ႉ ၶိူင်ႈၾႆးၾႃႉ မိူၼ်ၼင်ႇၾူၼ်ႊၸိူဝ်းၸိုဝ်ႈသဵင်ဢၼ်ဢွၵ်ႇမႃးဝၢႆးလိုၼ်းၸိူဝ်းၼႆႉၵေႃႈ လႆႈႁၼ် ၸႂ်ႉတိုဝ်းလႆႈယူႊၼီႊၶူတ်ႊတဵမ်ထူၼ်ႈမႃးၽႂ်မၼ်းလႄႈ တႃႇႁဝ်းတေဢွၼ်ၵၼ်ၸႂ်ႉတိုဝ်းယူႊၼီႊၶူတ်ႊၵႂႃႇလႆႈ ဢၼ်ဝႃႈၼၼ်ႉၵေႃႈ သၢႆငၢႆမၼ်း လီတိူဝ်းမႃးယူႇၵူႈမိုဝ်ႉၵူႈဝၼ်းၶႃႈ။
ထၢမ်- ပၼ်ႁႃၾွၼ်ႉၸေႃႇၵျီႇတႆးလႄႈယူႊၼီႊၶူတ်ႊတႆးၼႆႉ၊ လီၵူဝ်ၵူၼ်းႁဵတ်း IT တႆးၸိူဝ်းမီးၼမ်ႉၸႂ်ၶဝ် ၸၢင်ႈႁႅင်း ၸႂ်တူၵ်းသေၵွင်လင်ပၢႆႈပႅတ်ႈ။ ၵွပ်ႈၼၼ်ဢၼ်ပီႈၸၢႆးလူင်ႁဝ်းမီးၼမ်ႉၸႂ်ၸေႇတၼႃႇသေ ၶႂ်ႈႁႂ်ႈၵူၼ်းမိူင်း ႁဝ်းၽွမ်ႉၵၼ်ၼႆႉ မုင်ႈမွင်းဝႃႈလႅပ်ႈပဵၼ်မႃးငၢႆႈယူႇၶႃႈႁႃႉ။ သုၼ်ႇတူဝ်ၶႂ်ႈလၢတ်ႈ ၸိူင်ႉႁိုဝ်ၶႃႈ ? ။
တွပ်ႇ- ႁႂ်ႈပဵၼ်မႃးငၢႆႈတႄႉတေဢမ်ႇငၢႆႈ။ ၵူၺ်းၵႃႈသင်ဝႃႈႁဝ်းႁႅင်းၸႂ်တူၵ်းသေဢမ်ႇႁဵတ်း၊ ဝၢႆႇၼႃႈၵွင်လင်ပႅတ်ႈတႄႉ တေလႆႈဝႃႈတၢင်းၶုၺ်ႈ(ၺၢမ်ႉ)တူဝ်ၵဝ်ႇ။ လွင်ႈၼႆႉႁဝ်းထုၵ်ႇလႆႈဢဝ်ၸဝ်ႈပုတ်ႉထ/ ၽြႃးပဵၼ်ၸဝ်ႈႁဝ်း မိူဝ်ႈဢွၵ်ႇထိူၼ်ႇ ၵႂႃႇတိုဝ်းၵမ်တုၵ်ႉၵရၸႃရိယႃႁဵတ်းတူဝ်ယၢင်ႇမၼ်း။ ယွၼ်ႉၼၼ် ဢၼ်ၶႃႈႁဝ်းႁၼ်ထိုင်တႄႉ ၸဵမ်ၵူၼ်းႁဵတ်း IT ၶဝ် ၵူႈၵေႃႉ၊ ၽူႈပူၵ်းပွင် (Developer) ၶဝ်ၵူႈၵေႃႉ၊ ၽူႈဢွၵ်ႇဝႅပ်ႇႁၢင်ႈဝႅပ်ႊ(Web designer)ၶဝ်ၵူႈၵေႃႉၵေႃႈ ႁူႉထိုင်ယူႇ လွင်ႈဝႃႈၸေႃႇၵျီႇၼႆႉ ပဵၼ်တႃႇၸႂ်ႉၸူဝ်ႈၶၢဝ်းၵူၺ်း၊ ယူႊၼီႊၶူတ်ႊၼႆႉ ပဵၼ်ဢၼ်ႁဝ်းထုၵ်ႇလႆႈ ဢွၼ်ၵၼ်ၸႂ်ႉၵႂႃႇ ဝၼ်းတႃမိူဝ်းၼႃႈ။ ၵွပ်ႈၼႆ ပိူဝ်ႈတႃႇယိပ်းတိုဝ်းၾွၼ်ႉယူႊၼီႊၶူတ်ႊ ၼႆႉ ၵူႈၵေႃႉတေၶဝ်ႈၸႂ်ယူႇ၊ ၵူၺ်းၵႃႈ မီးမၢင်ၵေႃႉ ၸိူဝ်းပႆႇၶဝ်ႈၸႂ်ၵေႃႈမီး။ သင်ဝႃႈမီးမၢင်ၵေႃႉၸိူဝ်းပႆႇၶဝ်ႈၸႂ်ၼၼ်ႉ ၶႃႈႁဝ်းၶႂ်ႈတိုၵ်းသူၼ်းဝႃႈႁႂ်ႈလဵပ်ႈႁဵၼ်းႁႂ်ႈၶဝ်ႈၸႂ်၊ သင်ဝႃႈၶဝ်ႈၸႂ်ၵႂႃႇၸိုင် ၵဵဝ်ႇၵပ်းလွင်ႈၾွၼ်ႉၼႆႉ ႁဝ်းၶႃႈတေမီးလွင်ႈၽွမ်ႉႁူမ်ႈၵၼ်ၵႂႃႇမိူဝ်ႈၼႃႈဢေႃႈ။


text:
ၶေႃႈၶႂ်ႈတူင်ႉတွႆႇ ၾၢၵ်ႇတွၼ်ႈပၼ်ထိုင်ပီႈၼွင်ႉၸၢဝ်းၶိူဝ်းတႆး ပုတ်ႉထၽႃသႃႁဝ်းၶႃႈ ၼႂ်းမိူင်းတႆး၊ သင်ဝႃႈ ႁေႃႈလူတ်ႉၶိူင်ႈ၊ ႁေႃႈထူဝ်ႈ ႁေႃႈလူတ်ႉၵႃး ၼႂ်းဝဵင်း ဢမ်ႇၼၼ် လုၵ်ႈတီႈဝၢၼ်ႈၼွၵ်ႈမႃးၼႂ်းဝဵင်းၸိူဝ်းၼႆႉ ၶႅၼ်းတေႃႈၾၢင်ႉသတိယႂ်ႇၼမ်သေ ၵမ်းၶႃႈဢေႃႈ။
လူတ်ႉၶိူင်ႈ/ၵႃး/ထူဝ်ႈဢၼ်ဝႃႈၼႆႉ ပေႃးမေႃၶီႇ မေႃၸႂ်ႉတိုဝ်းမၼ်းၵေႃႈ မီးၽွၼ်းလီပိူဝ်ႈတႃႇၵူၼ်းႁဝ်း။ သင်ဝႃႈ ဢမ်ႇမေႃၶီႇ ဢမ်ႇမေႃၸႂ်ႉတိုဝ်း၊ ဢမ်ႇမေႃၾၢင်ႉသတိသေႁေႃႈၼႆၵေႃႈ တေပဵၼ်ၽေး တွၼ်ႈတႃႇႁဝ်းတႄႉတႄႉယူႇဢေႃႈ။
ႁေႃႈလူတ်ႉၵႃးၼႂ်းဝဵင်းၼႆႉ ပေႃးၽႃႇတုမ်ႉတိူဝ်ႉၺႃးၵၼ်မႃးၸိုင် ပေႃးပဵၼ်ၵူၼ်းတႆးႁဝ်း ၵႂႃႇၽႃႇတုမ်ႉတိူဝ်ႉၺႃးပိူၼ်ႈတၢင်ႇၶိူဝ်း တႄႉ လႆႈႁၼ်ၺႃး ၶေႃႈၵၢဝ်ႇႁႃ (ၸွႆးတြႃး)၊ ၺႃးမၢပ်ႇမႂ်၊ တဵၵ်းတဵင်ၵိၼ်၊ ၸႂ်ႉသၢႆႈတႅၼ်း၊ ၸႂ်ႉယူတ်းယႃၼင်ႇၵႃႈပဵင်းပေႃးႁၢၼ်ႉ ၸႂ်ၶဝ်။ ၵူၺ်းၵႃႈ ပေႃးတၢင်ႇၶိူဝ်းမႃးၽႃႇတုမ်ႉတိူဝ်ႉၺႃးႁဝ်း ၵူၼ်းတႆးတႄႉ ဢမ်ႇလႆႈႁၼ်ပိူၼ်ႈဢဝ်ပုၼ်ႈၽွၼ်းသင်၊ ၽူႈမီး ပုၼ်ႈၽွၼ်းၶဝ်ၵေႃႈ ဢမ်ႇဝႆႉၼၵ်းသင်ၼိူဝ်ႁဝ်း၊ ဢမ်ႇတႅပ်းတတ်းလွင်ႈပၼ်ႁႃသင် ပၼ်ႁဝ်း။
လၵ်းထၢၼ်(သၢၵ်ႈသေႇ)မၼ်း မိူၼ်ၼင်ႇမိူဝ်ႈဝၼ်းထိ 05/11/12 လိူၼ် 11 လွင်ႈ 6 ၶမ်ႈ၊ မိူဝ်ႈၽွင်း သင်ၶၸဝ်ႈဝိႁၢရ်တိူၵ်ႈ သွၼ်လိၵ်ႈၵၢင်မိူင်း ဝဵင်းလႃႈသဵဝ်ႈ တိုၵ်ႉၵႂႃႇတုင်းသွမ်းၼႂ်းပွၵ်ႉ၊ ၽွင်းၶဝ်ၸဝ်ႈတေပွၵ်ႈ ၶိုၼ်းတီႈဝတ်ႉ/ၵျွင်းၼၼ်ႉ ၶဝ်ၸဝ်ႈ 15 တူၼ် ၶဝ်ႈထႅဝ်ယႆၵၼ်မႃးၸွမ်းၶၢင်ႈတၢင်းလူင်ယူႇၼၼ်ႉ မီးလူတ်ႉ 3 လေႃႉလမ်းၼိုင်ႈ၊ မၢႆလူတ်ႉ (ႁ/7252) ၵေႃႉႁေႃႈ လူတ်ႉ ၸိုဝ်ႈဢွင်ႇၺီႇၺီႇထုၼ်း ဢႃႇယု 19 ပီ၊ ၸိုဝ်ႈပေႃႈ ဢူးၸဵင်ႇလုၼ်ႇ၊ ပွၵ်ႉမၢႆ 12 ၊ ၼႃႈလိၼ် (20) ဝဵင်းလႃႈသဵဝ်ႈ။ လူတ်ႉလမ်းၼႆႉ မႃးၽႃႇတွင်ႈသႂ်ႇသင်ၶၸဝ်ႈ တႃႇ 7 တူၼ်၊ တႃႇ 3 တူၼ် ဝၢတ်ႇၸဵပ်းႁၢဝ်ႈႁႅင်ႈထိုင်တီႈၶႃႁၵ်း ၵွၵ်းႁူဝ်ပွင်ႇ လႄႈ ဝၢတ်ႇၸဵပ်းၸွမ်းတူဝ်ၶိင်း လၢႆလၢႆတီႈ။
ၶၢဝ်းယၢမ်းၽႃႇတိူဝ်ႉၺႃးၵၢင်ၼႂ် 8 မူင်း၊ ဢွင်ႈတီႈ- တီႈႁိမ်းၼႃႈႁူင်းႁဵၼ်းၸၼ်ႉသုင်မၢႆ 3 ၊ ပွၵ်ႉ 12 ဝဵင်းလႃႈသဵဝ်ႈမိူင်းတႆး ပွတ်းႁွင်ႇ၊ လွင်ႈၼႆႉ လၵ်းထၢၼ်ၵူၼ်းႁူႉႁၼ်ၸွမ်းမီးတင်းၼမ်။ သင်ၶၸဝ်ႈ ၸိူဝ်းထုၵ်ႇ လူတ်ႉ 3 လေႃႉ ၽႃႇၺႃး 7 တူၼ်ၼၼ်ႉ တေႃႇထိုင်ယၢမ်းလဵဝ် လႆႈဢဝ်ၶဝ်ႈႁူင်းယႃလူင်ၵူၼ်းမိူင်း တီႈဝဵင်း လႃႈသဵဝ်ႈဝႆႉယူႇသေတႃႉ ၵႃႈယႃႈယႃၵေႃႈ ဢမ်ႇမႃးၸွႆႈထႅမ်/ ယူတ်းယႃပၼ်ၼင်ႇ ပုၼ်ႈၽွၼ်းမီးၵူၺ်းဢမ်ႇၵႃး လွင်ႈပၼ်ႁႃၵေႃႈ ၽူႈမီးပုၼ်ႈၽွၼ်းၶဝ် ဢမ်ႇၸွႆႈ တႅပ်းတတ်းပၼ်သင်။ ဢမ်ႇဢဝ်ပိူင်မၢႆမီႈသင်တႅပ်းတတ်း တြႃးပၼ်၊ ဢမ်ႇဢဝ်သႂ်ႇၸႂ်သႂ်ႇၶေႃး (မိူၼ်ၼင်ႇၸိုင်ႈမိူင်းဢမ်ႇ မီးပၵ်းပိူင်)။ လွင်ႈၼႆႉ လႆႈႁၼ်ထိုင်ဝႃႈ ပိူၼ်ႈဢမ်ႇဝႆႉၼၵ်းၼႃၼိူဝ်ၵူၼ်းတႆးႁဝ်းၼႆႉၼၼ်ႉ တိုၼ်းၸႅင်ႈလႅင်းလီယူႇယဝ်ႉ။
တႆးႁဝ်းၼႆႉ မိူၼ်ႁၢင်ႈပဵၼ်တွင် “တွင်လႄႈၼၢမ်-ၼၢမ်လႄႈတွင်” ၊ ၼၢမ်တူၵ်းသႂ်ႇတွင်ၵေႃႈတွင်ပွင်ႇ၊ တွင်တူၵ်းသႂ်ႇၼၢမ် ၵေႃႈတွင်ပွင်ႇ။
သင်ၶၸဝ်ႈဢၼ်ဝႃႈၼႆႉ ပဵၼ်လုၵ်ႈၼွင်ႉပုတ်ႉထၸဝ်ႈလႄႈ တွၼ်ႈတႃႇတေသိုပ်ႇႁပ်ႉဢဝ်ၶေႃႈသင်ႇသွၼ်ပုတ်ႉထၸဝ်ႈ ဢၼ်ဝႃႈထမ်းမၼၼ်ႉ မႃးသင်ႇသွၼ်သွၼ်းယမ်းပၼ်မၢၵ်ႇႁူဝ်ၸႂ် ၽီသၢင်သတ်းၵူၼ်း ႁႂ်ႈလေႃးၵၵတ်းယဵၼ်လီယဝ်ႉ၊ သင်ၶၸဝ်ႈၼႆႉ ဝၢႆးပုတ်ႉထၽြႃးပဵၼ်ၸဝ်ႈဢဝ်ပရိၼိပ်ႉပၢၼ်ႇၵႂႃႇယဝ်ႉ လႆႈသိုပ်ႇ ပႂ်ႉပႃးမႅတ်ႇပႅင်းသႃသၼႃမႃးပၢၼ်သိုပ်ႇပၢၼ် တေႃႇထိုင်ဝၼ်းမိူဝ်ႈၼႆႉ၊ သႃမၼဵၼ်းဢွၼ်ႇႁဝ်း ဝၼ်းမိူဝ်ႈၼႆႉၵေႃႈ ပဵၼ်ၼေႃႇတႅၼ်းသႃသၼႃပုတ်ႉထၸဝ်ႈၵႂႃႇဝၼ်းမိူဝ်းၼႃႈ ယဝ်ႉ။
မိူဝ်ႈၽြႃး/ပုတ်ႉထၸဝ်ႈပဵၼ်ၸဝ်ႈပႆႇဢဝ်ၼိပၢၼ်း၊ ၽွင်းမၼ်းၸဝ်ႈတိုၵ်ႉယူႇသဝ်းဢဝ်ဝႃႇတမ်ႈတီႈ မိူင်းသႃဝတ်ႉထိ ၵျွင်းၸေတဝၼ်ၼၼ်ႉ မိူဝ်ႈပွၵ်ႈၼိုင်ႈၽြႃးပဵၼ်ၸဝ်ႈႁဝ်းၵႂႃႇတုင်းသွမ်းယူႇၼၼ်ႉ ၵေႃႉပဵၼ်ၽူႈႁၢႆႉမႂ်ႈၸဝ်ႈရႁၼ်းတေႇဝ တၢတ်ႈ ဢဝ်မၢၵ်ႇႁိၼ်ပွႆႇလူင်းသႂ်ႇတိၼ်ၽြႃး။ ၽြႃးပဵၼ်ၸဝ်ႈလိူတ်ႈ ဢွၵ်ႇတီႈတိၼ် ၵူၺ်းသေ ဢမ်ႇပဵၼ်သင်၊ ၸဝ်ႈတေႇဝ တၢတ်ႈတႄႉလႆႈၺႃးတူတ်ႈတၢမ်ႇ လိၼ်ဢိုၼ်လူင်းၽႅဝ် ဢဝီၸိၼလူၵ်ႉ (ငရၢႆး) လူင်ပုၼ်ႉ တေႃႇထိုင်ဝၼ်းမိူဝ်ႈၼႆႉယဝ်ႉ။
ၵူၺ်းၵႃႈ ဢၼ်သင်ၶၸဝ်ႈဢွၼ်ႇၶဝ် ၵႂႃႇတုင်းသွမ်းသေ ၺႃးလူတ်ႉသၢမ်လေႃႉၽႃႇၺႃးၸိူဝ်းၼၼ်ႉ ၸဵပ်းႁၢဝ်ႈႁႅင်းလႆႈၶိုၼ်ႈ ႁူင်းယႃဝႆႉၵေႃႈ ၵူၼ်းႁေႃႈလူတ်ႉသၢမ်လေႃႉၼၼ်ႉသမ်ႉ ဢမ်ႇလႆႈႁၼ်ၽႂ်ပၼ် တူတ်ႈတၢမ်ႇသင်တီႈမၼ်း၊ မၼ်းဢမ်ႇၺႃး တူတ်ႈတၢမ်ႇသင်။
ၵပ်းၵၢႆႇလွင်ႈၼႆႉႁၼ်ထိုင်ဝႃႈ ပိူၼ်ႈဢမ်ႇဝႆႉလမ်ႇလွင်ႈသင်ၼိူဝ်ၵူၼ်းၶိူဝ်းတႆးႁဝ်းသေဢမ်ႇၵႃး ပိူၼ်ႈဢမ်ႇဝႆႉ ၵႃႈၶၼ်သႃသ ၼႃပုတ်ႉထၸဝ်ႈၵႃႈႁိုဝ် ဢၼ်ဝႃႈၼၼ်ႉ သၢၵ်ႈသေႇလၵ်းထၢၼ်မၼ်းၸႅင်ႈလႅင်းလီယူႇ၊ ၵူၼ်းၶိူဝ်းတႆး ပုတ်ႉထသႃသၼႃ ႁဝ်းၵူႈၸဝ်ႈၵူႈၵေႃႉတင်းသဵင်ႈ ထုၵ်ႇလီဢွၼ်ၵၼ်ပွင်ႇၸႂ်တူင်ႉတိုၼ်ႇ ႁူႉတူဝ်ဝႆႉ ႁင်းၽႂ်ႁင်းမၼ်း၊ ၸွႆႈထႅမ်ၵၼ်၊ မေႃၶဝ်ႈ ဢွၵ်ႇၵၼ်၊ ၽွမ်ႉသဵင်ပဵင်းပၢၵ်ႇၵၼ် ၽွမ်ႉတေႃႇသူႈ တႃႇၽႃႉဝ ၸၢတ်ႈပၢၼ်ၵူၼ်းၶိူဝ်းတႆး ပုတ်ႉထသႃသၼႃႁဝ်းႁႂ်ႈပဵၼ် ပၢၵ်ႇလဵဝ်သဵင်လဵဝ် ၸႂ်လဵဝ်ၵၼ်သေၵမ်း။
ၵူၼ်းၼႂ်းပိုၼ်ႉတီႈၵေႃႉၼိုင်ႈ။


text:
ပၢႆးယူလီ ဢၼ်လႆႈတီႈ ၽၵ်းၼိူဝ်ႉၵႆႇလႄႈ မၢၵ်ႇမၼ်း
- Details
- Published on 27 March 2014
- Written by တႆးလွတ်ႈလႅဝ်း
ၼႂ်းၽၵ်းၼိူဝ်ႉၵႆႇလႄႈ မၢၵ်ႇမၼ်းၼၼ်ႉ မီးထၢတ်ႈ ဢၼ်ပၼ်ပၢႆးယူႇလီ ၵူၼ်းႁဝ်းတင်းၼမ် မိူၼ်ၼင်ႇ ထၢတ်ႈ protein, carotene, carbohydrates, water, calorie, fiber, fat, vitamin A, Vitamin B(choline), vitamin B1(thiamin), vitamin B2(riboflavin), vitamin B3(nicotinic acid), vitamin C(ascorbic acid), calcium, magnesium, phosphorous, potassium, copper, iron, sulphar, arginine, histidine, isoleucine, leucine, lysine, methionine, phenylalanine, threonine, tryptophan, valine တႄႇၸၵႂႃႇမီးထၢတ်ႈ ၸိူဝ်းၼႆႉ တင်းၼမ်ယူႇယဝ်ႉ။
ၼႂ်းယွတ်ႈၽၵ်း ၼိူဝ်ႉၵႆႇလႄႈ မၢၵ်ႈမၼ်းဢမ်ႇၵႃး ၼႂ်းတုမ်ႇမွၵ်ႇမၼ်း ၸိူဝ်းၼႆႉၵေႃႈ မီးထၢတ်ႈ ဢႃႇႁႃႇရ ၼမ်လိူဝ်တေႉတေႉ။ တီႈမိူင်း ဢိၼ်ႊတီႊယိူဝ်ႊ ၶဝ်ၼႆႉ တႄႇၸဵမ်မိူဝ်ႈၵွၼ်ႇ ႁိုင်လၢႆပီႊ ပူၼ်ႉမႃး တေႃႇထိုင်မိူဝ်ႈလဵဝ် ၶဝ်တိုၵ်ႉဢဝ်ႁဵတ်းယႃ ၸွမ်ႇၵွမ်ႇသေ ၸႂ်ႉဝႆႉယူႇ။
ပေႃးဢဝ်ၼႂ်းပပ်ႉ Trees for life organization ၼၼ်ႉဝႃႈၼႆ ၼႂ်းၽၵ်းၼိူဝ်ႉၵႆႇလႄႈ မၢၵ်ႇမၼ်းၼႆႉ vitamin C(မီးဝီႇတႃႇမိၼ်ႇ သီႇ) ၼမ်သေၼႂ်းမၢၵ်ႇၸွၵ်း 7ပုၼ်ႈၼႆလႄႈ သင်ဝႃႈပဵၼ် တၢင်းပဵၼ် ၸပ်းၵတ်း၊ ပဵၼ်ဝတ်း ပဵၼ်ဢၢၼ်၊ ဢႆ ၸိူဝ်းၼႆႉၼႆ တေႁေႉၵင်ႈပၼ် လႆႈၼႆယဝ်ႉ။
ထၢတ်ႈထုၼ် (calcium) ဢၼ်မီးၼႂ်း ၽၵ်းၼိူဝ်ႉၵႆႇၼႆႉ မီးၼမ်လိူဝ်ၼႂ်းၼူမ်း (4) ပုၼ်ႈလႄႈ ထုၵ်ႇၵႆႉၵိၼ်ပၼ်ယူႇ ယွၼ်ႉဝႃႈ ထၢတ်ႈထုၼ်ၼႆႉ ပၼ်ႁႅင်းလုပ်ႇ၊ ၶဵဝ်ႈ ႁဝ်း ႁႂ်ႈၵႅၼ်ႇၶႅင်လီယဝ်ႉ။
ထၢတ်ႈလဵၵ်း (iron) ၵေႃႈမိူၼ်ၵၼ်ယဝ်ႉ မီးၼမ်သေၼႂ်း ၽၵ်းဝၢၼ်ဢွႆႈၼၼ်ႉ 5 ပုၼ်ႈသေ သမ်ႉမီးၼမ်ႉၵတ်ႉ ၸႅတ်ႈလိူတ်ႈ ႁႂ်ႈသႅၼ်ႉသႂ်လႄႈ ၽၵ်းၼိူဝ်ႉၵႆႇၼႆႉ ပၼ်ၽွၼ်းလီ တေႉတေႉ။
ၼႂ်းႁူဝ်ၽၵ်းပိုၵ်ႉလႅင်ၼၼ်ႉ မီးဝီႇတႃႇမိၼ် ဢေႇ(vitamin A) ၼမ်ၼႆ ၵူၺ်းၵႃႈ ၼႂ်းၽၵ်းၼိူဝ်ႉၵႆႇၼႆႉ သမ်ႉၼမ်သေ 4 ပုၼ်ႈ သင်ဝႃႈ ၵိၼ်ပၼ်ၼမ်ၼမ်ၼႆ တေႁဵတ်းႁႂ်ႈ ႁႅင်းတႃႁဝ်းလီယူႇ။
ထၢတ်ႈ ၼိူဝ်ႉ( Portein ) ၵေႃႈမီးၼမ်လိူဝ်သေ ၼႂ်းၼူမ်းလႄႈ ၶႆႇ ၶဝ်ၼၼ်ႉ ၶႂ်ႈၸမ် (2) ပုၼ်ႈယူႇၼႆယဝ်ႉ။
1. ၵူၼ်းပဵၼ် လိူတ်ႈသုင်ၶဝ်ၼႆႉ သင်ဝႃႈၵိၼ်ပၼ် ပုင်ႇမၢၼ်ႇၼႆ ၽၵ်းၼိူဝ်ႉၵႆႇၼႆႉ တေမိူၼ်ၼင်ႇ မေႃယႃၵေႃႉၼိူင်ႈသေ တူၺ်းထိုင် လုမ်းလႃးပၼ် ႁႂ်ႈသၢၵ်ႈသႃႇ ယူႇငၢႆႈဝႆႉယူႇယဝ်ႉ။
2. ပုၼ်ႈတႃႇလုၵ်ႈဢွၼ်ႇ တိုၵ်ႉၶိုၼ်ႈယႂ်ႇ ( 10 ) ပီႊၶိုၼ်ႈ ၶဝ် ထုၵ်ႇလီၵိၼ်ပၼ် မၢၼ်ႇမၢၼ်ႇယူႇ ယွၼ်ႉဝႃႈ မၼ်းၸႅတ်ႈပၼ် လိူတ်ႈႁႂ်ႈမူတ်းသႂ် ႁဵတ်းႁႂ်ႈလိူတ်ႈပၼ်ႇ ၼႂ်းတူဝ်ႁဝ်း ႁဵတ်းၵၢၼ်လီ လႄႈ ႁဵတ်းႁႂ်ႈမီး ႁႅင်းၼၼ်ႉယဝ်ႉ။
3. သင်ဝႃႈ ဢဝ်ၽၵ်းၼိူဝ်ႉၵႆႇ လႄႈမၢၵ်ႇမၼ်းတူမ်ႈယဝ်ႉ ၸႅတ်ႈဢဝ်ၼမ်ႉမၼ်း လေႃးပၼ်ၼႂ်းၼူမ်းသေ လဵင်ႉပၼ်လုၵ်ႈဢွၼ်ႇ ဢၼ်တိုၵ်ႉၵိၼ်ၼူမ်း ၼၼ်ႉၼႆ တေႁဵတ်းႁႂ်ႈ ၶူင်းသၢင်ႈလုပ်ႇ လုၵ်ႈဢွၼ်ႇၶဝ် ၸဵဝ်းမုၼ်းလီ ၸဵဝ်းၵေႃႉယႂ်ႇယူႇယဝ်ႉ။
4. ဢၢႆႁွမ်မွၵ်ႇ ၽၵ်းၼိူဝ်ႉၵႆႇ ဢၼ်ႁၢင်ႈလီ မီသီၶၢဝ်ၼၼ်ႉၵေႃႈ ႁဵတ်းႁႂ်ႈၼွၼ်းလပ်း ဝၢၼ်လီယူႇ။
5. မိူၼ်ၼင်ႇထၢတ်ႈ (Calcium Vitamin and Iron ) မႄႈပႃးတွင်ႉ ၸမ်ၵိူတ်ႇၶဝ် လူဝ်ႇၼၼ်ႉၵေႃႈ ၼႂ်းၽၵ်းၼိူဝ်ႉၵႆႇလႄႈ မၢၵ်ႇမၼ်းၼႆႉ မီးဝႆႉတဵမ်တဵမ် ထူၼ်ႈထူၼ်ႈ၊ တႄႇၸဵမ်မိူဝ်ႈ ပႃးတွင်ႉၼၼ်ႉ သင်ဝႃႈဢဝ်ၽၵ်းၼိူဝ်ႉၵႆႇ တူမ်ႈလေႃးၵိူဝ် ဢိတ်းဢီႈယဝ်ႉ ၵူဝ်ႈလေႃးထေႃးပတ်ႉသေ ၵိၼ်ပၼ် မၢၼ်ႇမၢၼ်ႇၼႆ တေႁဵတ်းႁႂ်ႈ မူၼ်ႉလုၵ်ႈမီးႁႅင်း မိပ်ႇလႆႈလီ ၵိူတ်ႇငၢႆႈသေဢမ်ႇၵႃး တေႁဵတ်းႁႂ်ႈ သၢၵ်ႈသႃႇပႃး ဢၼ်ပဵၼ်ပၼ်ႁႃ ဝၢႆးၵိူတ်ႇလုၵ်ႈ လႄႈ ႁဵတ်းႁႂ်ႈ ၼူမ်းၵိုၼ်းလီၼႆယဝ်ႉ။
6. ယွၼ်ႉဝႃႈ မၼ်းပၼ်ႁႅင်းႁူင်းၶဝ်ႈ ယွႆႈတၢင်းၵိၼ်လႄႈ မိူၼ်ၼင်ႇတၢင်းပဵၼ် ၼၢဝ်သႆႈၵႂ်ႈ၊ တွင်ႉၵႂႃႇ ၊ ၵႃႇလတွင်ႉၵႂႃႇ ၊ တွင်ႉၼွင်ႇ လႄႈတပ်းၵႂ်ႈၼိူဝ်ႉလိူင် ၸိူဝ်းၼႆႉ တေယူတ်းယႃ ပၼ် လႆႈလီလီယူႇ။
7. ၽၵ်းၼိူဝ်ႉၵႆႇၼႆႉ မၼ်းမီးၼမ်ႉၵတ်ႉ မိူၼ်တင်း ( Penicillin ) သေ ႁေႉၵင်ႈႁၢမ်ႈတပ်ႉ ၶႃႈ ၸိူဝ်ႉမႅင်းလႆႈ ၸဵမ်တၢင်းၼႂ်းတူဝ် လႄႈ ၼွၵ်ႈတူဝ် မိူၼ်ၼင်ႇ တၢင်းပဵၼ်ၽိဝ်ၼင် ဢၼ်ၸၢင်ႈတိတ်းၸပ်း ၸိူဝ်းၼႆႉယူႇ၊ ၶျႃးပၼ်ပႃး မႅင်းတွင်ႉ ဢၼ်မီးၼႂ်းသႆႈ ဢမ်ႇၵႃး သင်ဝႃႈ ပဵၼ်တၢင်းပဵၼ် ၽိဝ်ၼင်လႄႈ တၢင်းပဵၼ်ၶူမ်းၸိူဝ်းၼႆႉ ဢဝ်ၽွင်ၼင် တူၼ်ႈၽၵ်းၼိူဝ်ႉ ၵႆႇတႃးပၼ်လႆႈယူႇ။
8. မၢၵ်ႇၼိူဝ်ႉၵႆႇၼႆႉ တၢင်းပဵၼ် တၢင်းၼွၵ်ႈတူဝ်လႄႈ တၢင်းၼႂ်းတူဝ် မိူၼ်ၼင်ႇတပ်းၵႂ်ႈ ၊ မၢမ်ႉၵႂ်ႈ ၊ တၢင်းပဵၼ်ၵၢင်းၶႅင် ၊ သဵၼ်ႈဢႃႇယူင်ႇ ႁႅင်းဢေႇ ၊ တၢင်းပဵၼ်ၸဵပ်းဢူမ်ၼွင် ၊ တုမ်ႇၽီလႄႈ တၢင်းပဵၼ်တုတ်ႈၸိူဝ်းၼႆႉ မၼ်းတေ ယူတ်းယႃပၼ်လႆႈယူႇ။
9. သင်ဝႃႈ ပဵၼ်တၢင်းပဵၼ် ႁူင်းၶဝ်ႈၸဵပ်းၼႆ ယွၼ်ႉဝႃႈ ၼႂ်းၼင်တူၼ်ႈ ၽၵ်းၼိူဝ်ႉၵႆႇၼၼ်ႉ မီးယၢင် လႄႈ ထုၵ်ႇလီဢဝ်မႃးတူမ်ႈ ၵိၼ်ၼမ်ႉမၼ်းယဝ်ႉ။
10. ပေႃးပဵၼ် ဢူၵ်းသတ်ႉ ၊ ၶေႃးၸဵပ်းလႄႈ ဢႆၸိူဝ်းၼႆႉ မၢၵ်ႇၼိူဝ်ႉၵႆႇၼႆႉ တေၸွႆႈႁႂ်ႈ သၢၵ်ႈသႃႇမႃး ယူႇယဝ်ႉ။
11. ပေႃးဝႃႈ ဢဝ်ၼမ်ႉၽၵ်းၼိူဝ်ႉၵႆႇ သႂ်ႇၵိူဝ်ဢိတ်းဢီႈသေ လေႃးသႂ်ႇ ၼႂ်းၼမ်ႉ ႁူဝ်ၽၵ်းပိုၵ်ႉလႅင် ဢမ်ႇၼၼ်ၼမ်ႉတႅင်ႁွမ် ဢၼ်ပဵၼ်ၼမ်ႉဝၢၼ်/ ၸဵမ်းၼၼ်ႉသေ ၵိၼ်ပၼ်တႃႇ ၼိုင်ႈဝၼ်း ၸေႃႉၽိူၼ်ၶဝ်ႈ ၼႆၵေႃႈ တေႁဵတ်းႁႂ်ႈ လွင်ႈတၢင်းပဵၼ် ယဵဝ်းၼမ်လိူဝ်ၼၼ်ႉ သႃႇၶိုၼ်ႈလႆႈယူႇ။
12. ထႅင်ႈလၢႆးၼိူင်ႈ ဢဝ်ၽၵ်းၼိူဝ်ႉၵႆႇ (1) ၵမ်မိုဝ်း သႂ်ႇၵိူဝ်ဢိတ်းဢီႈ၊ မၢၵ်ႇၽိတ်းပွမ်ႈ ၊ ၼမ်ႉမၢၵ်ႇၾႃႉ လႄႈ ၼမ်ႉ (4) ပုၼ်ႈ (3) ပုၼ်ႈသေ တူမ်ႈတၢင်းႁိုဝ်(5) ၼႃးထီးယဝ်ႉ ဢဝ် ဝႆႉႁႂ်ႈယဵၼ်/ၵတ်းသေ ၶိုၼ်းၵိၼ်ပၼ်ၼႆၵေႃႈ သင်ဝႃႈပဵၼ်တၢင်းပဵၼ် ၸွမ်း သဵၼ်ႈတၢင်းထူၺ်ႈၸႂ် မိူၼ်ၼင်ႇ ထူၺ်ႈၸႂ်ယၢပ်ႇၼႆ တေႁဵတ်းႁႂ်ႈ ထူၺ်ႈၸႂ်ငၢႆႈမႃးယူႇ၊ မိူၼ်ၼင်ႇ တၢင်းပဵၼ်မွင်ၶေႃႈ၊ ဢႆ ၊ မီးၶီႈတိူဝ်ႇ၊ ၶေႃးၸဵပ်းၸိူဝ်းၼၼ်ႉၵေႃႈ သုတ်ႇၼူမ်ပၼ်ဢၢႆ ၽၵ်းၼိူဝ်ႉၵႆႇတူမ်ႈၼႆႉၵေႃႈတေသႃႇ မႃးယူႇ။
13. သင်ဝႃႈ ဢဝ်မၢၵ်ႇၼိူဝ်ႉၵႆႇလႄႈ ၼမ်ႉမၢၵ်ႇၾႃႈ ၵိၵ်ႈလေႃးၵၼ်သေ ဢဝ်တႃးၼႃႈၼႆ တေႁဵတ်းႁႂ်ႈ သိဝ်၊ သိဝ်ႁႅင်ႈ၊ ၾႆ၊ ၼႃႈၶီႈမႅင်းမုၼ်းၸိူဝ်းၼႆ. ၸၢင်ႈႁၢႆသေ ႁဵတ်းႁႂ်ႈၼိူဝ်ႉၼငဢူၼ်ႈ ႁၢင်ႈလီ မႃးယူႇယဝ်ႉ။
14. ႁူဝ်ၶႆႈ ၊ လုပ်ႇၵပ်းလုပ်ႇတေႃႇ ၶူပ်းၶိုၼ်ႈ ၸိူဝ်းၼႆၵေႃႈ ဢဝ်မၢၵ်ႇၼိူဝ်ႉၵႆႇတမ်သေ ဢုပ်ႉပၼ် လႆႈယူႇ။
15. ၸိူဝ်ႉ/ၾၼ်း ၽၵ်းၼိူဝ်ႉၵႆႇၼႆႉ မီးၼမ်ႉၵတ်ႉ ႁဵတ်းႁႂ်ႈၼမ်ႉသႅၼ်ႈသႂ်လႆႈ လႄႈ သင်ဝႃႈႁိမ်းႁိူၼ်း မီးၼွင်ၼမ်ႉ ပုင်းၼမ်ႉ ၼႂ်းႁိူၼ်းၸိူဝ်းၼႆႉၼႆ ဢဝ်ၾၼ်း/ၸိူဝ်ႉၽၵ်းၼိူဝ်ႉၵႆႇ တမ်ႁႂ်ႈယွႆႈ ၶိုၼ်းၸွၵ်းသႂ်ႇၽႅၼ်ႇသေ ၸေႈသႂ်ႇၼႆ တေလႆႈၼမ်ႉ ဢၼ်သႅၼ်ႈသႂ်မႃးယူႇယဝ်ႉ။
ယွၼ်းဝႃႈ ၽၵ်းၼိူဝ်ႉၵႆႇ လႄႈ မၢၵ်ႇမၼ်းၼႆႉ ပၼ်ၽွၼ်းလီ တႃႇပၢႆးယူႇလီ ၵူၼ်းႁဝ်းတင်းၼမ်သေ ဢမ်ႇၵႃး သမ်ႉပဵၼ်ၽၵ်းၶဵဝ်ဢၼ် ဢမ်ႇႁႃယၢပ်ႇၵေႃႈပိူင်ၼိူင်ႈ လႄႈ ထုၵ်ႇလီၸႂ်ႉတိုဝ်းမၼ်း တေႉတေႉၼႆ ၶႂ်ႈတိုၵ်းသူၼ်းၼင်ႇၼႆယူႇ။
တႃႇတွင်း/ မၢင်ၵေႃႉ ၵိူတ်ႇမႃး ဢမ်ႇမႅၼ်ႈထၢတ်ႈတင်း မၢၵ်ႇၼိူဝ်ႉၵႆႇ ၵေႃႈမီးလႄႈ ထုၵ်ႇလီၾၢင်ႉယဝ်ႉ။
ၶေႃႈမုၼ်းတီႈ- ဖတ်မိသမျှ ကျန်းမာရေးသုတစာများ
တႆးလွတ်ႈလႅဝ်း


text:
ၼင်ႇႁိုဝ်ဝၢၼ်ႈမိူင်း ၸိုင်ႈထႆး ပေႃးတေၸဵဝ်းငမ်းယဵၼ် လႆႈၶၼ်ဝႆးၼၼ်ႉ ၽူႈၵွၼ်းသိုၵ်းလူင်သုင်သုတ်း ၸွမ်သိုၵ်းလူင် ပရႃႇယုတ်ႉ ၸၼ်းဢူဝ်းၶျႃး ပိုၼ်ၽၢဝ်ႇ ယိုတ်းဢၢမ်းၼၢတ်ႈ ဝၢၼ်ႈမိူင်း၊ တိၺွပ်းၸုမ်းသိူဝ်ႈလႅင်၊ ၵၢင်ၶမ်ႈ 22:00မူင်း ထိုင်ၵၢင်ၼႂ် 05:00မူင်း ၵူၼ်းမိူင်း တေဢမ်ႇလႆႈဢွၵ်ႇၼွၵ်ႈႁိူၼ်း။
ဝၼ်းထီႉ 22.05.2014 မိူဝ်ႈဝႃး ႁူဝ်ၶမ်ႈ 16:30မူင်းၼၼ်ႉ ၽူႈၵွၼ်းသိုၵ်းလူင်သုင်သုတ်း ၸွမ်သိုၵ်းလူင် ပရႃႇယုတ်ႉ ၸၼ်းဢူဝ်းၶျႃး ၽူႈၵွၼ်း တပ်ႉၼႃႈလိၼ်၊ တပ်ႉၼမ်ႉ၊ တပ်ႉၵၢင်ႁၢဝ် လႄႈ ပလိၵ်ႈၼႂ်းၸိုင်ႈထႆး ႁူမ်ႈၵၼ်သေ လႆႈပိုၼ်ၽၢဝ်ႇ ယိုတ်းဢၢမ်းၼၢတ်ႈ ဝၢၼ်ႈမိူင်းၵႂႃႇ။
ၵၢၼ်ယိုတ်းဢၢမ်းၼၢတ်ႈ ပွၵ်ႈၼႆႉ ၸွမ်းၼင်ႇ ငဝ်းလၢႆးဝၢၼ်ႈမိူင်းၸိုင်ႈထႆး ဢမ်ႇၼိမ်သဝ်း မီးလွင်ႈပၼ်ႁႃယႂ်ႇ ၵိူတ်ႇၶိုၼ်ႈ ၼႂ်းဝဵင်းလူင်မိူင်းၵွၵ်ႇလႄႈ ၼႂ်းၸိုင်ႈထႆး လၢႆလၢႆတီႈသေ ႁဵတ်းႁႂ်ႈၵူၼ်းမိူင်းဢၼ်ဢမ်ႇမီး တၢင်းၽိတ်းသင် လႆႈလူႉႁၢႆတၢႆၸွမ်း တင်းၼမ်လႄႈသင် ၼင်ႇႁိုဝ်တေဢမ်ႇသိုပ်ႇပဵၼ် လွင်ႈပၼ်ႁႃ ၵႂၢင်ႈၶႂၢင်ယႂ်ႇလူင်မႃးထႅင်ႈလိူဝ်သေၵဝ်ႇၼၼ်ႉ ၸင်ႇလႆႈပိုၼ်ၽၢဝ်ႇယိုတ်းဢၢမ်းၼၢတ်ႈၵႂႃႇ ဝႃႈၼႆ။
ၼင်ႇႁိုဝ်တေဢမ်ႇၸၢင်ႈ လႆႈမီးလွင်ႈတုမ်ႉတိူဝ်ႉ တီႈၼိူဝ်ၵူၼ်းမိူင်းၼၼ်ႉ ပိုၼ်ႇၽၢဝ်ႇဝႆႉ ႁႂ်ႈၵူၼ်းမိူင်းႁူႉၸွမ်းဝႃႈ ၵၢင်ၶမ်ႈ 22:00မူင်း ထိုင်ၵၢင်ၼႂ် 05:00မူင်း ၵူၼ်းမိူင်း တေဢမ်ႇလႆႈ ဢွၵ်ႇၼွၵ်ႈႁိူၼ်း၊ သင်ႁၼ်မီး ၵူၼ်းႁႃႈ(5)ၶိုၼ်ႈလိူဝ် ယူႇတုမ်ႁူဝ်ၵၼ်ၸိုင် တေတိၺွပ်းသႂ်ႇၼႂ်းၶွၵ်ႈၶင်ဝႆႉ ၸူဝ်ႈၶၢဝ်း။
ဝၢႆးသေပိုၼ်ႇၽၢဝ်ႇယဝ်ႉၵမ်းၼိုင်ႈ ၼႂ်းၶၢဝ်းယၢမ်း ႁူဝ်ၶမ်ႈ 17:30မူင်းၼၼ်ႉ လႆႈဢဝ်ႁႅင်းသိုၵ်းသေ ၵႂႃႇဝႅတ်ႉလွမ်ႉ တိၺွပ်းဢဝ် ၽွင်းၸုမ်းသိူဝ်ႈလႅင် တိုၵ်ႉၶွၼ်ႈႁႅင်း တုမ်ႁူဝ်ၵၼ်ယူႇ တီႈၼိူဝ်ၶဵင်ႇ ၼႂ်းဝဵင်းလူင်မိူင်းၵွၵ်ႇၼႆ။
ဢၼ်ၵၢၼ်မိူင်းထႆး ဢမ်ႇမီးလွင်ႈၼိမ်သဝ်းသေ မီးလွင်ႈသုၵ်ႉယုင်ႈ ပၼ်ႁႃယႂ်ႇ ၵိူတ်ႇၶိုၼ်ႈမႃး ၼႂ်းမိူင်းၵူႈၶၢဝ်းယၢမ်းၼႆႉ ႁိုင်ၸဵတ်း(7)လိူၼ်ပၢႆပၢႆယဝ်ႉ၊ ၵမ်းလိုၼ်းသုတ်း ၵဵပ်ႇၵပ်းပၼ်ႁႃ ၵၢၼ်မိူင်းၼႆႉသေ ပူၼ်ႉမႃးဝၼ်းထီႉ 07.05.2014ၼၼ်ႉ တီႈလုမ်းတြႃး ၽၢႆႇမၢႆမီႈ လႆႈတႅတ်းတတ်း ထွၼ်တူဝ် ၸွမ်ၽွင်းလူင်မိူင်းထႆး ယိင်လၵ်ႉသျိၼ်ႇၼႃႇဝတ်ႉ ဢွၵ်ႇ ၼႂ်းၵၢၼ်မိူင်းၵႂႃႇ တႃႇၶၢဝ်းတၢင်းႁႃႈပီႊ ယူႇယဝ်ႉ။
တႆးလွတ်ႈလႅဝ်း


text:
ၵူၼ်းယွင်ႇယႃႈမႃႉ ဢဝ်ၵွင်ႈယၢမ်းယိုဝ်းပလိၵ်ႈမၢၼ်ႈ ၽွင်းၶဝ်ႈတီႉၺွပ်းၵုမ်းတူဝ်၊ ပလိၵ်ႈတိူဝ်ႉဝၢတ်ႇ ၸဵပ်းတီႈဢိုၵ်း ၵႂႃႇသဵင်ႈၸႂ်တၢႆတီႈႁူင်းယႃမိူင်းပၼ်ႇ။
ဝႃႉပွတ်းၸၢၼ်းၽဝ်ယႃႈ ၼႂ်းဝၼ်းသၢၼ်ၶတ်း ယႃႈမဝ်းၵမ် လုမ်ႈၾႃႉ
ၼႂ်းဝၼ်းသၢၼ်ၶတ်းယႃႈမဝ်းၵမ်လုမ်ႈၾႃႉ 26 လိူၼ်ၵျုၼ်ႊ (မိူဝ်ႈဝႃးၼႆႉ) ၸုမ်းဝႃႉၼႃႈလိၼ်သိုၵ်း 171 ပွတ်းၸၢၼ်း၊ ႁဵတ်းပၢင်ၽဝ်ယႃႈမဝ်းၵမ် ဢၼ်တီႉမႃးလႆႈၼႂ်းပီ 2014 တင်းမူတ်း၊ ၵႃႈၶၼ်ငိုၼ်းမၢၼ်ႈ ၼပ်ႉႁူဝ်ပၢၵ်ႇလၢၼ်ႉ။
သိုၵ်းမၢၼ်ႈတင်းၵူၼ်းၵဵဝ်ႇၶွင်ႈယႃႈမဝ်းၵမ် ယိုဝ်းၵၼ်
သိုၵ်းမၢၼ်ႈတပ်ႉမ 77 တူင်ႉၼိုင်ႁွၼ်ႈထဝ်ႇ သွၵ်ႈတဝ် ၼႂ်းဢိူင်ႇဝၢၼ်ႈၸၢမ် ၸႄႈဝဵင်းၼမ်ႉတူႈ ၸိုင်ႈတႆးပွတ်းႁွင်ႇ၊ ၽႃႇၺႃးၸုမ်းသူႇ/သမ်း/ ၵိၼ်ယႃႈမဝ်းၵမ်သေ ပဵၼ်ပၢင်တိုၵ်းၵၼ်၊ တိလႆႈၶူဝ်းၶွင်တင်းၼမ်။
ဝႃႉၵူတ်ႇထတ်းတီႉၵူၼ်းၵႂႃႇမႃးၼႂ်း ၼႃႈလိၼ်ဝႃႉ ပၢင်သၢင်း
ၸဝ်ႈၼႃႈတီႈဝႃႉ UWSA ၵူတ်ႇထတ်းၵူၼ်းၵႂႃႇမႃး ၼႂ်းၼႃႈလိၼ်ဝႃႉ တီႈပၢင်သၢင်း။ ၵူတ်ႇထတ်းလူတ်ႉၵႃး ၵူၼ်းၵႂႃႇမႃး၊ တီႉၺွပ်းၵူၼ်းၵိၼ်ယႃႈလႆႈပၢၵ်ႇပၢႆ။
ဝဵင်းၼမ်ႉၶမ်း မီးပွၵ်ႉၶၢႆယႃႈ ၵူၼ်းသူႇၵိၼ်သမ်းလိူင်ႇ
ဝဵင်းၼမ်ႉၶမ်း ၸိုင်ႈတႆးပွတ်းႁွင်ႇ ဝဵင်းဢၼ်တိတ်းၸပ်း လႅၼ်လိၼ်မိူင်းၶႄႇၼၼ်ႉ ယႃႈၾိၼ်ႇ ယႃႈမႃႉၼမ် ၵူၼ်းသူႇၵိၼ်သမ်းလိူင်ႇ ၼပ်ႉႁူဝ်ပၢၵ်ႇၵူႈဝၼ်း ဢွင်ႈၶၢႆပေႃးတိတ်းၸိုဝ်ႈဝႃႈ ယွမ်ႇယႃႈမဝ်းၵမ် - ၵူၼ်းယူႇၼမ်ႉၶမ်းလၢတ်ႈ။
More Articles...
Page 1 of 22


text:
မိူဝ်ႈဢမ်ႇႁိုင် ပူၼ်ႉမႃးလၢႆဝၼ်းၼၼ်ႉ ၽူႈၼမ်းၸၢဝ်း ၶိူဝ်းၵမ်ႈၽွင်ႈလႄႈ ၽူႈမီးပၺ်ႇၺႃႇၵမ်ႈၽွင်ႈႁူပ်ႉထူပ်း ဢုပ်ႇဢူဝ်းၵၼ် တီႈလႅၼ်လိၼ် တႆးထႆးတီႈၼိုင်ႈ။ တီႈပၢင်ၵုမ်ၼၼ်ႉ ဢုပ်ႇလၢတ်ႈထတ်းသၢင်ငဝ်းလၢႆး ဝၢၼ်ႈမိူင်းယၢမ်းလဵဝ်၊ တႃႇသၢၼ်မိုဝ်းၵၼ်ၶိုင်ပွင် မိူင်းႁူမ်ႈ တုမ်ၾႅတ်ႉၻရႄႊၸိုၼ်ႈၸၢင်ႇ။
ၸဝ်ႈပၢႆးပၺ်ႇၺႃႇၶဝ်ၸဝ်ႈဢုပ်ႇလၢတ်ႈဝႃႈ - ၸိူင်ႉၼင်ႇသူၸဝ်ႈ ၶႂ်ႈၵေႃႇတင်ႈဝၢၼ်ႈမိူင်းလူၺ်ႈပိူင် Federalism ၼႆၼၼ်ႉ ပေႃးဢဝ်ပိူင်ငဝ်ႈပိုင်းမိူင်း 2008 ဝႃႈမၼ်းၸႂ်ႈယဝ်ႉ။ ပေႃးဢဝ်လွၵ်းလၢႆးပိူင်ၾၢႆႇ မၢႆမီႈဝႃႈၼႆ ပိူင်ပိုင်း 2008 ၼႆႉ တိုၼ်းပဵၼ် ပိူင်ငဝ်ႈပိုင်းမိူင်း Federal ယဝ်ႉ။ ၵွပ်ႈဝႃႈ ၵႃႈၵွၼ်ႇပူၼ်ႉမႃး ၸႄႈမိူင်း ဢမ်ႇမီးလူင်ပွင်ၸိုင်ႈ မိူဝ်ႈလဵဝ်မီးယဝ်ႉ၊ ၵူႈပွၵ်ႈၸေႊ မိူင်းဢမ်ႇမီးၾၢႆႇပွင်ၵၢၼ်မၢႆမီႈ မိူဝ်ႈလဵဝ် ၵေႃႈမီးယဝ်ႉ။ ၸိူဝ်းၼႆႉၼႄဝႃႈ ပဵၼ် ၾၢင်ႁၢင်ႈၾႅတ်ႉၻရႄႊယူႇ။ ၵူၺ်းၵႃႈဢႃႇ ၼႃႇၸေႊမိူင်းတႄႉ မီးလွင်ႈတတ်းၶၼ်ႈၵိတ်ႇၶႂၢင်ဝႆႉ မိူၼ်ဢမ်ႇမီးသင်။
တူၺ်းၶိုၼ်း ပိူင်ငဝ်ႈပိုင်းမိူင်း တွၼ်ႈၵၼ် (ဖွဲ့စည်းပုံအခြေခံဥပဒေ ပါ ဇယား 1၊ 2၊ 3….) လွၵ်းပွင်ၵၢၼ်မၢႆမီႈၸိုင်ႈမိူင်း ႁူမ်ႈတုမ်၊ လွၵ်းပွင်ၵၢၼ်မၢႆမီႈ သၢႆမၢႆပွင်ၵၢၼ်မၢႆမီႈ ၸႄႈမိူင်း လႄႈ တိူင်း ၸိူဝ်းၼၼ်ႉၵေႃႈ တႅၵ်ႇလႅင်းလီ - လွင်ႈဝႃႈ ပၼ်ဝႆႉဢႃႇၼႃႇၸေႊမိူင်းၼႆၼၼ်ႉ ပဵၼ်ပိူၵ်ႇမၼ်းၵူၺ်း ဢမ်ႇမီးလွၼ်ႉၵႅၼ် သင်။
မိူၼ်ၼင်ႇတီႈၸႄႈမိူင်း/တိူင်းၶဝ်ၼႆႉ ၼႄဝႆႉဝႃႈ ၸႄႈမိူင်းၶဝ်ၼႆႉမီးဢႃႇၼႃႇၵဵဝ်ႇၵပ်းလူၺ်ႈလွင်ႈၽုၵ်ႇသွမ်ႈ ဝႃႈၼႆ၊ ၵူၺ်းၵႃႈ ဢႃႇၼႃႇၾၢႆႇပၢႆးမၢၵ်ႈမီးသမ်ႉမီးၼႂ်းမိုဝ်းၸိုင်ႈမိူင်းႁူမ်ႈတုမ်။ ၵွပ်ႈၼၼ် ဢႃႇၼႃႇ ပၢႆးၽုၵ်ႇသွမ်ႈ ဢၼ်ၸႄႈမိူင်းလႆႈဝႆႉၼၼ်ႉ ဢမ်ႇမီးတီႈပွင်ႇသင်။
သမ်ႉထႅင်ႈလွင်ႈဝႃႈ ၸႄႈမိူင်း/တိူင်း ၶဝ်ၼႆႉ မီးဢႃႇၼႃႇၵဵဝ်ႇၵပ်းလွင်ႈသူၺ်းသႅင် တတ်းသႅင် ဝႃႈၼႆသေတႃႉဢႃႇၼႃႇၵဵဝ်ႇ ၵပ်းသႅင်တင်းသဵင်ႈသမ်ႉ ၸိုင်ႈမိူင်းႁူမ်ႈတုမ် ၵုမ်းၵမ်ဝႆႉ။
သမ်ႉထႅင်ႈ မိူၼ်ၼင်ႇ ဢႃႇၼႃႇဢၼ်ဢမ်ႇသႂ်ႇဝႆႉၼႂ်းၸိုင်ႈမိူင်းႁူမ်ႈတုမ်သေ သမ်ႉမႃးသႂ်ႇဝႆႉၼႂ်းၸႄႈမိူင်း တင်းတိူင်းၼၼ်ႉ - မေႃႇၵိူဝ် လႄႈ ၶိူင်ႈၶူဝ်းဢၼ်ဢွၵ်ႇတီႈၵိူဝ်။ ၵိူဝ်ၼႆႉ ပေႃးဢဝ်ၵၢၼ်ၵႃႉၶၢႆဝႃႈ ဢမ်ႇမီး ၵႃႈၶၼ်သင်။ မၢင်ၸႄႈမိူင်း ယင်းဢမ်ႇမီးမေႃႇၵိူဝ် လူးၵွၼ်ႇ။
ၵွပ်ႈၼၼ်လႄႈ မိူၼ်ၼင်ႇသဵၼ်ႈမၢႆလွၵ်းၸႅၵ်ႇၽႄဢႃႇၼႃႇမၢႆ 2 (ဖွဲ့စည်းပုံအခြေခံဥပဒေ ပါ ဇယား - ၂) ၵဵဝ်ႇၵပ်းလွင်ႈ ဢႃႇၼႃႇၶွင်ၸႄႈမိူင်းလႄႈ တိူင်းၼႆဢမ်ႇမီးတီႈပွင်ႇသင်။ ဢမ်ႇဝႃႈၶၵ်ႉတွၼ်ႈလႂ် လွၵ်းလႂ်ၵေႃႈ ယဝ်ႉ ဢႃႇၼႃႇၶွင်ၸိုင်ႈ မိူင်းႁူမ်ႈတုမ်ႁူမ်ႇငမ်းဝႆႉၼိူဝ် ၸႄႈမိူင်းတင်းသဵင်ႈယဝ်ႉ။ မိူၼ်ၼင်ႇ ဢဝ်မိုဝ်းသၢႆႉယိုၼ်ႈပၼ် သမ်ႉဢဝ်မိုဝ်းၶႂႃၸူၵ်းဢဝ် ၶိုၼ်းၼၼ်ႉၵူၺ်း။
ယွၼ်ႉၼၼ်လႄႈ ၵၢၼ်တိုၵ်းတေႃး တႃႇၵေႃႈတင်ႈလႆႈၸိုင်ႈမိူင်းႁူမ်ႈတုမ်ၸိုၼ်ႈၸၢင်ႇၼႆႉ ႁူႉတေသိုပ်ႇၵႂႃႇ ၶၢဝ်းယၢဝ်းထႅင်ႈ။
ၸဝ်ႈပၢႆးပၺႃႇၵေႃႉၼိုင်ႈလၢတ်ႈဝႃႈ - ၵဵဝ်ႇၵပ်းလွင်ႈၼႆႉ ၵူၼ်းၼႂ်းဝူင်းၵၢၼ်မိူင်း ၸၢဝ်းၶိူဝ်းမၢၼ်ႈၵေႃႉၼိုင်ႈ ယၢမ်ႈထၢမ်ၶႃႈဝႃႈ Federalism ၼႆႉ မၼ်းတေမႃးပၼ်ၽွၼ်းလီတႃႇ ၵူၼ်းၶိူဝ်းမၢၼ်ႈႁဝ်းၸိူင်ႉႁိုဝ် ? - ဝႃႈၼႆ။ ၵဝ်ၶႃႈလၢတ်ႈၼႄဝႃႈ - ၸေႊတိူင်းဢၼ်ၸဝ်ႈၵဝ်ႇလုၵ်ႉမႃးၼႆႉ ၶဝ်ႁွင်ႉသႅၼ်ႇ တႃႇႁႂ်ႈမီးဢႃႇၼႃႇ ႁဵတ်းၵၢၼ်လိူဝ်ၵဝ်ႇ၊ ႁႂ်ႈမီးသုၼ်ႇလႆႈလိူဝ်ၵဝ်ႇ၊ ႁႂ်ႈမီးငိုၼ်းၶဝ်ႈလိူဝ်ၵဝ်ႇၵဝ်ႇ - ၸိူဝ်းၼႆႉပဵၼ် Federalism ယဝ်ႉ - တွပ်ႇၶိုၼ်းၸိူင်ႉၼႆ။
Federalism ၼႆႉပဵၼ်တႃႇၸၢဝ်းၶိူဝ်းၵူၺ်း၊ မီးၸၢဝ်းၶိူဝ်းၵွၼ်ႇၸင်ႇပဵၼ် Federalism ဢမ်ႇၸႂ်ႈ၊ ဢမ်ႇၸႂ်ႈၸၢဝ်းၶိူဝ်းၵေႃႈ ပဵၼ် Federalism ယဝ်ႉ၊ Federalism ၼႆႉ ၵဵဝ်ႇၵပ်းသုၼ်ႇလႆႈၵူႈၸႄႈမိူင်းယဝ်ႉ။
မိူဝ်ႈလဵဝ်မိူင်းမၢၼ်ႈမီး 7 မိူင်း (ပဵၼ်ၸၢဝ်းၶိူဝ်း) 7 တိူင်း (ပဵၼ်မၢၼ်ႈ) ၼႆၵေႃႈဝႃႈလႆႈ။ ၵူၺ်းၵႃႈ ႁဝ်းတုၵ်းယွၼ်း Federal ဢၼ်ဝႃႈၼႆႉ မၼ်းဢမ်ႇပွင်ႇဝႃႈ ၶႂ်ႈႁႂ်ႈဢႃႇၼႃႇလူင်ပွင်ၸိုင်ႈၵၢင် ဢူၼ်ႈဢွၼ်ႇၵႂႃႇ၊ တိုၼ်းဢမ်ႇၸႂ်ႈ ၸိူင်ႉၼၼ်။
မိူၼ်ၼင်ႇၸႄႈမိူင်းၼႆႉ ၶဝ်လူဝ်ႇလႆႈမီးဢႃႇၼႃႇလိူဝ်ၵဝ်ႇၵဝ်ႇ ၵဵဝ်ႇၵပ်းလူၺ်ႈတႃႇတေၵႅတ်ႇၶႄႁႄႉၵင်ႈ ၾိင်ႈငႄႈလၢၵ်ႇလၢႆ (cultural diversity) ၼႂ်းမိူင်းၶဝ်။ တႃႇတေဢဝ်ၽွၼ်းလီတီႈပိုၼ်ႉႁူႉတူင်ႇတၢင်ႇ ( local knowledge )။ သမ်ႉတႃႇ တေၸတ်းၵၢၼ်လႆႈဝႆးဝႆး မိူဝ်ႈမီးပၼ်ႁႃမႃး မိူၼ်ၼင်ႇၶူဝ်ၵွႆ၊ တၢင်းၵွႆ။ ဢႃႇၼႃႇသဵၼ်ႈ တႃႈသၢႆတၢင်းသမ်ႉဢမ်ႇမီးတီႈ လူင်ပွင်ၸိုင်ႈၸႄႈမိူင်း၊ လူင်ပွင်ၸိုင်ႈၵၢင် သမ်ႉၵုမ်းၵမ်ဝႆႉ။ ပေႃးၸိူင်ႉၼႆ တႃႇမႄးၶူဝ် မႄးတၢင်းလႆႈတၢင်ႇယွၼ်းၵႂႃႇတၢင်း ၼိူဝ် လူင်ပွင်ၸိုင်ႈၵၢင်(ၼႄႇပျီႇတေႃႇ)ၵွၼ်ႇ၊ ၵႃႈတၢင်းၼိူဝ် ဢမ်ႇၸိသင်ႇၵေႃႈဢမ်ႇမႄးၶူဝ်လႆႈ။ ၽိူဝ်ႇလူင်းမႃးၶိုၼ်း ၶူဝ်သမ်ႉပေႃးၵွႆ မူတ်း ဢမ်ႇမေးလႆႈယဝ်ႉ လူဝ်ႇႁဵတ်း ဢဝ်မႂ်ႇ ၵူၺ်းယဝ်ႉ။
ၾၢႆႇၼိုင်ႈၵေႃႈ လူင်ပွင်ၸိုင်ႈၸႄႈမိူင်းၼႆႉ တၵ်းလႆႈ မီးဢႃႇ ၼႃႇပၵ်းတႃပႂ်ႉတူၺ်းထတ်းသၢင်ပႃးလူင်ပွင်ၸိုင်ႈၵၢင် ၸိူဝ်းၼႆႉ။
ပေႃးၼၼ် လူင်ပွင်ၸိုင်ႈၵၢင်ၼႆႉ တိုၼ်းဢမ်ႇလူဝ်မီးဢႃႇၼႃႇယဝ်ႉႁႃႉ ၼႆၵေႃႈဢမ်ႇၸႂ်ႈ။ တီႈ လူဝ်ႇၽွမ်ႉ ၵၼ် (Unity ) ဢၼ်ၼိုင်ႈ လႄႈ တီႈ မိူၼ်ၼင်ႇလူဝ်ႇမိူၼ်ၵၼ် (uniformity )ၸိူဝ်းၼႆႉ တိုၼ်းလူဝ်ႇပဵၼ်ဢႃႇၼႃႇလူင် ပွင်ၸိုင်ႈၵၢင်။ မိူၼ်ၼင်ႇ တီႈ လူဝ်ႇၽွမ်ႉၵၼ်ၼႆႉ ၵဵဝ်ႇၵပ်းလွင်ႈ ၵႅတ်ႇၶႄ ႁႄႉၵင်ႈ၊ ၵဵဝ်ႇၵပ်းလွင်ႈၵပ်းသိုပ်ႇၼွၵ်ႈမိူင်း …. ၸဵမ်ၸိူဝ်းၼႆႉ ပေႃးဢမ်ႇမီးလူင်ပွင်ၸိုင်ႈၵၢင်တေႁဵတ်းၸိူင်ႉႁိုဝ်။
မိူၼ်ၼင်ႇတီႈ လူဝ်ႇမိူၼ်ၵၼ် uniformity - လွင်ႈငိုၼ်းၸႂ်ႉၸၢႆႇ (currency) ငိုၼ်းတွင်းတိုၼ်းထုၵ်ႇပဵၼ်ဢၼ်လဵဝ် ၵၼ်။ ငိုၼ်းၽႂ် မၼ်းဢမ်ႇပဵၼ်လႆႈ။ မၢႆမီႈၵဵဝ်ႇၵပ်းလူၺ်ႈလွၵ်းၵၢတ်ႇၵၢၼ်ၵႃႉၶၢႆၵမ်ႈၽွင်ႈ (some market rules) ၸိူဝ်းၼႆႉ။
မိူၼ်ၼင်ႇ ဢႃႇၼႃႇၵဵဝ်ႇၵပ်း ဢႃၵႃသ ၵၢင်ႁၢဝ် (space) ၸိူဝ်းၼႆႉ ပၼ်ဝႆႉၸေႊမိူင်းၵေႃႈ သမ်ႉတေၵႂႃႇပွင်ႇလွင်ႈသင်။ လီဝႆႉပၼ်ၸိုင်ႈမိူင်းႁူမ်ႈတုမ်ၵူၺ်း။
မိူဝ်ႈလဵဝ်ဢၼ်တၢင်းသဵင်ႈ ၶႂ်ႈလႆႈၼႃႇၼႅၼ်ႇၼႆႉ တႃႇႁႂ်ႈၸႄႈမိူင်းမီးဢႃႇၼႃႇ၊ ငိုၼ်းၶဝ်ႈၸေႊမိူင်းၼမ်မႃးလိူဝ်ၵဝ်ႇ။ တႃႇမီး ဢႃႇၼႃႇ၊ ငိုၼ်းၶဝ်ႈမႃးလိူဝ်ၵဝ်ႇၼၼ်ႉ ထိ 1.ၼႆႉလူဝ်ႇလိူၵ်ႈတင်ႈ chief-minister ၸွမ်ၽွင်းလူင် ၸေႊမိူင်းႁင်းၶေႃ၊ ဢမ်ႇၸႂ်ႈယူႇတီႈၸွမ်ၸိုင်ႈ တႅင်ႇတင်ႈပၼ်မႃး။ ၵွပ်ႈဝႃႈပေႃးၸွမ်ၸိုင်ႈတႅင်ႇတင်ႈမႃး ပွင်ႇဝႃႈမီးၸွမ်ၸိုင်ႈၵူၺ်းပူတ်းလႆႈ။ ပေႃးၸိူင်ႉၼႆ ၸွမ်ၽွင်းလူင်ၸေႊမိူင်း ၶႂ်ႈႁဵတ်းသင်ႁဵတ်း ၼႂ်းၸႄႈမိူင်းၼႆႉ၊ ပေႃးဢမ်ႇၵႂႃႇၽိတ်းၸွမ်ၸိုင်ႈၵေႃႈယဝ်ႉ၊ မင်လႆႈၵူႈယၢင်ႇ။ ပေႃးၸိူင်ႉၼၼ် တိုၼ်းဢမ်ႇပဵၼ်ၽွၼ်းလီတႃႇ ၸေႊမိူင်းသင်။
2.ပုၼ်ႈတႃႇ ၽွင်းတႅၼ်းသၽႃးဝူၼ် ဢမ်ႇၼၼ် သၽႃးၼိူဝ် ( National Assembly ) ၵေႃႈ ထုၵ်ႇလီယူႇတီႈ သၽႃး ၸေႊမိူင်းသေတႅင်ႇတင်ႈ သူင်ႇၵႂႃႇ။ ဢမ်ႇလိူၵ်ႈတင်ႈဢဝ်ၵေႃႈလႆႈ မိူင်းဢမေႊရိၵၼ်ႊၵေႃႈ ယၢမ်ႈၸႂ်ႉပိူင်ၸိူင်ႉၼႆမႃး။ ပေႃးၼၼ် မၼ်းၼေၸၢင်ႈပဵၼ်ၽွၼ်းလီၸႄႈမိူင်းလိူဝ်ၵဝ်ႇ။
ဢၼ်ပဵၼ်ပၼ်ႁႃထႅင်ႈယူႇမိူဝ်ႈလဵဝ်ၼႆႉတႄႉ ၾၢႆႇလူင်ပွင်ၸိုင်ႈဝႃႈ ပေႃးၶႂ်ႈမႄးပိူင်ငဝ်ႈပိုင်းမိူင်းႁႂ်ႈမႃးမႄးၼႂ်းသၽႃး။ ၵူၺ်းၵႃႈၾၢႆႇသၢၼ်ၶတ်းသမ်ႉဝႃႈ ႁႂ်ႈမေးၼွၵ်ႈသၽႃး။ ၸိူင်ႉႁိုဝ်ၵေႃႈယဝ်ႉ ပေႃးမႄးလႆႈၼႂ်းၶၢဝ်းယၢမ်း ၸူဝ်ႈပႆႇ ထိုင် 2015 ၼႆႉယိင်ႈ ၶႅၼ်းလီ။
လွင်ႈ Federalism ၼႆႉ ၵူၼ်းလူင်မၢၼ်ႈ မိူၼ်ၼင်ႇ ဢူးဢွင်ႇမိၼ်း၊ တုရသူၺ်ႇမၢၼ်း ၶဝ်ၸိူဝ်းၼႆႉ ပွင်ႇၸႂ်မႃးလၢတ်ႈမႃး ၼမ်ယဝ်ႉ။ ၵူၺ်းၵႃႈပုၼ်ႈတႃႇၵူၼ်းတင်းၼမ် ယင်းၶဝ်ႈၸႂ်ၽိတ်းယူႇ။ၶဝ် ဝႃႈ ပေႃးပဵၼ်ၸိုင်ႈမိူင်း ႁူမ်ႈတုမ် federal ၼႆ ဝၢၼ်ႈမိူင်း တေတႅၵ်ႇယၢႆႈလုၵွႆ။ ၵူၺ်းၵႃႈႁဝ်းၶႃႈတႄႉဝႃႈ ပေႃးဢမ်ႇပဵၼ် federal ၼၼ်ႉယဝ်ႉ ၸိုင်ႈမိူင်းႁူမ်ႈတုမ်တိုၼ်း တေတႅၵ်ႇ (break up) ဢမ်ႇႁၢင်ႉ။
မီးပိူၵ်ႇဢမ်ႇမီးလွၼ်ႉ
မိူဝ်ႈဢမ်ႇႁိုင် ပူၼ်ႉမႃးလၢႆဝၼ်းၼၼ်ႉ ၽူႈၼမ်းၸၢဝ်း ၶိူဝ်းၵမ်ႈၽွင်ႈလႄႈ ၽူႈမီးပၺ်ႇၺႃႇၵမ်ႈၽွင်ႈႁူပ်ႉထူပ်း ဢုပ်ႇဢူဝ်းၵၼ် တီႈလႅၼ်လိၼ် တႆးထႆးတီႈၼိုင်ႈ။ တီႈပၢင်ၵုမ်ၼၼ်ႉ ဢုပ်ႇလၢတ်ႈထတ်းသၢင်ငဝ်းလၢႆး ဝၢၼ်ႈမိူင်းယၢမ်းလဵဝ်၊ တႃႇသၢၼ်မိုဝ်းၵၼ်ၶိုင်ပွင် မိူင်းႁူမ်ႈ တုမ်ၾႅတ်ႉၻရႄႊၸိုၼ်ႈၸၢင်ႇ။


text:
ၽူႈမီးပုၼ်ႈ ၽွၼ်းၼႂ်း ၸုမ်းမိူင်းလႃး တွပ်ႇၵႄႈလွင်ႈ ၸဝ်ႈၼႃႈတီႈ လႅၼ်လိၼ်ထႆး တၢင်ႇလၢႆး ငၢၼ်းၶၢဝ်ႇ ၶိုၼ်ႈပႃႈ ၼိူဝ်ဝႃႈ ၸုမ်းမိူင်း လႃးႁပ်ႉ သွၼ်ၵၢၼ် သိုၵ်းပၼ် ၸုမ်းသိူဝ်ႈလႅင်၊ ၵွပ်ႈမီးပၼ် ႁႃၵၼ်တင်းမၢၼ်ႈ လႄႈတိုၼ်း ဢမ်ႇႁႃ ႁဝ်သႂ်ႇႁူဝ်။
ဢိင်ၼိူဝ်မီး ၸဝ်ႈၼႃႈတီႈထႆး ၸွမ်းလႅၼ်လိၼ် လၢႆးငၢၼ်းၶၢဝ်ႇ ၶိုၼ်ႈပႃႈၼိူဝ်ဝႃႈ- ဝၢႆးၸုမ်း သိူဝ်ႈလႅင်သၢၼ် ၶတ်းလူင်ပွင် ၸိုင်ႈထႆး ထုၵ်ႇၵႂၢတ်ႇ ၽဵဝ်ႈၽွင်းၵၢင် လိူၼ်မေႊ (2010) ပူၼ်ႉမႃးၼႆႉ မိူဝ်ႈလဵဝ် ၸုမ်းမိူင်း လႃးတိုၵ်ႉ ႁပ်ႉသွၼ် ၵၢၼ်သိုၵ်း ပၼ်ၸုမ်း သိူဝ်လႅင်ယူႇ- ဝႃႈၼႆ။ ၵပ်းၵၢႆႇ လွင်ႈၼႆႉ ႁဵတ်းႁႂ်ႈၾၢႆႇ ႁူမ်ႇလူမ်ႈၼႂ်း မိူင်းထႆး တူင်ႉတိုၼ်ႇ ၸွမ်းၽွင်ႈသေ ၸၼ်ႉပႃႈၼိူဝ်ၵေႃႈ ၸွပ်ႇထၢမ်ၵၼ်/ ထတ်းၵၼ် ဝႃႈလွင်ႈၼႆႉ ၸႂ်ႈဢမ်ႇၸႂ်ႈတႄႉ။
ၵဵဝ်ႇၵပ်းလွင်ႈၼႆႉ ၸဝ်ႈၼႃႈတီႈ ၽူႈမီး ပုၼ်ႈၽွၼ်း ၼႂ်းၸုမ်း ဢွၼ်ႁူဝ် တပ်ႉသိုၵ်း မိူင်းလႃး NDAA-ESS တွပ်ႇၵႄႈဝႃႈ- "မိူဝ်ႈလဵဝ် ႁဝ်းမီး ပၼ်ႁႃ တင်းၸုမ်း သိုၵ်းမၢၼ်ႈလႄႈ လွင်ႈတၢင်း ၼႂ်းၵူၺ်း ႁဝ်းပေႃးၵႄႈ ၶႂ်ႈလူၼ်ႉ မိုဝ်းယူႇယဝ်ႉ၊ သမ်ႉတေ ဢဝ်လွင်ႈ တၢင်းၼွၵ်ႈ မႃးသႂ်ႇတူဝ် ႁဝ်းထႅင်ႈႁဵတ်းသင်၊ ပၼ်ႁႃ ႁဝ်းၵူၺ်းၵေႃႈ ပေႃးငွၵ်ႈ ႁူဝ်ဢမ်ႇလႆႈယဝ်ႉ၊ သမ်ႉတေ ႁႃႁဝ်မႃးသႂ်ႇ ႁူဝ်ထႅင်ႈ ၸိူင်ႉႁိုဝ်၊ လိူင်ႈၸိူဝ်းၼႆႉႁဝ်းၶႃႈ တိုၼ်းဢမ်ႇႁဵတ်း"- ဝႃႈၼႆ။
ၽူႈမီးပုၼ်ႈၽွၼ်း ၼႂ်းၸုမ်းမိူင်းလႃး သိုပ်ႇလၢတ်ႈ ထႅင်ႈဝႃႈ- "ပၢၼ်မိူဝ်ႈ လဵဝ်ဢမ်ႇ မိူၼ်ပၢၼ်ၵူႈပွၵ်ႈ၊ ပၢၼ်ၶွမ်ႊမိဝ်ႊ ၼိတ်ႊၵူႈပွၵ်ႈ တႄႉၵွပ်ႈၶွမ်ႊ မိဝ်ႊၼိတ်ႊ မိူင်းၼိုင်ႈလႄႈ မိူင်းၼိုင်ႈၵမ်ႉၸွႆႈၵၼ်လႄႈ ႁဝ်းၵေႃႈ ယၢမ်ႈၸွႆႈ ၶွမ်ႊမိဝ်ႊ ၼိတ်ႊမိူင်းထႆး CPT မႃးယူ၊ လွင်ႈၼႆႉဢိင် ၼိူဝ်ၶႄႇ ၵမ်ႉၸွႆႈပၼ် ၵွင်ႈၵၢင်ႇ မၢၵ်ႇမိုဝ်ႈ ၸိုၼ်းယၢမ်းတီႈႁဝ်း၊ ႁဝ်းၵေႃႈ ႁၼ်ဝႃႈ ပဵၼ်ၽွၼ်းလီ ၶွမ်ႊမိဝ်ႊၼိတ်ႊ လႄႈလႆႈၸွႆႈ ၾိုၵ်းပၼ် ၵၢၼ်သိုၵ်း CPTသေ သိုပ်ႇၵမ်ႉၸွႆႈ ၵွင်ႈၵၢင်ႇ ၶိူင်ႈသိုၵ်း ၸိူဝ်းၼၼ်ႉ ၵမ်ႈၽွင်ႈ။ မိူဝ်ႈလဵဝ်ၼႆႉ ႁဝ်းၸွႆႈၶဝ်ယဝ်ႉႁဝ်းတေလႆႈသင်၊ ႁဝ်းလႆႈ ပၼ်ႁႃၵူၺ်း"- ဝႃႈၼႆ။
ၵဵဝ်ႇၵပ်း လွင်ႈၼႆႉ ၵူၼ်းၵႃႉၸိူဝ်းၶဝ်ႈ ဢွၵ်ႇၵႂႃႇမႃး မိူင်းလႃးၵေႃႈ လၢတ်ႈဝႃႈ- "လွင်ႈၼႆႉ မၼ်းပဵၼ်လႆႈယၢပ်ႇ၊ ၵွပ်ႈဝႃႈ သိုၵ်းမၢၼ်ႈ ၵေႃႈ ထဵတ်ႈ/ ထတ်းၵူၼ်း ၶဝ်ႈဢွၵ်ႇ ၵႂႃႇမႃးတီႈ တႃႈပိင်း (ၼမ်ႉလူၺ်) ႁၢဝ်ႈႁႅင်းတႄႉတႄႉ၊ သွၼ်ၵၢၼ် သိုၵ်းဢၼ် ဝႃႈၼၼ်ႉၵေႃႈ ဢမ်ႇၸႂ်ႈ လႆႈၾိုၵ်းသွၼ် ၶၢဝ်းတၢင်း ၼိုင်ႈဝူင်ႈ ၼိုင်ႈလိူၼ်ၵူၺ်း၊ ၾၢႆႇၼိုင်ႈ ၵေႃႈၸဝ်ႈၼႃႈ တီႈထႆးသမ်ႉ ဢၼုၺၢတ်ႈ ပၼ်ၵူၼ်းမိူင်းထႆး ဢွၵ်ႇတၢင်းၵႂႃႇ တွင်ႈတဵဝ်း 7 ဝၼ်းၵူၺ်း၊ တိုၼ်းဢမ်ႇပဵၼ်လႆႈ" - ဝႃႈၼႆ။
လိူဝ်သေၼၼ်ႉ ၵႃႈပူၼ်ႉမႃး မီးၵူၼ်းပွႆႇၶၢဝ်ႇဝႃႈ တပ်ႉသိုၵ်း ၸိုင်ႈတႆး SSA လွႆတႆး လႅင်းၵေႃႈ ၵမ်ႉထႅမ်ၸုမ်း သိူဝ်ႈလႅင်၊ ၵဵဝ်ႇၵပ်းလွင်ႈၼႆႉ ၶေႃႈပိုၼ်ၽၢဝ်ႇ ၶွင်ႊသီႊ ဢဝ်ၶိုၼ်း ၸိုင်ႈတႆး RCSS ၶွပ်ႈၶူပ်ႇ 10 ပီမိူဝ်ႈ 16/05/10 ၵေႃႈဝႃႈ ၶွင်ႊသီႊ ဢဝ်ၶိုၼ်းၸိုင်ႈတႆး တိုၼ်းဢမ်ႇ ၶဝ်ႈယုင်ႈၸွမ်း ၵၢၼ်မိူင်းၸိုင်ႈထႆး။


text:
ဝၢႆးပိုတ်ႇတူင်ႇဝူင်းၵၢၼ်ၵႃႉဢႃႊသျႅၼ်ႊ ၼႂ်းပီ 2015 ယဝ်ႉ၊ မိူင်းတႆးတင်းမိူင်းၶၢင် တေပဵၼ်မႃးပွတ်းတွၼ်ႈၼႃႈလိၼ် ဢၼ်ၸိုင်ႈမိူင်းမႁႃဢမ်းၼၢၸ်ႈ/ၵူၼ်းမီးငိုၼ်းၸဝ်ႈပၢႆး မၢၵ်ႈမီးၶဝ် ႁိမ်ၸိင်းၵၼ်။ ဢၼ်တိုၵ်ႉၵိတ်ႇၶႂၢင်ပိူဝ်ႈတႃႇ ပဵၼ်မႃးတူင်ႇဝူင်းပၢႆးမၢၵ်ႈမီးၼႆႉ ပဵၼ်ဝႃႇတၸိူဝ်ႉၶိူဝ်းၽႂ် မၼ်း။
သိူဝ်ၽိူၵ်ႇတုၵ်းယွၼ်းၵႃႈတေႃႈလွတ်ႇၵႅတ်ႉသ်/ ၼမ်ႉမၼ်း ပၼ်လူင်ပွင်ၸိုင်ႈမိူင်းတႆး
ၽွင်းတႅၼ်းၵူၼ်းမိူင်းပႃႇတီႇသိူဝ်ၽိူၵ်ႇ တုၵ်းယွၼ်းလွင်ႈ တေႃႈလွတ်ႇၵႅတ်ႉသ် တင်းၼမ်ႉမၼ်း လတ်းၽၢၼ်ႇ မိူင်းတႆး၊ ႁႂ်ႈပဵၼ်ငိုၼ်းၶဝ်ႈၸႄႈမိူင်းတႆး 5% ၊ လွင်ႈၼႆႉ သၽႃးႁပ်ႉဢဝ်ပဵၼ်ႁူဝ်ၶေႃႈဢုပ်ႇဢူဝ်း ပိူဝ်ႈတႃႇ ၶဵၼ်ႇတႅမ်ႈပႃးၼႂ်းမၢႆမီႈ။
ၶႄႇၶဵင်ႈႁူမ်ႇလူမ်ႈလႅၼ်လိၼ် သၢႆမိူင်းမၢၼ်ႈၵေႃႈ ႁပ်ႉသိုဝ်ႉမႆႉလႅၼ်လိၼ်မိူင်းတႆး-ၶၢင်
တၢင်းၵၢၼ်ၶႄႇၶဵင်ႈၶႅင်လွင်ႈႁူမ်ႇလူမ်ႈၸိုင်ႈမိူင်းဢွၼ်ၼႃႈ ပၢင်ၵုမ်လူင်သၽႃးၸွမ်းလႅၼ်လိၼ်ၵူႈတီႈ၊ ပိူင်လူင်မၼ်း ပွတ်းလႅၼ်လိၼ်မိူင်းမၢၼ်ႈသေတႃႉ ၾၢႆႇၼိုင်ႈႁပ်ႉသိုဝ်ႉမႆႉ ၸိူဝ်းလုၵ်ႉတၢင်းလႅၼ်လိၼ်မိူင်းတႆး-မိူင်းၶၢင်သူင်ႇၶဝ်ႈယူႇ။
ငိုၼ်းလိူၼ်ၸုမ်းယိပ်းၵွင်ႈဢိၵ်ႇၶႃႈႁၢပ်ႇၵၢၼ်ၶုၼ် မိူင်းႁူမ်ႈတုမ်မၢၼ်ႈ
ငိုၼ်းလိူၼ်သိုၵ်းဝႃႉၸၼ်ႉဢွၼ်ႇလႄႈၸၼ်ႉသုင် လႆႈၽဵင်ႇ ပဵင်းၵၼ်၊ သိုၵ်းတႆးလႆႈၼမ်ဢေႇၸွမ်းၸၼ်ႉၽႂ်မၼ်း။ ၶႃႈႁၢပ်ႇၵၢၼ်ၶုၼ်မၢၼ်ႈငိုၼ်းလိူၼ်တိုၵ်ႉဢေႇၸွမ်းၵၢၼ် မၢၵ်ႈမီးဝၢၼ်ႈမိူင်းတူၵ်းတႅမ်ႇ။
ၵဵင်းတုင်- မိူင်းလႃး ပိုတ်ႇႁပ်ႉၵူၼ်းၼွၵ်ႈမိူင်း မိူဝ်းဢႅဝ်ႇၶိုၼ်းယဝ်ႉ
ၵၢၼ်တွင်ႈတဵဝ်းဢႅဝ်ႇမိူင်း ၵဵင်းတုင်-မိူင်းလႃး ပိုတ်ႇၶိုၼ်း ဝၢႆးၸုမ်းမိူင်းလႃးတင်း လူင်ပွင်ၸိုင်ႈတဵင်းၸဵင်ႇလႆႈၸႂ် တူၵ်းလူင်းလွင်ႈငမ်းယဵၼ်သေ သူင်ႇၸဝ်ႈၼႃႈတီႈမၢၼ်ႈ ၾၢႆႇၵဵဝ်ႇၶွင်ႈၶဝ်ႈပၵ်းမိူင်းလႃး။ ၵူၼ်းၼႂ်းမိူင်းလႄႈ ၼွၵ်ႈမိူင်း လၢႆၸိုင်ႈမိူင်းၶဝ်ႈဢႅဝ်ႇလႆႈပဵၼ်တၢင်းၵၢၼ်ယဝ်ႉ။
More Articles...
Page 4 of 14


text:
Battle News
ၵူၼ်းဝၢၼ်ႈ ပၢႆႈၽေး မီးလွင်ႈလိူတ်ႇမႆႈၸႂ် ၼပ်ႉႁူဝ်ႁဵင် ယွၼ်ႉသိုၵ်းၶႄႇ ဢမ်ႇပၼ်ၶၢမ်ႈပူၼ်ႉလႅၼ်လိၼ်
- Details
- Created on 10 April 2014
- Written by တႆးလွတ်ႈလႅဝ်း
တင်ႈတႄႇယၢမ်း ၵၢင်ၼႂ် 10:00မူင်း ႁၢၼ်ႉတေႃႇထိုင် ႁူဝ်ၶမ်ႈ ယၢမ်းလဵဝ် သိုၵ်းၶႄႇ ဢမ်ႇပႆႇပၼ်ၵူၼ်းဝၢၼ်ႈ ဢိူင်ႇထုင်ႉလွႆႁူဝ်သိူဝ် ၸိူဝ်းပၢႆႈၽေး ပၢင်တိုၵ်းသိုၵ်းမၢၼ်ႈလႄႈ တပ်ႉသိုၵ်းလွတ်ႈလႅဝ်းသဝ်းၶေႃၶၢင် KIA ၶၢမ်ႈပူၼ်ႉလႅၼ်လိၼ် ပူၼ်ႉၵႂႃႇၽၢႆႇမိူင်းၶႄႇၵွၼ်ႇ။
ပေႃးမီးပပ်ႉလႅင် (Passport) ႄတႉ ပၼ်ၶၢမ်ႈၵႂႃႇယူႇ၊ ယဝ်ႉၵေႃႈ ၵူၼ်းၸိူဝ်းလုၵ်ႉၽၢႆႇမိူင်းၶႄႇမႃးတႄႉ ပၼ်ၶဝ်ႈမႃးၶိုၼ်း ၽၢႆႇမိူင်းမၢၼ်ႈ ၼႂ်းလႅၼ်ႈၶၢင် ၵူႈၵေႃႉၼႆ၊ ၵူၼ်းဝၢၼ်ႈၵမ်ႉၼမ်တႄႉ ပႃးတင်းပူၵ်ႉၽႃႈ ပူၵ်ႉၶူဝ်းသေ လႆႈမႃးသဝ်းယူႇၸွမ်း ႁိမ်းသၢပ်ႇတႃႁိူဝ်းဝၢၼ်ႈသွၼ်း တေၶၢမ်ႈၶဝ်ႈ ဝၢၼ်ႈသႅဝ်းယွင်ႇပၢင်ႇၼႆႉ ၼပ်ႉႁူဝ်ႁဵင်ယဝ်ႉဝႃႈၼႆ။
ၸဝ်ႈြသႃႇၼင်ႈဝတ်ႉ ၼွင်မႃႉလူင်တႄႉ ႁူမ်ၸူမ်းႁပ်ႉတွၼ်ႈ တႃႇတေပၼ်ၵူၼ်းပၢႆႈၽေး မႃးလိုဝ်ႈသဝ်းဝႆႉ တီႈဝတ်ႉဝၢင်း ဝၢၼ်ႈၼွင်မႃႉလူင်ယူႇ၊ ၵူၺ်းၵႃႈ ပေႃးတေၶဝ်ႈဝၢၼ်ႈသွၼ်းသေ ၶီႇႁိူဝ်းၶၢမ်ႈပူၼ်ႉၵႂႃႇ တၢင်းဝၢၼ်ႈၼွင်မႃႉလူင် ၽၢႆႇၼမ်ႉၶမ်းသမ်ႉ ဢမ်ႇပႆႇၸၢင်ႈၵႂႃႇ၊ ယွၼ်ႉပိူဝ်ႈဝႃႈ ၽၢႆႇသိုၵ်းၶၢင် တတ်းမၢၵ်ႇ ႁၢင်ႈမၢၵ်ႇလူင်ဝႆႉ ၸွမ်းသဵၼ်ႈတၢင်း ၼမ်လၢႆ ဝႃႈၼႆ။
သဵင်ၵွင်ႈ သဵင်မၢၵ်ႇၵေႃႈ ယင်းဢမ်ႇပႆႇယဵၼ်လႆႈ တိုၵ်ႉသိုပ်ႇပဵၼ်ပၢင်တိုၵ်းၵၼ်ယူႇထႅင်ႈ ၶိူဝ်းၶိူဝ်း၊ မၢၵ်ႇၵွင်ႈလူင် သိုၵ်းမၢၼ်ႈတူၵ်းၶဝ်ႈၼႂ်းဝၢၼ်ႈ တင်းၼမ် ၸၢၵ်ႇမၢၵ်ႇလူင် တိူဝ်ႉၺႃးၸၢႆးၶျိတ်ႉၽွႆႇ ဝၢၼ်ႈၼွင်ၸွၼ်း ၼႆ။
တႆးလွတ်ႈလႅဝ်း


text:
News
တပ်ႉသိုၵ်းမၢၼ်ႈ တင်ႈၸႂ်ဢွၼ် တပ်ႉပႂ်ႉလႅၼ်လိၼ် ၸုမ်းလႃးႁူႇ ၵႂႃႇတိုၵ်းယိုဝ်း တပ်ႉသိုၵ်းၸိုင်ႈတႆး
- Details
- Created on 26 March 2014
- Written by တႆးလွတ်ႈလႅဝ်း
တပ်ႉသိုၵ်းမၢၼ်ႈ တပ်ႉၶမယ 519 ႄလႈ 522 တင်ႈၸႂ်ဢွၼ်ဢဝ် တပ်ႉပႂ်ႉလႅၼ်လိၼ် ၸုမ်းလႃးႁူႇ 1007 ဢၼ်ၸဝ်ႈႁၢၼ် ၵျႃႇပိၵွႆႇ ဢွၼ်ႁူဝ် (တပ်ႉပႂ်ႉလႅၼ်လိၼ် ပုင်ႇပႃႇၶႅမ်လႄႈ မိူင်းတူၼ်)ၼၼ်ႉ ၵႂႃႇတိုၵ်းယိုဝ်း တပ်ႉသိုၵ်းၸိုင်ႈတႆး (RCSS/SSA) ဢၼ်တူင်ႉၼိုင်ၸွမ်း ၼႂ်းတူင်ႇ ၸႄႈတွၼ်ႈ မိူင်းတူၼ်ဝႆႉ ၸူဝ်ႈၶၢဝ်းၼၼ်ႉ ႁၢဝ်ႉႁႅင်း။
မိူင်း Indonesia ၸတ်းပၢင်ၵုမ် Indonesia-Myanmar Dialogue
- Details
- Created on 26 March 2014
- Written by တႆးလွတ်ႈလႅဝ်း
မိူင်း Indonesia ၸတ်းပၢင်ၵုမ် Indonesia- Myanmar Dialogue ဢုပ်ႇၵုမ်ၵၼ် ၵဵဝ်ႇၵပ်းႁူဝ်ၶေႃႈလူင် (5)ၶေႃႈလႄႈ တွၼ်ႈ “Public Forum”၊ မီးၽၢႆႇလူင်ပွင်ၸိုင်ႈ ဢိၼ်ႊတူဝ်ႊ၊ ၽၢႆႇလူင်ပွင်ၸိုင်ႈမၢၼ်ႈ၊ ၸုမ်းယိပ်းၵွင်ႈၵၢင်ႇ ၸၢဝ်းၶိူဝ်းလႄႈ ပႃႇတီႇၵၢၼ်မိူင်း ၶဝ်ႈဢုပ်ႇၵုမ် တီႈႁူင်းလိုဝ်ႈသဝ်း JW Marriott Hotel ဝဵင်းလူင် Jakarta မိူင်းIndonesia ႁိုင် 2ဝၼ်း ဝႃႈၼႆ။
သိုၵ်းမၢၼ်ႈ ၶဝ်ႈဝၢၼ်ႈ ၵႂႃႇဢထမ်ႇမ ဢဝ်ၶူဝ်းၶွင်လၢႆလႄႈ တဵၵ်းၶၢၼ်း ၸႂ်ႉၵူၼ်းဝၢၼ်ႈ လၢႆဝၢၼ်ႈ
- Details
- Created on 26 March 2014
- Written by တႆးလွတ်ႈလႅဝ်း
သိုၵ်းမၢၼ်ႈ ၶဝ်ႈဝၢၼ်ႈ တဵၵ်းတဵင် ဢဝ်ငိုၼ်းလႄႈ ၶူဝ်းၶွင်လၢႆ ၵူၼ်းဝၢၼ်ႈ ပွတ်းၸႄႈဝဵင်းၶူဝ်လမ်လႄႈ ၸႄႈဝဵင်းမွၵ်ႇမႆႇ ၵူၼ်းဝၢၼ်ႈသုမ်းငိုၼ်း ၼပ်ႉႁူဝ်သႅၼ်လႄႈ ထုၵ်ႇၺႃးၶျေႃးလေႃႉ (လေႃႉတၢင်ႇ) ဝႃႈၼႆ။
ၸဝ်ႈၼင်ႈဝတ်ႉလႄႈ ၽူႈၵွၼ်းပလိၵ်ႈဢိူင်ႇ ႁဵတ်းလွင်ႈဢမ်ႇလီ ၼိူဝ်ၵူၼ်းဝၢၼ်ႈၵုင်းသႃႇ ဝဵင်းၼွင်ၶဵဝ်
- Details
- Created on 26 March 2014
- Written by တႆးလွတ်ႈလႅဝ်း
ၸဝ်ႈသြႃႇၼင်ႈဝတ်ႉ (ၵျွင်း)လႄႈ ၽူႈၵွၼ်းပလိၵ်ႈ ဢဝ်ငိုၼ်း ၵွင်ၵၢင်တႃႇႁဵတ်း ဝိႁၢၼ်ႇၵၢၼ်ႇၵျွင်း ဝၢၼ်ႈၵုင်းသႃႇ ဢိူင်ႇၵုင်းသႃႇ လႄႈဝဵင်းၼွင်ၶဵဝ် ၵဵပ်းသိမ်းဝႆႉသေ ၸဝ်ႈသြႃႇၼင်ႈဝတ်ႉ ဢမ်ႇပၼ်ၵူၼ်းဝၢၼ်ႈ ၸိူဝ်းၶဝ်ႈသွၼ်ႇသၢႆမၢႆလွင်ႈငိုၼ်းၼႆႉ ၶိုၼ်ႈၼိူဝ်ဝတ်ႉဝႃးထႅင်ႈလႄႈ တဵၵ်းတဵင် ဢမ်ႇပၼ် ၶဝ်ႈဢွၵ်ႇ ၵူၼ်းၼႂ်းဝၢၼ်ႈထႅင်ႈ၊ ၽူႈၵွၼ်းပလိၵ်ႈသမ်ႉ ၵိၼ်ငိုၼ်းမွၼ် တၢင်းၼွၵ်ႈသေ ႁူၺ်းၵူၼ်းဝၢၼ်ႈ ၶၢႆတီႈလိၼ် ပၼ်ၵူၼ်းတၢင်းၼွၵ်ႈ ပေႃးယဝ်ႉ သူၼ်းတုမ် ႁႂ်ႈၵူၼ်းဝၢၼ်ႈ ၼင်ႇၵၼ် ၶိုၼ်းႁိမ်ႁႆႈၼႃးၵၼ် ။
ၸုမ်းၸၢဝ်းၶိူဝ်း လၢႆးငၢၼ်းထိုင် လွင်ႈတေၵဵပ်းသၢႆမၢႆ ႁူဝ်ၵူၼ်းၼႂ်းမိူင်း
- Details
- Created on 26 March 2014
- Written by တႆးလွတ်ႈလႅဝ်း
မိူဝ်ႈဝၼ်းထီႉ 17.2.2014 ၼၼ်ႉ ၸုမ်းၸၢဝ်းၶိူဝ်း 21 ၸုမ်းႁူမ်ႈၵၼ်သေ ဢွၵ်ႇၶေႃႈပိုၼ်ၽၢဝ်ႇ ၵႂႃႇဝႃႈ ႁႂ်ႈၸွႆႈၵေႈလိတ်ႈ ပၼ်ႁႃ လွင်ႈၸၢဝ်းၶိူဝ်းယဝ်ႉ ၸင်ႇႁႂ်ႈၵဵပ်း သၢႆမၢႆႁူဝ်ၵူၼ်း လႄႈ ႁူမ်ႈတင်း ႁႂ်ႈၸုမ်းသုၼ်ၵၢင် ၶွမ်ႇမတီႇ ၵဵပ်းသၢႆမၢႆ ႁူဝ်ႁိူၼ်းၵူၼ်း ပေႃးတေႁဵတ်းသေၸိူဝ်ႉ သေလွင်ႈၼႆ ႁႂ်ႈမႃးဢုပ်ႇၵုမ်ပၼ် ၸုမ်းၸၢဝ်းၶိူဝ်း ၵမ်းသိုဝ်ႈသေ ၸင်ႇႁဵတ်းၵႂႃႇ ၼႆယဝ်ႉ။
More Articles...
- ပၢင်ၵုမ် ၶွပ်ႈ(4) ပီ ပွၵ်ႈၵမ်း(1) လႄႈ ပၢင်လိူၵ်ႈႁူဝ်ပဝ်ႈမႂ်ႇ ပွၵ်ႈၵမ်း(3) ၶွင်ႇသီႇဢဝ်ၶိုၼ်းၸိုင်ႈတႆး ၼၼ်ႉ ၸွမ်သိုၵ်း ယွတ်ႈသိုၵ်း ၶိုၼ်းလႆႈႁပ်ႉပုၼ်ႈၽွၼ်း ႁူဝ်ပဝ်ႈမႂ်ႇ
- တပ်ႉၶၢင် KIA ထုၵ်ႇသိုၵ်းလူင်ပွင်ၸိုင်ႈ ၶဝ်ႈသိမ်း
- ၸုမ်းၵေႃပွင်ၵၢၼ် ၸွႆႈၸိူဝ်ႉၸၢတ်ႈၸိုင်ႈတႆး မိူင်းၵွၵ်ႇ ၵႂႃႇၸွႆႈထႅမ် ငဝ်ႈၸိုင်ႈ
- ၸွမ်ၸိုင်ႈ ဢူးတဵင်းၸဵင်ႇ တိုၵ်းသူၼ်းႁႂ်ႈဢဝ် ပိုၼ်းတၢင်းလင် ႁဵတ်းတွၼ်ႈသွၼ်
- ပွႆးဝၼ်းၸိူဝ်ႉၸၢတ်ႈၸိုင်ႈတႆး ၶွပ်ႈၶူပ်ႇတဵမ် (67)ပီႊ ငဝ်ႈၸိုင်ႈလွႆတႆးလႅင်း
- သိုၵ်းမၢၼ်ႈ တဵၵ်းတဵင်ပေႃႉထုပ်ႉ ယွၼ်းငိုၼ်းလၢႆၵူၼ်းမိူင်း
- သိုၵ်းမၢၼ်ႈ တဵင်းၶၢၼ်း ၵူၼ်းဝၢၼ်ႈလႄႈ မတ်ႉတူဝ်ၵူၼ်းဝၢၼ်ႈ ၸွမ်းသၢႆသိုၵ်း


text:
ၾိင်ႈထုင်းၸၢဝ်းၶိူဝ်းတႆး ဢၼ်ၵဵဝ်ႇၶွင်ႈပုတ်ႉထသႃသၼႃ ၼၼ်ႉ ၸဵမ်မိူဝ်ႈပၢၼ်ပူႇမွၼ်ႇၼၢႆးယႃႈ ပၢၼ်သိုပ်ႇပၢၼ်မႃး ႁၢၼ်ႉတေႃႇမိူဝ်ႈလဵဝ်၊ ပေႃးထိုင်ၶၢဝ်းႁႅင်ႈလိူၼ်သီႇလိူၼ်ႁႃႈ ၼပ်ႉသွၼ်ႇပဵၼ်ၶၢဝ်းၵိၼ်ၶၢဝ်းတၢၼ်းသေ ဢဝ်လုၵ်ႈလၢၼ် ၶဝ်ႈႁၢပ်ႇၵိုတ်ႉၵၢၼ်သႃသၼႃ ႁဵတ်းသၢင်ႇလွင်း/ၸၢင်းလွင်း။ ပီႈၼွင်ႉတႆးမိူင်းထႆး ဢိၵ်ႇပီႈၼွင်ႉတႆးၸိူဝ်းတူၵ်းႁွတ်ႈ မိူင်းထႆးၵေႃႈ ႁဵတ်းပွႆးသၢင်ႇလွင်းၵိုၼ်းၶိုၵ်ႉယႂ်ႇမႃးပီသိုပ်ႇပီ။
ၼႂ်းပီသႃသၼႃ 2557 (ပီၶရိတ်ႉ 2014)ၼႆႉ ၸွမ်းၼင်ႇၸုမ်းၶၢဝ်ႇၽူႈတွႆႇႁွၵ်ႈ SHAN ယိုၼ်းၶိုတ်းလႆႈၼၼ်ႉ-လႆႈၸႅင်ႈ မႃးထိုင်ပီႈၼွင်ႉ ၸဝ်ႈၽူႈၵူၼ်းလီတင်းသဵင်ႈၼင်ႇၼႆ။ သင်ဝႃႈၽူႈဢၢၼ်ႇၸဝ်ႈလႂ်ႁူႉၶၢဝ်ႇလွင်ႈ ပွႆးသၢင်ႇလွင်းၼႂ်းမိူင်းထႆး တၢင်ႇတီႈ ဢၼ်ပႆႇပႃးသၢႆမၢႆပႃႈတႂ်ႈၼႆႉ တိတ်းတေႃႇ/ၵပ်းသိုပ်ႇမႃးတီႈ မၢႆၾူၼ်ႊ 097-9506411 , 094-6433565 ပိူဝ်ႈတႃႇသႂ်ႇပၼ်ၸိုဝ်ႈ သဵင်ထႅင်ႈ လႆႈယူႇဢေႃႈ။
(ၸႄႈတွၼ်ႈၵဵင်းမႆႇ)
(ၸႄႈဝဵင်းၵဵင်းမႆႇ)
ဝတ်ႉၵူႇတဝ်ႈ ဢိူင်ႇသီၽုမ်း ၸေႈဝဵင်းမိူင်းၵဵင်းမႆႇ။ ဝၼ်းတီႈ 27/03/2014 (လိူၼ်သီႇလွင်ႈ 12 ၶမ်ႈ) ဝၼ်းထႃႁူဝ်။ ဝၼ်းတီႈ 28/03/2014 (လိူၼ်သီႇလွင်ႈ 13 ၶမ်ႈ) ဝၼ်းဢဝ်သၢင်ႇလွင်း။ ဝၼ်းတီႈ 29/04/2014 (လိူၼ်သီႇလွင်ႈ 14 ၶမ်ႈ) ဝၼ်းႁပ်ႉၶႅၵ်ႇ။ ဝၼ်းတီႈ 30/03/2014 (လိူၼ်သီႇလပ်း) ဝၼ်းလူႇတၢၼ်း ယၢတ်ႇၼမ်ႉ၊ ၼုင်ႈသၢင်ႇ။
ပွႆးသၢင်ႇလွင်းဝတ်ႉၵူႇတဝ်ႈပီၼႆႉ ၺႃးမႅၼ်ႈၵၢၼ်လိူၵ်ႈတင်ႈတူဝ်တႅၼ်းသၽႃးသုင် (သေႃဝေႃး၊ ၸိုင်ႈထႆး) ၼႂ်းဝၼ်းတီႈ 30/03/2014 ၵေႃႈ ဢမ်ႇလိူၼ်ႈၶၢႆႉဝၼ်း။ ပွႆးသၢင်ႇလွင်းၵေႃႈပဵၼ်ယူႇ၊ ၵၢၼ်လိူၵ်ႈတင်ႈၵေႃႈ တေၸတ်းတီႈ ၼႂ်းၵၢင်ၶူင်ႇဝတ်ႉၵႂႃႇၵူၺ်း- ၼႆယဝ်ႉ။
ဝတ်ႉပႃႇပဝ်ႈ ဢိူင်ႇသီၽုမ်း၊ ၸေႈဝဵင်းမိူင်းၵဵင်းမႆႇ။ ဝၼ်းတီႈ 4-6/04/2014 ။ (ဝတ်ႉပႃႇပဝ်ႈၼႆႉ ၸတ်းဝၼ်းတီႈ 4-6 လိူၼ်ဢေႊပရိူဝ်ႊလ်ၵူႈပီ။)
(ၸေႈဝဵင်းႁၢင်ၻူင်း)
ဝတ်ႉဝေႃးရဝဵတ်ႉဝိသိတ်ႇ ဝၢၼ်ႈလိူဝ်ႇ၊ မူႇ 9 ဢိူင်ႇဝၢၼ်ႈဝႅၼ် ၸေႈဝဵင်းႁၢင်ၻူင်း ၸေႈတွၼ်ႈၵဵင်းမႆႇ။ ၶပ်းမၢႆပၢင်ပွႆး ဝၼ်းတီႈ 16/03/2014 (လိူၼ်သီႇလွင်ႈ 1 ၶမ်ႈ) ဢဝ်သၢင်ႇလွင်း။ ဝၼ်းတီႈ 17/03/2014 (လိူၼ်သီႇလွင်ႈ 2 ၶမ်ႈ) ဝၼ်းႁပ်ႉၶႅၵ်ႇ။ 18/03/2014 (လိူၼ်သီႇလွင်ႈ 3 ၶမ်ႈ) ဝၼ်းလူႇတၢၼ်းယၢတ်ႇၼမ်ႉ။
ဝတ်ႉပႃးတၢလ်း (ပႃးတၢၼ်း) မူႇ 4 ၊ ဢိူင်ႇသၼ်ၽၵ်းဝၢၼ်၊ ၸေႈဝဵင်းႁူင်ၻူင်း၊ ၸေႈတွၼ်ႈၵဵင်းမႆႇ။ ဝၼ်းတီႈ 29/03/ 2014 (လိူၼ်သီႇလွင်ႈ 14 ၶမ်ႈ) ဢဝ်သၢင်ႇလွင်း။ ဝၼ်းတီႈ 30/03/2014 (လိူၼ်သီႇလပ်း) ဝၼ်းႁပႂ်ၶၢမ်ႇၶႅၵ်ႇ။ 31/04/2014 (လိူၼ်ႁႃႈမႂ်ႇ 1 ၶမ်ႈ) ဝၼ်းလူႇတၢၼ်းယၢတ်ႇၼမ်ႉ၊ ၼုင်ႈသၢင်ႇ။
(ၸေႈဝဵင်းမႄႈရိမ်း)
ဝတ်ႉဝၢၼ်ႈဢွႆႈ (ဝတ်ႉတမ်းၼၵ်ႇထမ်းၼိမိတ်) ဢိူင်ႇႁူၺ်ႈသၢႆး၊ ၸေႈဝဵင်းမႄႈရိမ်း၊ ၸေႈတွၼ်ႈၵဵင်းမႆႇ။ ဝၼ်းတီႈ 25-27/03/2014 ။
(ၸေႈဝဵင်းသၼ်သၢႆး)
ဝတ်ႉၼွင်ဢုပူဝ်းသူတ်ႇ (ဝတ်ႉမႄႈၸူဝ်ႈ) ဢိူင်ႇၼွင်ႁၢၼ်၊ ၸေႈဝဵင်းသၼ်သၢႆး၊ ၸေႈတွၼ်ႈၵဵင်းမႆႇ။ ဝၼ်းတီႈ 19/03/2014 (လိူၼ်သီႇလွင်ႈ 4 ၶမ်ႈ) ဢဝ်သၢင်ႇလွင်း။ ဝၼ်းတီႈ 20/03/2014 (လိူၼ်သီႇလွင်ႈ 5 ၶမ်ႈ) ဝၼ်းႁပ်ႉၶၢမ်ႇၶႅၵ်ႇ။ 21/03/2014 (လိူၼ်သီႇလွင်ႈ 6 ၶမ်ႈ) ဝၼ်းလူႇတၢၼ်း ယၢတ်ႇၼမ်ႉ။
ဝတ်ႉပႃႇပူင်း ဢိူင်ႇၼွင်ႁၢၼ်၊ ၸေႈဝဵင်းသၼ်သၢႆး၊ ၸေႈတွၼ်ႈၵဵင်းမႆႇ။ ဝၼ်းတီႈ 12-14/03/2014 ။
(ၸေႈဝဵင်းသၼ်ပႃႇတွင်း)
ဝတ်ႉႁူၺ်ႈသူမ်ႈ ဢိူင်ႇသၼ်ၵၢင်၊ ၸေႈဝဵင်းသၼ်ပႃႇတွင်း၊ ၸေႈတွၼ်ႈၵဵင်းမႆႇ။ ဝၼ်းတီႈ 23/03/2014 (လိူၼ်သီႇလွင်ႈ 8 ၶမ်ႈ) ဢဝ်သၢင်ႇလွင်း။ ဝၼ်းတီႈ 24/03/2014 (လိူၼ်သီႇလွင်ႈ 9 ၶမ်ႈ) ဝၼ်းႁပ်ႉၶႅၵ်ႇ။ 25/03/2014 (လိူၼ်သီႇလွင်ႈ 10 ၶမ်ႈ) ဝၼ်းလူႇတၢၼ်း ယၢတ်ႇၼမ်ႉ။
ဝတ်ႉသၼ်ပႃႇတွင်း ၸေႈဝဵင်းသၼ်ပႃႇတွင်း၊ ၸေႈတွၼ်ႈၵဵင်းမႆႇ။ ဝၼ်းတီႈ 23-25/03/2014 ။
(ၸေႈဝဵင်းလွႆသၵဵတ်း)
ဝတ်ႉၵူႇမၼ်ႈ ဢိူင်ႇပူးလိူၺ်း၊ ၸေႈဝဵင်းလွႆသၵဵတ်း၊ ၸေႈတွၼ်ႈၵဵင်းမႆႇ။ ဝၼ်းတီႈ 12-14/03/2014 ။
(ၸေႈဝဵင်းမႄႈတႅင်)
ဝတ်ႉတိယသထၢၼ် ဢိူင်ႇသၼ်မႃၽူၼ်း ၸေႈဝဵင်းမႄႈတႅင် (ပွၵ်ႈၵမ်း 9)။ ဝၼ်းတီႈ 31/03/2014- 04/04/2014 ။
(ၸေႈဝဵင်းမိူင်းၾၢင်)
ဝတ်ႉၵျွင်းပႅၼ်ႈ (ၵျွင်းဢွၵ်ႇ)၊ ဝဵင်းမိူင်းၾၢင်၊ ၸေႈတွၼ်ႈၵဵင်းမႆႇ။ ဝၼ်းတီႈ 15-17/03/2014 ။
ဝတ်ႉတူၼ်ႈႁုင်း၊ (ၵျွင်းတူၵ်း)၊ ဝဵင်းမိူင်းၾၢင်၊ ၸေႈတွၼ်ႈၵဵင်းမႆႇ။ ဝၼ်းတီႈ 15-17/03/2014 ။
ဝတ်ႉၽူဝ်းထွင်း (ဝၢၼ်ႈလၢၼ်း) ဢိူင်ႇမွၼ်ႈပိၼ်ႇ၊ ၸေႈဝဵင်းမိူင်းၾၢင်၊ ၸေႈတွၼ်ႈၵဵင်းမႆႇ။ ဝၼ်းတီႈ 30/03/2014- 02/04/2014 ။
(ၸေႈဝဵင်းမႄႈဢၢႆး)
ဝတ်ႉၻဵၼ်ႇၶျႆး၊ ဢိူင်ႇၼႃးဝၢင်း၊ ၸေႈဝဵင်းမႄႈဢၢႆး၊ ၸေႈတွၼ်ႈၵဵင်းမႆႇ။ ဝၼ်းတီႈ 23/03/2014 ဢဝ်သၢင်ႇလွင်း၊ 24/03/2014 ႁပ်ႉၶႅၵ်ႇ၊ 25/03/2014 ၼုင်ႈသၢင်ႇ လူႇတၢၼ်းယၢတ်ႇၼမ်ႉ။
(ၸႄႈဝဵင်းဝဵင်းႁႅင်)
ဝတ်ႉပဵင်းလူင် ဢိူင်ႇပဵင်းလူင်၊ ၸေႈဝဵင်းဝဵင်းႁႅင်၊ ၸေႈတွၼ်ႈၵဵင်းမႆႇ။ ဝၼ်းတီႈ 21-25/04/2014 ။
ဝတ်ႉၵွင်းလူမ်း ဢိူင်ႇမိူင်းႁႅင်၊ ၸေႈဝဵင်းဝဵင်းႁႅင်၊ ၸေႈတွၼ်ႈၵဵင်းမႆႇ။ ဝၼ်းတီႈ 28-29-30/04/2014 ။
ပွႆးသၢင်ႇလွင်း ၵိူတ်ႇၶိုၼ်ႈမီးမႃးဝၢႆးပုတ်ႉထြၽႃးပဵၼ်ၸဝ်ႈၶဝ်ႈၼိပ်ႉပၢၼ်းၵႂႃႇလႆႈမွၵ်ႈ 200 ပီပၢႆပၢႆ။ ၽွင်းၼၼ်ႉ ၶုၼ်ႁေႃၶမ်း ဢသူဝ်ၵၽွင်းငမ်းဝၢၼ်ႈမိူင်း၊ မၼ်းၸဝ်ႈၼပ်ႉထိုဝ်ၵိူဝ်းလီယုၵ်ႉယွင်ႈသႃသၼႃပုတ်ႉထလူင်လၢင် သေ ႁဵတ်းတၢၼ်းၼမ်ႉမေႃႇ 84,000 (ပႅတ်ႇမိုၼ်ႇသီႇႁဵင်)၊ ၽရႃႉထၢတ်ႈၸေးၻီး(ၵွင်းမူး) 84,000 ၊ လိူဝ်သေၼၼ်ႉ ပေႃးထိုင်လိူၼ် 12 မူၼ်းၵူႈပီၵေႃႈ တၢၼ်းၸီဝရသၢင်ႇၵၢၼ်း လဵင်ႉသွမ်းၸဝ်ႈရႁၼ်တႃၼပ်ႉမိုၼ်တူၼ်ၵူႈၼ်ႂ။
ပဵၵ်ႉသမ်ႉလႆႈႁႅၼ်းတၢၼ်း/ႁဵတ်းတၢင်းလီတင်းၼမ်ၵေႃ မၼ်းၸဝ်ႈပႆႇၶဝ်ႈၼႂ်းသၢႆမၢႆ (သႃသၼႃတႃယၸ်ႉၸ) မိူၼ် ၼၢင်းဝိသႃၶႃ၊ ၽူႈငိုၼ်းမၢၵ်ႈၶမ်းၼမ်လူင်ဢၼႃထပိၼ်ၶဝ်။ မၼ်းၸဝ်ႈၸင်ႇဢဝ်လုၵ်ႈၸၢႆး ၸဝ်ႈမႁိၼ်တ ၶဝ်ႈႁၢပ်ႇ ၵၢၼ်သႃသၼႃပုတ်ႉထလႄႈ ၸွမ်းၼင်ႇၾိင်ႈႁိတ်ႈႁွႆးၶုၼ်မီးၼၼ်ႉ ၸင်ႇၼုင်ႈၶူဝ်းၸဝ်ႈၸၢႆးၵႅမ်မိူင်းၶိုၼ်ႈၶီႇမႃႉ၊ ၵႄႇမၢတ်ႈၽွင်းမိူင်း ၸိူင်ႉၼၢင်းၶဝ်ၵင်ႈ ၸွင်ႈငိုၼ်းၸွင်ႈၶမ်းပၼ်သေ ၵူၼ်းဝၢၼ်ႈၵူၼ်းမိူင်းၸင်ႇလွမ်ႉႁွပ်ႈ ၸွမ်းၶၢင်ႈ/ ၼႃႈ/လင် ဢဝ်လဵပ်ႈႁေႃၸဵတ်းႁွပ်ႈ ၸင်ႇဢဝ်မိူဝ်း တီႈဝတ်ႉလူင် ဢသူဝ်ၵရႃမ၊ ယဝ်ႉ ၼုင်ႈၽႃႈလိူင်သၢင်ႇၵၢၼ်း ပဵၼ်ၽရႃႉၽိၵ်ႉသု (ရႁၢၼ်း)။
လုၵ်ႉတီႈၼၼ်ႈသေ ၸွမ်းၼင်ႇသႃသၼႃပုတ်ႉထၽႄႈတိူၼ်းထိုင်မိူင်းတႆးလႄႈ ၸၢဝ်းၶိူဝ်းတႆးၵိူဝ်းလီပုတ်ႉထ ၸင်ႇယိူင်ႈႁဵတ်း ၸွမ်းမႃးပၢၼ်သိုပ်ႇပၢၼ် ထိုင်တီႈယဵၼ်းပဵၼ်ၾိင်ႈထုင်းတႆးမႃးတေႃႇယၢမ်းလဵဝ်။ ၵူၺ်းၵႃႈ ဢၼ်ၵမ်ႈၽွင်ႈဝႃႈ ယိူင်ႈၸွမ်းဢဝ်မိူဝ်ႈတီႈ ၸဝ်ႈၸၢႆးသိတ်ႉထတ်ႉထ ဢွၵ်ႇပၢႆႈႁၢင်ႈႁေႃၶဝ်ႈထိူၼ်ႇယၢမ်း ၵၢင်ၶိုၼ်းၼႆၵေႃႈမီး၊ ဢၼ်တႆးဝႃႈ ပေႃႈသၢၼ်ႈ/မႄႈသၢၼ်ႈ (ၵူၼ်းလုမ်းလႃးသၢင်ႇလွင်း) ၼၼ်ႉၵေႃႈ ဝႃႈပဵၼ်ဢမၢတ်ႈသၼ်ႇၼ (ဢၼ်ၵိူတ်ႇႁူမ်ႈၽၢၵ်ႈယၢမ်းလဵဝ်ၵၼ်တင်းပုတ်ႉထၸဝ်ႈ) ၸွမ်းၸဝ်ႈၵႂႃႇမိူဝ်ႈ ၶဝ်ႈထိူၼ်ႇ။ ၵွပ်ႈၸိုဝ်ႈဝႃႈ “သၼ်ၼ” ၼႆလႄႈ ဝၢႆးမႃးတႆးႁွင်ႉ ဝႃႈ “ဢၢႆႈသၢၼ်ႈ” ဝႃႈၼႆၵေႃႈမီး။
ၼႂ်းၶၢဝ်းတၢင်း 9-10 ပီမႃးၼႆႉ ၵွပ်ႈပီႈၼွင်ႉတႆးလုၵ်ႉမိူင်းတႆးၶဝ်ႈႁဵတ်းၵၢၼ်ၼႂ်း မိူင်းထႆးၼမ်မႃးလႄႈ ပွႆးသၢင်ႇလွင်းၼႂ်းထႆးၼမ်မႃး။ သင်ၶၸဝ်ႈၵေႃႈပၼ်ႁႅင်းၵၢၼ်ပူၵ်းပွင်/ ႁၵ်ႉသႃၾိင်ႈငႄႈပုတ်ႉထ၊ ၾၢႆႇၼိုင်ႈတၢင်းၼိုင်ႈ လူင်ပွင်ၸိုင်ႈထႆးၵေႃႈ ယုၵ်ႉယွင်ႈပၼ် ႁႅင်းလွင်ႈႁၵ်ႉသႃၾိင်ႈထုင်းၶိူဝ်းၵူၼ်းၽ်ႂမၼ်း ၵူၺ်းပႆႇပေႃး ပၼ်ႁႅင်းပႃးလွင်ႈတွင်ႈတဵဝ်းဢႅဝ်ႇမိူင်း။ ပွႆးသၢင်ႇလွင်းတႆးၼႆႉၵေႃႈ ယုမ်ႇယမ်ဝႃႈ မီးပုၼ်ႈသူၼ်ႇၸုင်ၸ်ႂၵူၼ်းမိူင်းၼွၵ်ႈၶဝ်ႈမႃး ဢႅဝ်ႇမိူင်းထႆးလႆႈတင်းၼမ်သေ ၵမ်ႉၸွႆႈႁဵတ်းႁႂ်ႈၵၢၼ်မၢၵ်ႈမီး မိူင်းထႆးလီ/ၶိုၼ်ႈယႂ်ႇ။
ၵူၺ်းၵႃႈ ပီ 2014 ၼႆႉ ဢိင်ၼိူဝ်ပီႈၼွင်ႉတႆး ပွၵ်ႈမိူဝ်းသႂ်ႇၸိုဝ်ႈသဵင်ၼႂ်းသဵၼ်ႈသၢႆမၢႆႁူဝ်ႁိူၼ်း (ဢဵင်ႇထွင်ႇၸု ၸယႃး) ႁဵတ်းဝႂ် ၵပ်းတူဝ် (မၢတ်ႈပူင်ႇတိၼ်ႇ) ၸိူဝ်းၼႆႉတင်းၼမ်လႄႈ ပွႆးသၢင်ႇလွင်းဝတ်ႉၵူႇတဝ်ႈ ၵဵင်းမႆႇ ဢၼ်ယၢမ်ႈမီးသၢင်ႇလွင်း 100 ပၢႆမႃးလၢႆလၢႆပီၼၼ်ႉ ပီၼႆႉလူတ်းယွမ်းလူင်းလိူဝ်မွၵ်ႈ 70 တူၼ်/ၵေႃႉ။


text:
ပၢႆးယူလီ ဢၼ်လႆႈတီႈ ၽၵ်းၼိူဝ်ႉၵႆႇလႄႈ မၢၵ်ႇမၼ်း
- Details
- Published on 27 March 2014
- Written by တႆးလွတ်ႈလႅဝ်း
ၼႂ်းၽၵ်းၼိူဝ်ႉၵႆႇလႄႈ မၢၵ်ႇမၼ်းၼၼ်ႉ မီးထၢတ်ႈ ဢၼ်ပၼ်ပၢႆးယူႇလီ ၵူၼ်းႁဝ်းတင်းၼမ် မိူၼ်ၼင်ႇ ထၢတ်ႈ protein, carotene, carbohydrates, water, calorie, fiber, fat, vitamin A, Vitamin B(choline), vitamin B1(thiamin), vitamin B2(riboflavin), vitamin B3(nicotinic acid), vitamin C(ascorbic acid), calcium, magnesium, phosphorous, potassium, copper, iron, sulphar, arginine, histidine, isoleucine, leucine, lysine, methionine, phenylalanine, threonine, tryptophan, valine တႄႇၸၵႂႃႇမီးထၢတ်ႈ ၸိူဝ်းၼႆႉ တင်းၼမ်ယူႇယဝ်ႉ။


text:
Humanrights
သိုၵ်းမၢၼ်ႈ တဵၵ်းယွၼ်း ၵိၼ်ၶဝ်ႈသၢၼ် ၸၢဝ်းၶိူဝ်းလွႆ ဢမ်ႇလႆႈေသ ေပႃႉထုပ်ႉ
- Details
- Created on 27 March 2014
- Written by တႆးလွတ်ႈလႅဝ်း
တပ်ႉသိုၵ်းမၢၼ်ႈ ၶမရ(505) ဢၼ်တုိၵ်ႉပဵၼ် ပၢင်တုိၵ်းၵၼ်တင်း တပ်ႉသုိၵ်း ၸိူဝ်ႉၸၢတ်ႈပလွင်ႈ ပူတ်းပွႆႇ(TNLA) ယူႇယၢမ်းလဵဝ်ၼႆႉ ၵႂႃႇတဵၵ်းတဵင် ယွၼ်းၵိၼ်ၶဝ်ႈသၢၼ် ပီႈၼွင်ႉၸၢဝ်းၶူိဝ်းလွႆ ဝၢၼ်ႈသူၼ်ႁိၼ် ဢူိင်ႇၶုၼ်ၶႃႇ ႄၸႈဝဵင်းမူိင်းမိတ်ႉ ဢမ်ႇလႆႈေသ ေပႃႉထုပ်ႉပၼ် ၵူၼ်းဝၢၼ်ႈ မိူဝ်ႈပူၼ်ႉမႃး ၼ်ႂးဝၼ်းထီႉ (05.March.2014) ၶၢဝ်းယၢမ်း ၵၢင်ၼႂ် 09:30 ၼၼ်ႉၼႆ။
ပီႇတုၸိတ်ႉဝၢၼ်ႈပၢင်ႇ ၵူတ်ႇထတ်းၵူၼ်းၶဝ်ႈ ပွႆးဝၼ်းၵိူတ်ႇ ၸဝ်ႈသြႃႇမိူင်းၼွင် ႁၢဝ်ႈႁႅင်း
- Details
- Created on 27 March 2014
- Written by တႆးလွတ်ႈလႅဝ်း
မိူဝ်ႈဝၼ်းထီႉ 03.03.2014 ၼၼ်ႉ ပီႇတုၸိတ်ႉဝၢၼ်ႈပၢင်ႇ ၵူတ်ႇထတ်း ၵူၼ်းၵႂႃႇၶဝ်ႈပွႆးဝၼ်းၵိူတ်ႇ ၸဝ်ႈသြႃႇမိူင်းၼွင်(100)ပီႊတဵမ် ႁၢဝ်ႈႁႅင်းဝႆႉ ၵူၼ်းၼႂ်းပိုၼ်ႉတီႈ လၢတ်ႈၼင်ႇၼႆ။
သိုၵ်းမၢၼ်ႈ သွၵ်ႈတဝ်သိုၵ်း ၸၢဝ်းၶိူဝ်း တင်ႈၸႂ်ပေႉၵိၼ် ၵူၼ်းဝၢၼ်ႈ ႁႅင်းလိူဝ်
- Details
- Created on 27 March 2014
- Written by တႆးလွတ်ႈလႅဝ်း
တပ်ႉသိုၵ်းမၢၼ်ႈ ၵႂႃႇၸွမ်းမႄႈၼမ်ႉတွၼ် လႄႈ မႄႈၼမ်ႉမၼ် ဢၼ်မီး ၽၢႆႇၼိူဝ် ဝဵင်းမိူင်းၼၢႆး၊ ၽၢႆႇတူၵ်း ဝၢၼ်ႈၼႃးၶၢၼ်သေ တင်ႈၸႂ် သွၵ်ႈတဝ် ႁႃႁေႃလိုပ်ႈပႅတ်ႈ သိုၵ်းၸၢဝ်းၶိူဝ်း ၸိူဝ်းယူႇၸွမ်း ၼႂ်းထိူၼ်ႇသၼ်လွႆ တင်းသဵင်ႈ လႄႈ ဢဝ်မိတ်ႈ ထိူဝ်ပၼ်ၵွင်းလင် ၵူၼ်းဝၢၼ်ႈသေ တူပ်ႇပၼ်သူပ်း ၵူၼ်းဝၢၼ်ႈၼႃးၶၢၼ် ၵေႃႉၼိုင်ႈ ဢၼ်ဢမ်ႇမီး တၢင်းၽိတ်းသင် ပေႃးလိူတ်ႈ။
ၸၢဝ်းမၢၼ်ႈသွင်ၵေႃႉ တဵၵ်းၵၼ်ႉၸၼ် လူလၢႆ လုၵ်ႈဢွၼ်ႇယိင်း ဢႃႇယုလဵၵ်ႉ သွင်ၵေႃႉ ဝဵင်းမူႇၸႄႈ
- Details
- Created on 27 March 2014
- Written by တႆးလွတ်ႈလႅဝ်း
ၸၢဝ်းၶိူဝ်းမၢၼ်ႈ သွင်ၵေႃႉ တဵၵ်းၵၼ်ႉၸၼ် လူလၢႆ လုၵ်ႈဢွၼ်ႇယိင်း ဢႃႇယုလဵၵ်ႉ သွင်ၵေႃႉ တီႈႁိမ်း ဝိႁၢၼ်ႇ ၵျႂင်းၵွင်းမူးလွႆ ၸႄႈဝဵင်းမူႇၸႄႈ မိူင်းတႆးပွတ်းႁွင်ႇ။
ၽူႈၵွၼ်းဢိူင်ႇ ၸႄႈဝဵင်းၼမ်ႉၶမ်း ၵိၼ်လဝ်ႈမဝ်းႁႅင်းသေ ၸႂ်ႉဢၢမ်းၼၢတ်ႈ ႁိုတ်းထႃႉလႃႇ ၵူၼ်းမိူင်း
- Details
- Created on 27 March 2014
- Written by တႆးလွတ်ႈလႅဝ်း
မိူဝ်ႈဝႃး ဝၼ်းထီႉ (02.March.2014) ယၢမ်းၵၢင်ၶမ်ႈ (20:30)မူင်းၼၼ်ႉ ၽူႈၵွၼ်းဢိူင်ႇၸႄႈဝဵင်းၼမ်ႉၶမ်း ဢူးဢွင်ႇမိၼ်း ၵိၼ်လဝ်ႈမဝ်းႁႅင်းေသ ၸႂ်ႉဢၢမ်းၼၢတ်ႈမၼ်း ၵႂႃႇႁိုတ်းထႃႉလႃႇသႂ်ႇ တီႈလၢၼ်ႉၶၢႆ ၼမ်ႉၼဵင်ႈဝၢၼ် “တိတ်ႉသႃႇမူဝ်း” ပွၵ်ႉႁူဝ်ၵၢတ်ႇ ဢၼ်မီးႁိမ်းၸမ် ၵၢတ်ႇလူင် ဝဵင်းၼမ်ႉၶမ်းၼၼ်ႉ ဝႃႈႁႂ်ႈဢိုတ်းပႅတ်ႈ ငဝ်းမၢၵ်ႇၼင်လွမ်ႈ ပႅတ်ႈၵမ်းလဵဝ် ၼႆ။
More Articles...
- ပူႇၵၢင်ႉမိူင်းမႂ်ႇ ပွတ်းႁူဝ်မိူင်း ယိုဝ်းတၢႆ ၵူၼ်းဢမ်ႇမီး တၢင်းၽိတ်းလိုၵ်ႉ
- သိုၵ်းမၢၼ်ႈ ၶဝ်ႈဝၢၼ်ႈ ၵႂႃႇဢထမ်ႇမ ဢဝ်ၶူဝ်းၶွင်လၢႆလႄႈ တဵၵ်းၶၢၼ်း ၸႂ်ႉၵူၼ်းဝၢၼ်ႈ လၢႆဝၢၼ်ႈ
- ၸဝ်ႈၼင်ႈဝတ်ႉလႄႈ ၽူႈၵွၼ်းပလိၵ်ႈဢိူင်ႇ ႁဵတ်းလွင်ႈဢမ်ႇလီ ၼိူဝ်ၵူၼ်းဝၢၼ်ႈၵုင်းသႃႇ ဝဵင်းၼွင်ၶဵဝ်
- သိုၵ်းမၢၼ်ႈ တဵၵ်းတဵင်ပေႃႉထုပ်ႉ ယွၼ်းငိုၼ်းလၢႆၵူၼ်းမိူင်း
- သိုၵ်းမၢၼ်ႈ တဵင်းၶၢၼ်း ၵူၼ်းဝၢၼ်ႈလႄႈ မတ်ႉတူဝ်ၵူၼ်းဝၢၼ်ႈ ၸွမ်းသၢႆသိုၵ်း


text:
ဝၢႆးဝၼ်းပွတ်းၶမ်ႈမိူဝ်ႈၼႆႉ ဢိင်ၼိူဝ်လူမ်းလႅင်ႉ ပတ်ႉႁႅင်း တီႈဝဵင်းၵဵင်းတုင်သေ ႁဵတ်းႁႂ်ႈၾႆးၾႃႉလပ်း၊ တူၼ်ႈမႆႉလူမ်ႉတဵင်တၢင်း၊ လင်ႁိူၼ်းၵူၼ်ႇပင်း၊ ၵူၼ်းမိူင်းလူႉသုမ်းၼမ်။
ၼမ်ႉဝၼ်းၵိၼ်ၾင်ႇၾၢႆမိူင်းတႆး မိူင်းၶႄႇလႆႈၽႅၼ်ႇလိၼ်
ၼမ်ႉဝၼ်း ဢၼ်လႆလတ်းၸေႈမိူင်းၶၢင် မိူင်းၶႄႇ လုၵ်ႉတၢင်းႁွင်ႇ လႆၸူးတၢင်းၸၢၼ်း လတ်းၸေႈဝဵင်းၼမ်ႉၶမ်း တွၼ်ႈၾၢႆႇႁွင်ႇၼမ်ႉမၢဝ်း ၵိၼ်ၾင်ႇၾၢႆႇမိူင်းတႆးၵူႈပီ မိူၼ်ၶႄႇၶႂၢၵ်ႈႁူဝ်ႉ သုတ်းၶဝ်ႈမိူင်းတႆး -လႅင်ႇၶၢဝ်ႇပိုၼ်ႉတီႈလၢတ်ႈ။
ၽႅၼ်ႇလိၼ်ဝႆ ၼႂ်းၸႄႈတွၼ်ႈၵဵင်းႁၢႆး ၸိုင်ႈထႆး
မိူဝ်ႈဝၼ်းတီႈ 5/5/2014 ၽွင်းယၢမ်း မွၵ်ႈ 18.08 မူင်းၼၼ်ႉ ၽႅၼ်ႇလိၼ်ဝႆသၼ်ႇၼႂ်းမိူင်းထႆး ၸုတ်းငဝ်ႈသုၼ်ၵၢင် ၼႂ်းတူင်ႇဢိူင်ႇသၢႆးၶၢဝ် ၸႄႈဝဵင်းၽၢၼ်း ၸႄႈတွၼ်ႈၵဵင်းႁၢႆး တၢင်းႁႅင်း 6.3 လိၵ်းတိူဝ်း လိုၵ်ႉလူင်းတႂ်ႈလိၼ် 7 ၵီးလူဝ်းမဵတ်ႉ၊ သၼ်ႇဝႆ တူဝ်ႈထိုင်လၢႆပိုၼ်ႉတီႈလႄႈ မီးဢၾ်တိူဝ်းၶျွၵ်ႉ သိုပ်ႇတေႃႇၵၼ်လၢႆၵမ်း၊ မီးၽူႈလူမ်ႉတၢႆ 1 ၵေႃႉ ပဵၼ်ထဝ်ႈယိင်း ဢႃယု 83 ပီ ထုၵ်ႇၵမ်ပႅင်းႁူဝ်ႉလူမ်ႉတဵင်ႁူဝ်။
ၵူၼ်းၶုတ်းၶမ်း တဵၵ်းၸႂ်ႉၵူၼ်းဝၢၼ်ႈ လူင်းလၢႆးမိုဝ်းႁပ်ႉငိုၼ်း
ပႃႇတီႇၼူၵ်ႉယုင်း (NLD) တႃႈၶီႈလဵၵ်း တင်း ၶွမ်ႇပၼီႇၶုတ်းၶမ်း ႁိမ်းဝၢၼ်ႈၼႃးႁႆးလူင် ႁူမ်ႈၵၼ်ႁႂ်ႈၵူၼ်းဝၢၼ်ႈ လူင်းလၢႆးမိုဝ်း၊ ႁပ်ႉငိုၼ်းၵႃႈတီႈလိၼ်သူၼ်/ၼႃးလုၵွႆ ယွၼ်ႉၵၢၼ် ၶုတ်းမိူင်ၶမ်း။
လူတ်ႉၵႃးတၢင်ႇႁိၼ်ႁႄႈ မိူင်းတႆးသူင်ႇၶဝ်ႈမိူင်းၶႄႇ ၼိုင်ႈဝၼ်းၼပ်ႉႁူဝ်သိပ်းလမ်း
လူတ်ႉၵႃးတၢင်ႇႁိၼ်ႁႄႈမိူင်းၶႄႇ၊ လုၵ်ႉမိူင်းၶႄႇမႃးတၢင်ႇ ႁိၼ်ႁႄႈမိူင်းတႆး ၼႂ်းၸႄႈဝဵင်းၼမ်ႉၶမ်း ၸိုင်ႈတႆးပွတ်းႁွင်ႇ၊ တေႃႉသူင်ႇၶဝ်ႈမိူင်းၶႄႇၵူႈဝၼ်း ၼိုင်ႈဝၼ်းမီးဢမ်ႇယွမ်း 50 လမ်း။
More Articles...
- ၵူၼ်းမိူင်းပွတ်းတႃႈလိူဝ်ႇမိူင်းလဵၼ်း ထူပ်းတၢင်းယၢပ်ႇၽိုတ်ႇ ယွၼ်ႉၵၢၼ်ၶုတ်းၶမ်း
- ၵူၼ်းၼုမ်ႇၵဵင်းတုင်ၸိူဝ်းမႅပ်ႇပႅင်းတူၼ်ႈမႆႉ ႁူပ်ႉထူပ်းၾၢႆႇၵဵဝ်ႇၶွင်ႈလႄႈ ၵူၼ်းမိူင်းၸီႉၸႅင်ႈၵၢၼ်ၽုၵ်ႇတူၼ်ႈမႆႉ
- ပႃႊတီႊႁူဝ်သိူဝ် သိူဝ်ၽိူၵ်ႇ ယွၼ်းႁႂ်ႈၵိုတ်းယုတ်းၵၢၼ်ၶုတ်းႁႄႈ ဢမ်ႇလႆႈလွင်ႈ
- ၸုမ်းပၵ်းတႃၶူဝ်းၶွင်မေႃႇတိုင်းမိူင်းတႆး လိူၵ်ႈၵေႃပွင်ၵၢၼ် ငဝ်ႈငုၼ်း
Page 1 of 14